Shaji Jacob reviewing Njanabharam written by E Santhosh Kumar | മരണത്തിന്റെ ഗണിത(കം) - MarunadanMalayalee.com\nMay 01, 202109:04 AM IST Permalink\nആധുനികതയുടെ ഏറ്റവും മൂർത്തവും ജൈവികവുമായ രാഷ്ട്രീയസൂചകമെന്ന നിലയിൽ പുസ്തകം (The Book) രൂപപ്പെടുത്തിയ സാംസ്‌കാരിക മൂലധനത്തിന്റെയും ചരിത്രപരമായ ജ്ഞാനശാസ്ത്രത്തിന്റെയും ഉള്ളറകൾ തേടിയുള്ള ഒരന്വേഷണമായി സാഹിത്യത്തെ ഭാവനചെയ്യുന്ന നോവലുകളുണ്ട് ലോകഭാഷകൾ മിക്കതിലും. നോവലിന്റെ യഹോവയായ സെർവാന്റിസിൽ തന്നെയാരംഭിക്കുന്നുണ്ട് ഈയൊരു കലാപദ്ധതി. മിലൻ കുന്ദേര നോവലിനെ വിളിക്കുന്നതുതന്നെ സെർവാന്റിസിന്റെ 'Legacy' എന്നാണല്ലോ. അദ്ദേഹമെഴുതുന്നു: 'The path of the Novel emerges asaparallel history of the modern era'. ഇരുപതാം നൂറ്റാണ്ടിലാവട്ടെ, ഏലിയാസ് കാനെറ്റി, ഉംബർട്ടോ എക്കോ, ഇറ്റാലോ കാൽവിനോ, ഓർഹൻ പാമുക്ക്... എന്നിങ്ങനെ എത്രയെങ്കിലും പേരുടെ വിഖ്യാതരചനകൾ പലതും ഈയൊരു ഭാവരൂപകത്തെ നോവലിന്റെ രസസംയുക്തങ്ങളിൽ ഏറ്റവും പ്രധാനപ്പെട്ടതായി സങ്കല്പിച്ചെടുക്കുകയായിരുന്നു. ചെറുകഥയിലുമുണ്ട് സമാനമായ ഒരു പുസ്തകഭാവന. ജോർജ് ലൂയിബോർഹെസ് തൊട്ടുള്ള നിരവധി കഥാകൃത്തുക്കൾ.\nഒറ്റയൊറ്റപുസ്തകങ്ങൾ എന്ന രീതിയിൽ മാത്രമല്ല ഇവർ തങ്ങളുടെ ഈ അതികഥനങ്ങൾ സങ്കല്പിച്ചെടുക്കുന്നത്. ക്ലാസിക്കുകൾ മുതൽ സമകാലിക കൃതികൾ വരെ; വായനശാലകൾ മുതൽ പുസ്തകപ്രസാധകർ വരെ; പുസ്തകക്കടകൾ മുതൽ പുസ്തകചോരണം വരെ; അപൂർണ രചനകൾ മുതൽ അജ്ഞാതരുടെ കൃതികൾ വരെ; പുസ്തകദഹനം മുതൽ ഒരിക്കലും എഴുതപ്പെടാത്ത പുസ്തകങ്ങൾ വരെ... ഉള്ളതും ഇല്ലാത്തതുമായ പുസ്തകങ്ങൾ നിർമ്മിച്ചും നിർണയിച്ചും നൽകിയ ചരിത്രാനുഭവങ്ങളെയും ജ്ഞാനരൂപങ്ങളെയും ഒറ്റമനുഷ്യന്റെയോ പറ്റമനുഷ്യരുടെയോ ജീവിതാവസ്ഥകളും അർഥാന്തരങ്ങളുമായി സമീകരിച്ചു പുനർവായിക്കുന്ന പ്രക്രിയയായി സാഹിത്യരചനയെ മാറ്റിത്തീർക്കുന്നു ഈയെഴുത്തുകാർ. ഇതിഹാസങ്ങളും പുരാണങ്ങളും ശാസ്ത്രവും ചരിത്രവും മിത്തും യാത്രയും ആത്മകഥയും കുറ്റസമ്മതങ്ങളും... പുസ്തകങ്ങളിൽ സംഭൃതമായ ജ്ഞാനരൂപകങ്ങളുടെ പുനർജന്മമാകുന്നു, ഇവർക്കു സാഹിത്യം.\nമലയാളത്തിൽ ഈയൊരു സാഹിത്യഭാവന, തന്റെ ആദ്യകാല രചനകൾ തൊട്ട് ഇന്നോളം നിരന്തരം പിന്തുടരുന്ന ഒറ്റ എഴുത്തുകാരനേയുള്ളൂ. ആനന്ദ്. 1960-കളുടെ തുടക്കത്തിലെഴുതിയ ചെറുകഥകളും '60കളിൽതന്നെയെഴുതിയ 'ആൾക്കൂട്ട'വും മുതൽ ഏറ്റവും ഒടുവിലെഴുതിയ രചനവരെ (സാഹിത്യമോ സാഹിത്യേതരമോ എന്തുമാകട്ടെ!) ആനന്ദ് അഭംഗുരം പിന്തുടരുന്ന എഴുത്തിന്റെ രീതിശാസ്ത്രഘടന പുസ്തകങ്ങളിൽ നിന്നാരംഭിക്കുകയും പുസ്തകങ്ങളിൽതന്നെ അവസാനിക്കുകയും ചെയ്യുന്ന ഒന്നാണ്. അപവാദങ്ങളില്ല എന്നതാണ് വസ്തുത. അത്രമേൽ പ്രകടവും പ്രത്യക്ഷവുമാണ് പുസ്തകങ്ങളുടെ ഭാവസാന്നിധ്യം ആനന്ദിന്റെ രചനകളിൽ.\n'അറിവ്, വിശകലനം, പഠനം, സംവാദം, എഴുത്ത്, വായന തുടങ്ങിയ ആർജിത സംസ്‌കാരങ്ങളിലുള്ള മാനുഷിക ഇടപെടലുകളോരോന്നും ചേർന്നതാണ് സാഹിത്യം എന്ന കാഴ്ചപ്പാട് പടിഞ്ഞാറൻ ചിന്തയിൽ പത്തൊൻപതാം നൂറ്റാണ്ടിൽ പോലുമുണ്ടായിരുന്നു. സാഹിത്യം എന്ന നിർവചനത്തിനു കീഴിൽ ഉൾപ്പെടാത്ത മാനവിക മണ്ഡലങ്ങളില്ല എന്ന് ഇന്ത്യൻ ഇതിഹാസപുരാണങ്ങളുടെ വിശകലനത്തിലൂടെ ചൂണ്ടിക്കാണിക്കുന്ന ഒരു പ്രബന്ധം ആനന്ദിന്റേതായുണ്ട് (സാഹിത്യത്തിൽ സാഹിത്യമായിട്ടുള്ളതും മറ്റും- ചരിത്രപാഠങ്ങൾ/കണ്ണാടിലോകം). സാഹിത്യത്തെ എല്ലായ്‌പ്പോഴും ഒരു സമസ്തപദമായി കാണാനുള്ള ഈ താൽപ്പര്യമാണ് ആനന്ദിന്റെ ആഖ്യാനലോകത്തെ മലയാളത്തിൽ മൗലികമാക്കുന്ന ഘടകങ്ങളിലൊന്ന്'.\nപുസ്തകത്തെ ചരിത്രവൽക്കരിച്ചും ജ്ഞാനവ്യവഹാരങ്ങളെ താത്വികവൽക്കരിച്ചും സൃഷ്ടിക്കുന്ന ഈയൊരു ഭാവപദ്ധതി മലയാളനോവലിൽ സമർഥവും മൗലികവുമായി പുനഃസൃഷ്ടിക്കുന്ന രചനയാണ് ഇ. സന്തോഷ്‌കുമാറിന്റെ 'ജ്ഞാനഭാരം'. പുസ്തകത്തെ അറിവിന്റെയും ചിന്തയുടെയും കാലത്തിന്റെയും സംവാദത്തിന്റെയും ജ്ഞാനരൂപകമായി മാത്രമല്ല ജീവിതത്തിന്റെ തന്നെ ജൈവരൂപകമായും ഭാവന ചെയ്യുന്ന കൃതി. മുൻപുതന്നെ, 'സങ്കടമോചനത്തിന് ഒരു കൈപ്പുസ്തകം', 'മൂന്നുവിരലുകൾ', 'നീചവേദം' തുടങ്ങിയ രചനകളിൽ പുസ്തകത്തെ ആഖ്യാനത്തിന്റെ കേന്ദ്രരൂപകമായി സങ്കല്പിച്ചിട്ടുണ്ട് സന്തോഷ്‌കുമാർ. ഇവിടെയാകട്ടെ, കുറെക്കൂടി സൂക്ഷ്മവും വൈചാരികവുമായി ഒരു പുസ്തകവും അതിലെ ചില വിഷയങ്ങളും ചർച്ചചെയ്യപ്പടുന്നു. മരണത്തിന്റെ ഗണിതരൂപകമായി പൂജ്യത്തെ (zero) ഭാവന ചെയ്യുന്ന നോവൽ എന്നും വിളിക്കാം 'ജ്ഞാനഭാര'ത്തെ. ഇവിടെയാണ് ആനന്ദിന്റെ തന്നെ പൂജ്യം എന്ന ചെറുകഥ നമ്മുടെ ഓർമ്മയിലെത്തുക.\n1960ൽ ആനന്ദ് എഴുതിയതാണ് 'പൂജ്യം'. ഗുജറാത്തിലെ ഒരു പട്ടണത്തിൽ പണിയുന്ന തെർമ്മൽസ്റ്റേഷനിലെ വർക്ക് സൂപ്പർവൈസറായിരുന്ന ജാനിബാപ്പ എന്ന വൃദ്ധന്റെ മരണവും മനുഷ്യജീവിതത്തിന്റെ നിസ്സാരതകളെയും നിസ്വതകളെയും നിരാലംബതകളെയും നിസ്സഹായതകളെയും കുറിച്ച് ആ മരണം ഉയർത്തിയ ചിന്തകളുമാണ് കഥയിലുള്ളത്. ഏകാന്തത ഒരു സർപ്പത്തെപ്പോലെ വളഞ്ഞുചുറ്റി മുറുക്കുന്ന മനുഷ്യരുടെ കഥകൾ. സ്വന്തം വലയിൽ കുരുങ്ങിച്ചാവുന്ന എട്ടുകാലികളെപ്പോലെ നിസ്സഹായരായ വ്യക്തികളുടെ ജീവിതം പിന്നീടുള്ള അറുപതുവർഷക്കാലവും മലയാളഭാവനയിൽ ആനന്ദ് സൃഷ്ടിച്ച ഭാവുകത്വക്കുതിപ്പിന്റെ മിക്ക വിസ്മയങ്ങളും മുളപൊട്ടിനിൽപ്പുണ്ട് അദ്ദേഹത്തിന്റെ ഈ ആദ്യരചനയിൽതന്നെ.\nഅസ്തിത്വവാദപരമായ ജീവിതദർശനം, ഭൗതികവാദപരമായ ചരിത്രവീക്ഷണം, ജൈവികമായ മനുഷ്യസങ്കല്പം, മാനവികതയിലൂന്നിയ സാമൂഹ്യചിന്ത, വ്യക്തിസ്വാതന്ത്ര്യത്തെ പരമമൂല്യമായി കാണുന്ന രാഷ്ട്രീയവിചാരം, അനുഭവാവിഷ്‌ക്കാരങ്ങളിലെ അസാധാരണമായ നിർമ്മമത്വം, സമസ്ത തലങ്ങളിലും പിന്തുടരുന്ന അതിവൈകാരികതയുടെ ഉച്ചാടനം, സൗന്ദര്യാത്മകമെന്നതിനെക്കാൾ രാഷ്ട്രീയവും ഭാവനാത്മകമെന്നതിനെക്കാൾ വസ്തുനിഷ്ഠവും ഭാവാത്മകമെന്നതിനെക്കാൾ പ്രഭാഷണപരവും ഉപന്യാസപരവുമായ ഭാഷണകല, ജ്ഞാനവ്യവഹാരങ്ങളെ സാഹിതീയതയിലേക്കു വിവർത്തനം ചെയ്യുന്ന ലാവണ്യബോധം, ആത്മകഥാത്വത്തിന്റെ അടിപ്പടവിൽ നിന്നു കെട്ടിപ്പൊക്കുന്ന അപരകഥാത്വത്തിന്റെ രൂപപദ്ധതി, പുസ്തകത്തെയോ ഇതര രേഖാപാഠങ്ങളെയോ കാലത്തിന്റെയും സംസ്‌കാരത്തിന്റെയും കേന്ദ്രപ്രരൂപമായി വിന്യസിക്കുന്ന അതികഥനകല... എന്നിങ്ങനെ കഴിഞ്ഞ ആറുപതിറ്റാണ്ടുകാലം ആനന്ദെഴുതിയ നൂറുകണക്കിനു രചനകൾ ഏതാണ്ടൊന്നടങ്കം മുന്നോട്ടുവച്ച ഭാവുകത്വപ്രവണതകൾ ഓർമ്മിക്കുക.\nസംശയരഹിതമായി പറയാം, മലയാള കഥാസാഹിത്യത്തിന്റെ ആധുനികതാവാദ, ആധുനികാനന്തര മണ്ഡലങ്ങളിലെ ഏറ്റവും രാഷ്ട്രീയതീക്ഷ്ണവും ചരിത്രബദ്ധവുമായ ആഖ്യാനകല ആനന്ദിന്റേതാണ്. ഈ കഥനകലയാൽ വൻതോതിൽ പ്രേരിപ്പിക്കപ്പെടുകയും അതേസമയംതന്നെ ഒരിക്കലും ആനന്ദിന്റെ നിഴലിൽ അകപ്പെടാതിരിക്കുകയും ചെയ്ത എഴുത്തുകാരനാണ് സന്തോഷ്‌കുമാർ. തീർച്ചയായും മാർക്കേസ് മുതൽ കുന്ദേര വരെയുള്ള ഒരുപാടെഴുത്തുകാരുടെ പ്രേരണയും സന്തോഷിലുണ്ട്. എല്ലാ കാലത്തും വലിയ എഴുത്തുകാർ മൗലികതയുള്ള പിൻഗാമികളിൽ സൃഷ്ടിക്കുന്ന സർഗാത്മകമായ പ്രേരണയുടെ ഈ രാസപ്രക്രിയ പ്രതിഭകളുടെ സമാന്തര യാത്രകളായി മാത്രം കാണേണ്ട ഒന്നാണ്. (കാനെറ്റി മുതൽ ആനന്ദ് വരെയുള്ളവരെ തലകീഴായിനിന്ന് പകർത്തി ഗ്രന്ഥപ്പുരകളുണ്ടാക്കുന്ന കൺകെട്ടുവിദ്യയല്ല സന്തോഷിന് കഥയെഴുത്ത്).\nഎൻ.എസ്. മാധവനുശേഷം മലയാളത്തിലുണ്ടായ ഏറ്റവും മികച്ച കഥാകൃത്ത് എന്ന നിലയിൽ എത്രയെങ്കിലും ഒന്നാന്തരം കഥകളിലും തന്റെ തന്നെ മുൻനോവലുകളിലും നിന്ന് പാടെ ഭിന്നമാണ് 'ജ്ഞാനഭാര'ത്തിൽ സന്തോഷ് അവതരിപ്പിക്കുന്ന ആഖ്യാനകല. മലയാളഭാവനയിൽ ആനന്ദ് തുടക്കമിട്ട വിചാരബദ്ധവും ചരിത്രാത്മകവുമായ നോവലെഴുത്തിന്റെ കലാപദ്ധതി എത്തിച്ചേർന്നിരിക്കുന്ന ഉയരങ്ങളിലൊന്നാണ് 'ജ്ഞാനഭാരം' - നിസംശയം പറയാം.\n'പൂജ്യ'ത്തിൽ നിന്നുതന്നെ വേണം 'ജ്ഞാനഭാര'ത്തിന്റെ വായന തുടങ്ങാൻ. മുൻപുപറഞ്ഞ കഥാഭാവനയിലെ ആനന്ദമാർഗങ്ങളുടെ സാന്നിധ്യം മാത്രമല്ല ഇതിനു കാരണം. 'ആൾക്കൂട്ട'ത്തിലേതുപോലെ ബോംബെ(മുംബൈ)യാണ് 'ജ്ഞാനഭാര'ത്തിന്റെയും സ്ഥലപശ്ചാത്തലം. 'ആൾക്കൂട്ട'ത്തിന്റെ പാഠാന്തര സൂചനയും നോവലിലുണ്ട്. 'ജാനിബാപ്പ മരിച്ചു' എന്ന പൂജ്യത്തിന്റെ ആദ്യവാക്യംപോലെ 'കൈലാസ് പാട്ടീൽ മരിച്ചു' എന്നാണ് 'ജ്ഞാനഭാര'വും തുടങ്ങുന്നത്. ഒരു മരണം, നിരവധി ജീവിതങ്ങൾ എന്നു വിളിക്കാവുന്നവിധം മരിച്ച മനുഷ്യന്റെ സുഹൃത്ത് പറയുന്ന കഥയായി ആഖ്യാനം ചുരുൾനിവരുന്നു രണ്ടു രചനകളിലും. ജീവിതത്തെക്കുറിച്ചും മരണത്തെക്കുറിച്ചുമുള്ള കാവ്യാത്മകമെന്നു വിളിക്കാവുന്ന എത്രയെങ്കിലും നിരീക്ഷണങ്ങൾ 'ജ്ഞാനഭാര'ത്തിലുണ്ട്. 'ഓർമകളുടെ സഞ്ചയമാണ് മനുഷ്യൻ/ജീവിതം' എന്ന പ്രൊഫസർ യശ്പാലിന്റെ വാക്കുകളിൽ നിന്നാണ് കൈലാസ് പാട്ടീലിന്റെ കഥ സന്തോഷ്‌കുമാർ ആരംഭിക്കുന്നത്. പൂജ്യമെന്ന കഥയിൽ, താൻ പരിചയപ്പെട്ട ജാനിബാപ്പയുടെ മരണത്തിന്റെ സന്ദർഭം മുൻനിർത്തി ആഖ്യാതാവ് മനുഷ്യജീവിതത്തെക്കുറിച്ചു നടത്തുന്ന ഗംഭീരമായ ഒരു നിരീക്ഷണമുണ്ട്.\n'പണ്ടു കോളേജിൽ പഠിക്കുന്ന കാലത്ത് ജിയോളജിയിൽ പാലിയൻടോളജി പഠിപ്പിക്കുന്നതിനിടയ്ക്കു പ്രൊഫസർ ജീവിതത്തിനു കൊടുത്ത ഒരു നിർവ്വചനം ഓർമ്മവരുകയാണ്. ജനിക്കുകയും ഭക്ഷിക്കുകയും വളരുകയും പ്രത്യുല്പാദനം ചെയ്യുകയും മരിക്കുകയും ചെയ്യുന്ന ഒരു വസ്തുവിനെ ജീവനുള്ള ഒന്നായി കണക്കാക്കാമെന്ന്. കാലം കുറെ കഴിഞ്ഞു. ഞാൻ പല പുസ്തകങ്ങളും വായിക്കുകയും പല മനുഷ്യരുമായി ഇടപഴകുകയും ചെയ്തു. പല അന്തരീക്ഷങ്ങളിലും ജീവിച്ചു. പലതും അനുഭവിച്ചു. ജീവിതത്തെയും സത്യത്തെയും കുറിച്ച് ആലോചിക്കാനും, എന്റെ തന്നെ അസ്തിത്വത്തെ അപഗ്രഥിക്കുവാനുമുള്ള എന്റെ കഴിവു വളരെയധികം വികസിച്ചിട്ടുണ്ട്. പക്ഷേ ജീവിതത്തിന് എന്റെ പ്രൊഫസർ കൊടുത്തതുപോലൊരു നിർവ്വചനം ഞാൻ ഇതേവരെ കണ്ടെത്തിയിട്ടില്ല'.\nമേല്പറഞ്ഞവയെക്കാൾ കൗതുകകരമായി ഈ രചനകൾ രണ്ടിനെയും കൂട്ടിയിണക്കുന്ന ഭാവകല്പന 'പൂജ്യം' എന്ന അടിസ്ഥാനരൂപകം തന്നെയാണ്. മരണം സൃഷ്ടിക്കുന്ന ജീവിതത്തിന്റെ ഗണിതശാസ്ത്രപരവും ജൈവശാസ്ത്രപരവും തത്വചിന്താപരവും പ്രകൃതിശാസ്ത്രപരവുമായ ജ്ഞാനസൂത്രമായി ആനന്ദ് നിർവചിക്കുന്ന പൂജ്യം എന്ന അവസ്ഥയിലും പരികല്പനയിലും സംജ്ഞയിലും സങ്കല്പനത്തിലും തന്നെയാണ് സന്തോഷ്‌കുമാർ തന്റെ നോവലും അവസാനിപ്പിക്കുന്നത്. പന്ത്രണ്ടു വോള്യങ്ങളുള്ള വിജ്ഞാനകോശത്തിന്റെ വായനയെ കൈലാസ് പാട്ടീലിന്റെ ജീവിതമായി സമീകരിച്ചു രചിക്കപ്പെടുന്ന നോവൽ, ആ മഹാഗ്രന്ഥത്തിലെ അവസാന വോള്യത്തിലെ അവസാന വാക്കും വിഷയവുമായ 'പൂജ്യ'ത്തിൽ (zero) ചെന്നെത്തിനിൽക്കുന്ന സന്ദർഭത്തിലാണ് അയാൾക്കു മരണം വിധിക്കുന്നത്.\nജീവിതത്തെക്കുറിച്ചുള്ള അനന്തവും അസ്വസ്ഥത നിറഞ്ഞതുമായ അന്വേഷണങ്ങൾ ഒരു പുസ്തകത്തിന്റെ പ്രതീകകല്പനയിൽ ഉറച്ചുനിന്ന് നടത്തുന്ന ഗംഭീരമായ സാഹിത്യരചനയായി മാറുന്നു 'ജ്ഞാനഭാരം'. മരണത്തിന്റെ ഗണിതശാസ്ത്രമാണ് ഈ നോവലിന്റെ കാവ്യസാരം.\nഉദ്യോഗത്തിൽ സ്ഥലംമാറ്റം കിട്ടി 2015ൽ മുംബൈയിലെത്തുന്ന ആഖ്യാതാവ്, കുറെ ദിവസങ്ങൾ മാത്രം താൻ താമസിച്ച മലബാർ ഹിൽസിലെ കമ്പനി ഗസ്റ്റ് ഹൗസ് സ്ഥിതിചെയ്യുന്ന കെട്ടിടത്തിലെ ഒരു ഫ്‌ളാറ്റിൽ ഏകനായി ജീവിക്കുന്ന കൈലാസ് പാട്ടീൽ എന്ന വൃദ്ധനെ പരിചയപ്പെടുന്നു. ഏതാനും ദിവസങ്ങൾ കൊണ്ട് അയാൾ കഥാകാരനോടു പറയുന്ന തന്റെ ജീവിതകഥയും തുടർന്നുള്ള അഞ്ചുവർഷങ്ങളിൽ പാട്ടീലിനു സംഭവിച്ച മാറ്റങ്ങളും അയാളുടെ മരണവുമാണ് നോവലിന്റെ ഇതിവൃത്തം.\nപക്ഷെ മൂന്നു ഗംഭീരങ്ങളായ ഭാവാന്തരങ്ങൾ കൂടി ഈ രൂപഘടനയ്ക്കുണ്ട്. ഒന്നാമത്തേത്, കൈലാസ് പാട്ടീൽ പറയുന്ന അയാളുടെ കഥയിൽ അയാളെക്കാൾ പ്രാധാന്യത്തോടെ കടന്നുവരുന്ന മറ്റുള്ളവരുടെ ജീവിതങ്ങളാണ്. രണ്ടാമത്തേത്, ഏതാണ്ട് തന്റെ ആയുസ്സിന്റെ മുക്കാൽ പങ്കുകാലമെങ്കിലുമെടുത്ത് അയാൾ വായിക്കുന്ന ഒരു പുസ്തകത്തിന്റെ കഥയും അതു സൃഷ്ടിക്കുന്ന ജ്ഞാനത്തിന്റെ ചരിത്രാനുഭവങ്ങളുമാണ്. മൂന്നാമത്തേത്, കൽക്കത്തയിലെ കോളേജ് സ്ട്രീറ്റിലെ പഴയ പുസ്തകങ്ങളുടെയും പുസ്തകക്കടകളുടെയും ലോകത്തുനിന്ന് കഥാകാരൻ കണ്ടെടുക്കുന്ന ചില പുസ്തകങ്ങളുടെ കഥയും ഒടുവിൽ ഒരു പുസ്തകശാല അയാൾക്കു മുന്നിൽ കൈലാസ് പാട്ടീലിന്റെ വിജ്ഞാനകോശം തന്നെ വില്പനക്കുവയ്ക്കുന്നതിന്റെ വിപര്യയവുമാണ്.\nഒരു നൂറ്റാണ്ടിന്റെയെങ്കിലും ചരിത്രാനുഭവങ്ങളുണ്ട് 'ജ്ഞാനഭാര'ത്തിന്റെ കാലഭൂപടത്തിൽ. മുംബൈയും കൽക്കത്തയുമാണ് സ്ഥലഭൂപടങ്ങൾ. ദേശീയപ്രസ്ഥാനവും സ്വാതന്ത്ര്യവും സ്വാതന്ത്ര്യാനന്തര ഇന്ത്യയും ഇരുപത്തൊന്നാം നൂറ്റാണ്ടും മുതൽ കോവിഡിന്റെ വർത്തമാനകാലം വരെയും അടരടരായി ഈ ആഖ്യാനത്തെ പൂർത്തീകരിക്കുന്നു. നിയമവും കോടതികളും കുറ്റകൃത്യങ്ങളും കുടിപ്പകകളും രാഷ്ട്രീയവും ഭരണകൂടവും നഗരവും വ്യവസായികളും ഭൂവുടമകളും ചേരികളും... മുംബൈയുടെ നൂറ്റാണ്ടിനെ പൂരിപ്പിക്കുന്നു. കൽക്കത്ത സൂചിതമാകുന്നത് കഥനത്തിന്റെയും കഥാകാരന്റെയും വർത്തമാനകാലത്താണെങ്കിൽപോലും പഴമയുടെ പൊടിനിറഞ്ഞ തെരുവുകളും കെട്ടിടങ്ങളും പുസ്തകങ്ങളും മനുഷ്യരും മറ്റൊരു കാലത്തിന്റെ ഭൂപടം നിർമ്മിച്ചുനൽകുന്നുണ്ട്.ഒന്നാം കഥവഴി ഇങ്ങനെയാണ്: കൈലാസ് പാട്ടീലിന്റെ അച്ഛൻ കമലേഷ് പാട്ടീൽ മുംബൈയിലെ പഴയ സ്വാതന്ത്ര്യസമരസേനാനിയും രാഷ്ട്രീയനേതാവും പിൽക്കാലത്ത് വിഖ്യാത നിയമജ്ഞനുമായിത്തീർന്ന ഭുവൻദേശായിയുടെ വിശ്വസ്തനായ ഡ്രൈവറായിരുന്നു. മകൾ ജഗദയും മകൻ നരേഷും ഭുവന് ഒരിക്കലും മനഃസ്വാസ്ഥ്യം കൊടുത്തിരുന്നില്ല. അദ്ദേഹം ഏറ്റവും കരുണയോടെ കമലേഷിനെയും മകൻ കൈലാസിനെയും സംരക്ഷിച്ചു. തന്റെ മകനെ ഭുവൻദേശായിയെപ്പോലെ ഒരഭിഭാഷകനാക്കണമെന്ന് മോഹിച്ച കമലേഷ് അവനെ നിയമപഠനത്തിനയച്ചു. പക്ഷെ ഒരപകടത്തിൽപെട്ട് കമലേഷ് മരിച്ചതോടെ കൈലാസ് പഠനം മതിയാക്കി വീട്ടിൽ തിരിച്ചെത്തി. അയാൾ ആദ്യം ഭുവന്റെയും പിന്നീട് നരേഷിന്റെയും ഓഫീസുകളിൽ വക്കീൽ ഗുമസ്തനായി. ഭുവന്റെ മരണശേഷം ജഗദയും നരേഷും തമ്മിലുള്ള സ്വത്തുതർക്കം മൂത്തു. വ്യക്തിജീവിതത്തിലും തൊഴിൽരംഗത്തും പരാജയങ്ങൾ മാത്രം ബാക്കിയായ നരേഷ് ഒരു ആത്മീയവ്യാപാരസംഘത്തിൽ ചേർന്നു. തന്റെ മലബാർ ഹില്ലിലുള്ള ഫ്‌ളാറ്റിൽ കൈലാസിനെയും ഭാര്യയെയും താമസിപ്പിച്ചിട്ടാണ് അയാൾ പുറപ്പെട്ടുപോകുന്നത്. ഭാര്യ മാധവി മരിച്ചതോടെ ഏകനായ കൈലാസ് ഫ്‌ളാറ്റിൽ നരേഷ് എന്നെങ്കിലും തിരിച്ചുവരും എന്ന പ്രതീക്ഷയിൽ കഴിയുന്നു. കൈലാസിന്റെ മകൻ വിഘ്‌നേഷ് അഭിഭാഷകനായി യു.എന്നിൽ ജോലിനേടി ഹേഗിൽ താമസമുറപ്പിക്കുന്നു. ഒടുവിൽ മകന്റെ കൂടെ ജീവിക്കാനെത്തുന്ന കൈലാസ് അവിടെ വച്ചാണ് മരിക്കുന്നത്.\nരണ്ടാം കഥവഴി ഇങ്ങനെ: ഭുവൻദേശായിയുടെ അണുവിട വിടാത്ത മൂല്യബോധം അയാളെ രാഷ്ട്രീയത്തിൽ നിന്നകറ്റി. ഒപ്പം പ്രവർത്തിച്ചവർ ഭരണകൂടത്തിന്റെ ഉന്നതങ്ങളിലെത്തിയിട്ടും അവർ വാഗ്ദാനം ചെയ്ത പദവികളൊന്നും സ്വീകരിക്കാതെ തന്റെ അഭിഭാഷകവൃത്തി തുടർന്നു ഭുവൻ. മുംബൈയിലെ ഏറ്റവും പ്രശസ്തനായ വക്കീലായി മാറിയ അദ്ദേഹത്തിന്റെ കാലശേഷമാണ് പിതാവിന്റെ യഥാർഥ സ്വഭാവം കൈലാസിനോട് നരേഷ് പറയുന്നത്. സ്വന്തം പ്രശസ്തിയും ആൾക്കൂട്ടങ്ങളുടെ ആദരവും ഭ്രമിപ്പിച്ച ഭുവൻ യഥാർഥത്തിൽ ജീവിതത്തെ ഒരു കാഴ്ചപ്പണ്ടമാക്കി മാറ്റിയ ആളായിരുന്നു. എറിക്ക ഗോമസിന്റെയും അരുണാചലത്തിന്റെയും ദുർമരണങ്ങൾ ഭുവൻദേശായിയുടെ ജീവിതം മാറ്റിമറിച്ചു. 'രാഷ്ട്രീയമായ ശരികളുമായി നടക്കുന്നവരോട് എനിക്കിപ്പോൾ പേടിയാണ് കൈലാസ്. രാഷ്ട്രീയശരികൾ നടപ്പിലാക്കുന്നതിനുവേണ്ടി ഏതു തെറ്റും അവർ ചെയ്യും'-നരേഷ് പറയുന്നു. കമലേഷിന്റെ മരണം ഭുവൻ മനസ്സറിഞ്ഞു സൃഷ്ടിച്ചതാണെന്ന് നരേഷ് വെളിപ്പെടുത്തുന്നതോടെ കൈലാസ് ആകെ തകരുന്നു. പക്ഷെ കാലം എല്ലാം മായ്ചുകളഞ്ഞിരിക്കുന്നു. വിജയങ്ങളിൽ അഭിരമിച്ച ഭുവൻ നരേഷിനെ ചകിതനാക്കിയിരുന്നു എക്കാലത്തും. 'ഓരോ വിജയവും ദുരന്തങ്ങൾ സൃഷ്ടിക്കുന്നു. വിജയം കൊയ്യുന്നവർ ലോകത്തെ ജീവിക്കാൻ പറ്റാത്ത ഒരിടമാക്കി മാറ്റിക്കൊണ്ടിരിക്കുകയാണെന്നുതോന്നും' അയാൾ കൈലാസിനോടു പറഞ്ഞു.\nനരേഷിന്റെ ജീവിതം മറ്റൊരു ദുരന്തമായി, വിജയങ്ങൾപോലും പരാജയമായി അനുഭവിക്കേണ്ടിവരുന്നു അയാൾക്ക്. ആത്യന്തികമായി അയാൾക്ക് പരാജയങ്ങൾ മാത്രമായിരുന്നു ബാക്കി. കുടുംബം തകർന്നു. പാരമ്പര്യം ചതിച്ചു. തൊഴിൽ ഒറ്റുകൊടുത്തു. വ്യവസ്ഥ വെല്ലുവിളിച്ചു. പലായനങ്ങളിൽ അഭയം തേടിയ നരേഷ് ഒരിക്കലും തിരിച്ചുവന്നില്ല.\nകമലേഷ് പാട്ടീൽ തന്റെ മകനുവേണ്ടി ജീവിച്ച ജീവിതമാണ് ഈ നോവലിലെ ഏറ്റവും ഹൃദയസ്പർശിയായ കഥാഭാഗം. മകന്റെ നിന്ദയും പരിഹാസവും ഏറ്റ് ഹൃദയം നുറുങ്ങിയ ദിവസം തന്നെ മരണം അയാളെ മാടിവിളിക്കുന്നു. അയാളുടെ ഭാര്യയെപ്പോലെ കൈലാസിന്റെ ഭാര്യയും നിസ്സഹായരും നിസ്വരും നിശ്ശബ്ദരുമായി ജീവിച്ചു, മരിച്ചു.\nമൂന്നാമത്തെ കഥാവഴി കൈലാസിന് ഭുവൻദേശായി കൊടുത്തയച്ച വിജ്ഞാനകോശത്തിന്റെ ചരിത്രജീവിതമാണ്. കമലേഷ് മകന് നിധിപോലെ നൽകിയ ആ പുസ്തകം ആദ്യമയാൾ അവഗണിച്ചുവെങ്കിലും അച്ഛന്റെ ദുർമരണത്തിൽ തനിക്കും പങ്കുണ്ട് എന്നു കരുതുന്ന നിമിഷം തൊട്ട് അയാൾ ആ പുസ്തകത്തിന്റെ വായന തന്റെ കടമയും പശ്ചാത്താപവും പ്രായശ്ചിത്തവുമായി ഏറ്റെടുക്കുന്നു. ആമരണം അയാൾക്കതിൽ നിന്നു മോചനമുണ്ടായില്ല. പിതൃഹത്യയുടെ പാപബോധം അയാളെ വേട്ടയാടിക്കൊണ്ടേയിരുന്നു.\nഒന്നാം ലോകമഹായുദ്ധത്തിനു മുൻപ് പ്രസിദ്ധീകരിച്ച വിജ്ഞാനകോശത്തിന്റെ പന്ത്രണ്ട് വോള്യങ്ങൾ ചരിത്രത്തെയും കാലത്തെയും സ്തംഭിപ്പിച്ചുനിർത്തിയ സന്ദർഭങ്ങൾ. അഭാവങ്ങളുടെ ശൂന്യതയും ഭാരവും ഒരേപോലെ കൈലാസിന്റെ ജ്ഞാനതൃഷ്ണയെ പൊള്ളിച്ചു. മകന്റെ കൂടെ വിദേശത്തു താമസിക്കാൻ പുറപ്പെടുമ്പോൾ പന്ത്രണ്ടാം വോള്യം മാത്രമാണ് അയാൾ കൂടെ കൊണ്ടുപോയത്. ആ വോള്യത്തിലെ അവസാനത്തെ വിഷയം zero എന്നതായിരുന്നു. അതിന്റെ വായന പൂർത്തിയാക്കി, തന്റെ ജീവിതത്തിന് കൈലാസ് വിരാമമിട്ടു. മരണത്തിന്റെ ഗണിതസൂത്രമായി പൂജ്യം മാറുന്നുവെന്ന കാര്യം സ്വന്തം മരണത്തിനു തൊട്ടുമുൻപ് കഥാകാരനെഴുതിയ കത്തിൽ ചൂണ്ടിക്കാണിക്കുന്നുമുണ്ട് കൈലാസ് പാട്ടീൽ.\nനാലാമത്തെ കഥാവഴി, നിരവധി പുസ്തകശാലകളും പുസ്തകങ്ങളും നിറഞ്ഞ കൽക്കത്തയിലെ കോളേജ് സ്ട്രീറ്റിൽ, കഥാകാരൻ ആത്മബന്ധമുണ്ടാക്കുന്ന നൂർബുക്‌സിലെ ഖുർഷിദ് അഹമ്മദുമായി ബന്ധപ്പെട്ടുനിൽക്കുന്നു. കൈലാസ് പാട്ടീലിന്റെ മരണം കഴിഞ്ഞ് ഒരുനാൾ അയാൾ കഥാകാരനെ വിളിച്ച് തനിക്കു കിട്ടിയിട്ടുള്ള അപൂർവമായ ഒരു പുസ്തകത്തെക്കുറിച്ചു പറയുന്നു. കൈലാസ് പാട്ടീലിന് ഭുവൻദേശായി നൽകിയ വിജ്ഞാനകോശത്തിന്റെ പതിനൊന്നു വോള്യങ്ങളായിരുന്നു അത്. പന്ത്രണ്ടാം വോള്യം കിട്ടാനില്ല എന്ന കാര്യം കഥാകാരൻ അങ്ങോട്ടു പറഞ്ഞ് ഖുർഷിദിനെ വിസ്മയിപ്പിക്കുന്നു. കാലവും കഥയും ആ വിജ്ഞാനകോശവും 360 ഡിഗ്രി കറങ്ങിത്തിരിഞ്ഞ് ഒരു ചരിത്രഘട്ടം പൂർത്തീകരിക്കുന്നു.\nപിന്നീടാണ് കൈലാസ് പാട്ടീലിന്റെ കത്ത് അയാളുടെ മകൻ കഥാകാരനയച്ചുകൊടുക്കുന്നത്. അതിന്റെ ഉള്ളടക്കം, സ്മൃതിനാശത്തിനു തൊട്ടുമുൻപ് വായന പൂർത്തിയാക്കിയ പന്ത്രണ്ടാം വോള്യത്തിലെ അവസാന വിഷയത്തിൽ നിന്ന് തനിക്കു കിട്ടിയ അസാധാരണമായൊരു തിരിച്ചറിവിനെക്കുറിച്ചായിരുന്നു. അത് പൂജ്യത്തെക്കുറിച്ചായിരുന്നു. പ്രപഞ്ചം മുഴുവൻ മുഴങ്ങുന്ന അഗാധമായ ശൂന്യതയെക്കുറിച്ച്. 'ജ്ഞാനഭാരം', ആ കത്തിലും തിരിച്ചറിവിലും അവസാനിക്കുന്നില്ല. 'ജ്ഞാനഭാര'ത്തിന്റെ വിപരീതമായ 'വിജ്ഞാന'ത്തെക്കുറിച്ചുള്ള ചിന്തകൾ കൂടി പുനരാനയിച്ചുകൊണ്ട് ഘോരമായ ഇരുട്ടിൽ വെളിച്ചത്തിന്റെ ഒരു പാളി തിരയുന്ന ഒരാശാരിയുടെ രൂപകസാന്നിധ്യത്തിലാണ് നോവലിന്റെ നിർവഹണം. നോവലിന്റെ തച്ചുശാസ്ത്രം തന്നെയാണ് വെളിച്ചത്തിന്റെ ജ്ഞാനശാസ്ത്രമെന്നും ശൂന്യതയുടെ തത്വശാസ്ത്രം തന്നെയാണ് മരണത്തിന്റെ ഗണിതശാസ്ത്രമെന്നും തെളിയിച്ചുകൊണ്ട്.\nഅസാധാരണമാംവിധം ആഘാതശേഷിയുള്ള എത്രയെങ്കിലും ഭാവകല്പനകൾകൊണ്ട് സമൃദ്ധമാണ് ജ്ഞാനഭാരം. ചിലത് വായിക്കുക:\n'അടുപ്പമുള്ളവരുടെ മരണവാർത്ത കേൾക്കുമ്പോഴെല്ലാം ജീവിതത്തിന്റെ ചെസ്സ് ബോർഡിൽ നാം ഒരു കളം സ്വയം മുന്നിലോട്ടു നീങ്ങുകയാണെന്നു തോന്നും. മുതിർന്നവരുടെ മരണങ്ങൾ നമ്മളെ കൂടുതൽ പ്രായംചെന്നവരാക്കിത്തീർക്കുന്നു'.\n'Man isabundle of memories'.\n'ഭൂമിയിൽ ഒരു പ്രയോജനവുമില്ലാത്ത സത്യങ്ങളാണ് അധികവും. മറ്റുള്ളവരെ വേദനിപ്പിക്കും എന്നുകൂടിയുണ്ടെങ്കിൽ അവ നുണകളേക്കാൾ ആപ്തകരമാണ്. അത്തരം സത്യങ്ങളെ ഒഴിവാക്കുക തന്നെയാണ് അഭികാമ്യം. നിസ്സാരമായ നമ്മുടെ ജീവിതത്തിൽ കുറെയേറെ മനുഷ്യരെ ദുഃഖിപ്പിക്കുന്നതിൽ ഒരർഥവുമില്ല; അത് ഏതു സത്യത്തിന്റെ പേരിലാണെങ്കിലും'.\n'കഥകളേക്കാൾ നുണകൾ വേറെങ്ങും കാണില്ല. കൂടുതൽ നുണ പറയുന്നവനാണ് കൂടുതൽ നല്ല കഥാകാരൻ'.\n'ഓരോ മനുഷ്യനും ഉറങ്ങിക്കിടക്കുന്ന ഒരു കടന്നൽക്കൂടാണ്. അതിനെ തൊട്ടിളക്കുന്നതുവരെ മാത്രമേയുള്ളൂ ആ ശാന്തത'.\n'തൊഴി കൊള്ളുന്നവനെ സംബന്ധിച്ച് വെളുത്തവന്റെയായാലും കറുത്തവന്റെയായാലും കാലുകൾക്കെന്തു മാറ്റം? വേദനയ്ക്കു നിറഭേദമില്ല'.\n'സ്വന്തം വലയിൽ കുടുങ്ങിപ്പോയ ഒരെട്ടുകാലിയെപ്പോലെ പഴയൊരു കാലത്തിൽ സ്തംഭിച്ചു നില്ക്കുക മാത്രമേ എനിക്കു വയ്ക്കൂ. അവിടെ കിടന്നുകൊണ്ടു കാണുന്ന സ്വപ്നങ്ങളേ എനിക്കുള്ളൂ'.\n'ഒഴുകിക്കൊണ്ടിരിക്കേ പെട്ടെന്നു നിലച്ചുപോയ ഒരു നദിപോലെ... (ജീവിതം) അതിനുമേൽ ഉറച്ചുപോയ ഒരു തോണിപോലെ... അങ്ങനെയല്ലേ?'\n'വിഷം വില്ക്കാൻ അതു കുടിച്ചുനോക്കണോ?'\n'മരിച്ചുപോയവരെ മറന്നുപോകുന്നതുപോലെ വിഷയങ്ങളെയും നമ്മൾ മറന്നുപോകും'.\n'ദൂരെ നിന്നും ഒരു വലിയ മഴ പെയ്തു വരുന്നതു പോലെയാണ് ഓർമകൾ. വന്നുകഴിഞ്ഞാൽ നാം ഒട്ടാകെ കുതിർന്നുപോകും'.\n'എല്ലാ മനുഷ്യരും മരിച്ചതിനുശേഷവും ജീവിക്കാൻ ആഗ്രഹിക്കുന്നു'.\n'അല്ലെങ്കിൽത്തന്നെ മറവിയേക്കാൾ വലിയ മരണമുണ്ടോ?'\n'കൂടുതൽ ഉപകരണങ്ങളുള്ള ഒരു ആശാരി ശില്പമുണ്ടാക്കിയില്ലെന്നു വരാമല്ലോ'.\nആധുനികതയുടെ അർഥഭാണ്ഡങ്ങൾ കുടഞ്ഞിട്ട് ചരിത്രവും കാലവും സംസ്‌കാരവും സമൂഹവും മനുഷ്യനു നിർമ്മിച്ചുകൊടുത്ത അറിവിന്റെ ഭാവപ്രരൂപമായി ഒരു പുസ്തകത്തെ സങ്കല്പിച്ച് സന്തോഷ്‌കുമാർ രൂപം കൊടുക്കുന്ന നോവലെഴുത്തിന്റെ കല, 'ജ്ഞാനഭാര'ത്തെ മലയാളഭാവനയുടെ ലാവണ്യജീവിതത്തിലെ എണ്ണം പറഞ്ഞ രചനകളിലൊന്നാക്കി മാറ്റുന്നത് ഇങ്ങനെയാണ്.\nഇന്നു ഞാൻ നിങ്ങളെ ഓർമിക്കാനും ഇങ്ങനെയൊരു കത്ത് നിങ്ങൾക്കായി എഴുതാനും ഒരു പ്രത്യേകകാരണമുണ്ട്. വളരെ വർഷങ്ങൾക്കു ശേഷമാണ് ഞാൻ ആർക്കെങ്കിലും ഒരു കത്തെഴുതുന്നത്. തിരിഞ്ഞുനോക്കുമ്പോൾ ജീവിതത്തിൽതന്നെ, വ്യക്തിപരമായി അധികം കത്തുകളൊന്നും ഞാനെഴുതിയിട്ടുമില്ല. എനിക്ക് കത്തെഴുതാൻ കാര്യമായി വിലാസങ്ങളുണ്ടായിരുന്നില്ല എന്നതായിരുന്നു കാരണം.\nനിങ്ങളുടെ അഡ്രസ്സ് എന്റെ കൈവശമുണ്ടായിരുന്നു. ആദ്യം അതെടുത്തുനോക്കിയപ്പോൾ സത്യത്തിൽ എനിക്കു മനസ്സിലായില്ല. പക്ഷേ, ഞാനെഴുതിയതല്ല അതെന്നു മനസ്സിലായി. വേറെ കൈയക്ഷരമാണ്. പക്ഷേ, ആരാണ് ആ വിലാസത്തിൽ പറയുന്ന ആൾ. പിടികിട്ടുന്നില്ല. അങ്ങനെയൊരു കുഴപ്പം എനിക്കുണ്ട്. ഇടയ്ക്കിടെ ചില പേരുകൾ, ചിത്രങ്ങൾ, വാക്കുകൾപോലും എന്നെ കുഴയ്ക്കുന്നു. എവിടെ വച്ചാണ് ഈ പേരുള്ള ആളെ ഞാൻ പരിചയപ്പെട്ടത് എന്നോർത്ത് ഒരു ദിവസം മുഴുവൻ ചിലപ്പോൾ കഴിഞ്ഞുകൂടും. ചിലപ്പോൾ പൊടുന്നനെ ഓർമവരും. മറവിയുടെ മേഘങ്ങളിൽനിന്നും ഒരു നക്ഷത്രം സ്വതന്ത്രമാകുന്നതുപോലെ. ചിലപ്പോൾ അങ്ങനെ ആലോചിക്കുന്ന കാര്യംതന്നെ ഓർമയിൽനിന്നും വിട്ടുപോകാനും മതി. ഭാഗ്യവശാൽ ആ വിലാസത്തിലേക്കു കുറച്ചു നേരം നോക്കിയിരുന്നപ്പോൾ മുൻപ് നിങ്ങളുമായി സംസാരിച്ചിരുന്ന കാര്യം എനിക്കോർമ വന്നു. നിങ്ങൾ പുസ്തകങ്ങൾ എഴുതുന്ന കാര്യം എന്നോടു പറഞ്ഞതായിട്ടാണ് എന്റെ ഓർമ. അക്കാലത്ത് എന്റെ എളിയ ജീവിതത്തെക്കുറിച്ചു ചിലതു നിങ്ങളോടു വിശദീകരിക്കുകയുണ്ടായി എന്ന കാര്യം നിങ്ങൾക്കറിയാമല്ലോ. അന്ന് നമ്മൾ കാര്യങ്ങൾ ചർച്ചചെയ്യുന്ന ഞാൻ കാലത്ത് വലിയൊരു പണിയിൽ ഏർപ്പെട്ടിരിക്കുകയായിരുന്നു എന്ന കാര്യവും ഓർമകാണും. പഴയ കാലത്തെപ്പോഴോ ഇറങ്ങിയ, രണ്ടു മഹായുദ്ധങ്ങൾക്കും മുൻപിറങ്ങിയ ഒരു വിജ്ഞാനപുസ്തകം പഠിച്ചുപൂർത്തിയാക്കുന്ന പണിയായിരുന്നു അത്.\nഅതു പൂർത്തിയായോ എന്നു ചോദിച്ചാൽ ഉവ്വ് എന്നും ഇല്ല എന്നും പറയേണ്ടിവരും. ഉവ്വ് എന്നാണെങ്കിൽ അവസാനത്തെ വോള്യത്തിലെ മിക്കവാറും ഭാഗങ്ങളെല്ലാം ഞാൻ വായിച്ച് അടയാളപ്പെടുത്തിക്കഴിഞ്ഞു. ചില കുറിപ്പുകൾ ആദ്യകാലത്ത് എടുത്തിരുന്നു. ക്രമേണ അതു നടക്കാതായി. ഈ ഭൂമിയിൽനിന്നും കടന്നുപോകുന്നതിനു മുൻപുതന്നെ എല്ലാം വായിച്ചുതീർക്കണം എന്നൊരു വാശിയിലായിരുന്നു ഞാൻ. അതുകൊണ്ട് അവസാനകാലത്ത് കുറച്ചു ധൃതിവെച്ചു. വായനയുടെ വലയിൽനിന്നും അനവധി മീനുകൾ ചോർന്നുപോയിട്ടുണ്ടാവും, എനിക്കറിയാം. അതുകൊണ്ട് പരിപൂർണമായ അർഥത്തിൽ വായന നടന്നോ, തീർന്നോ എന്നൊക്കെ ചോദിച്ചാൽ ഇല്ല എന്നുമുണ്ട് ഒരുത്തരം.\nഅതെന്തങ്കിലുമാവട്ടെ, എന്തിനെന്നറിയാതെ തുടർന്നുപോന്നിരുന്ന ഒരു കർമമായിരുന്നു ഈയൊരു പുസ്തകപാരായണം. ഇതൊരു ഗ്രന്ഥപരമ്പരയായിരുന്നു എന്നു തോന്നുന്നു. എന്നാൽ ഇപ്പോൾ എന്റെ കൈവശം ആ പരമ്പരയിൽപ്പെട്ട ഒരേയൊരു പുസ്തകമേ അവശേഷിച്ചിരുന്നുള്ളൂ. നാട്ടിൽനിന്നും പോരുമ്പോൾ ഞാൻ കൈയിലെടുത്തിരുന്ന ഒരേയൊരെണ്ണം. മറ്റെല്ലാം ഞാൻ മുൻപുതാമസിച്ചിരുന്ന സ്ഥലത്തുതന്നെ ഉപേക്ഷിച്ചിരുന്നു. അതെല്ലാം എടുത്തുകൊണ്ടുവരുക പ്രയാസമാണെന്നറിയാമല്ലോ. ഏതായാലും ഈയൊരു പുസ്തകവും ഞാനും ഇവിടെ ബാക്കിയായിരിക്കുന്നു. മറ്റൊന്നും ചെയ്യാനില്ല. നീക്കിയിരിപ്പുള്ള സമയവും കുറവ്. അതിനാൽ ഭാഷ മറന്നുപോകാതിരിക്കാനെന്നോണം ഞാനതു വായിച്ചുകൊണ്ടിരുന്നു. പലപ്പോഴും അതുമാത്രമേ എനിക്കു ചെയ്യാൻ സാധിച്ചിരുന്നുള്ളൂ. അത്തരമൊരു ജോലിമാത്രം ചെയ്യാനറിയാവുന്ന ഒരു യന്ത്രത്തെപ്പോലെ ഞാൻ അതിലെ വിഷയങ്ങളും വാക്കുകളുമൊക്കെയുമായി പൊരുതി. അതോടൊപ്പം തന്നെ അതു സമയവുമായുള്ള ഒരു മൽപ്പിടുത്തം കൂടിയായിരുന്നു. ഓരോ ദിവസവും പുലരുമ്പോഴും ബാക്കിവെച്ച ഭാഗങ്ങൾ വായിക്കാൻ ഞാൻ ശ്രമിച്ചു പോന്നു. അതേസമയം, പല ദിവസങ്ങളിലും അക്കാര്യം ഞാൻ മറന്നുപോയുമിരുന്നു. മേശപ്പുറത്തു തുറന്നുവെച്ചിരിക്കുന്ന പുസ്തകത്തെ നോക്കി തികച്ചും അപരിചിതനെപ്പോലെ നടന്നുപോകുന്ന ഞാൻ, എന്റെ മകനെ അമ്പരപ്പിച്ചിരുന്നു എന്ന് അവൻ ഇടയ്ക്കു പറയുമായിരുന്നു. അച്ഛൻ എന്താ വായനാവ്യായാമം നിർത്തിയോ എന്നാണ് അവൻ ചോദിക്കുക. ആദ്യകാലത്ത് അവനെസ്സംബന്ധിച്ച് ഇതൊരു തമാശയായിരുന്നു. അല്ലെങ്കിൽ അസംബന്ധം. കുറെക്കാലം കഴിഞ്ഞപ്പോൾ ഓർമയെ പിടിച്ചുനിർത്താനുള്ള ഒരു മാനസികോപാധിയായി ഈ വായനയെ ഉപയോഗിക്കുന്നതു നല്ലതാണെന്ന് അവന്റെ സുഹൃത്തായ ഡോക്ടർ ഉപദേശിച്ചിരുന്നു. അങ്ങനെ വർഷങ്ങൾക്കുശേഷം ഈ പ്രവൃത്തി എന്റെ മാത്രമല്ല, അവന്റെകൂടെ ഉത്തരവാദിത്വമായി മാറി എന്നു പറയാം. അതുകൊണ്ടുതന്നെ, ഞാൻ ചിലപ്പോൾ വായിച്ചു ബാക്കിവെച്ച ഭാഗം അവൻ കണ്ടെടുത്തു തരുന്നു. അവയിലെ വിഷയങ്ങൾ ഞാൻ ഓർത്തെടുക്കാൻ ശ്രമിക്കുമ്പോൾ ചില സൂചനകൾ തന്ന് കുറച്ചുദൂരം എന്റെ കൂടെ നടക്കുന്നു. ഒരുതരത്തിൽ ജ്ഞാനത്തിന്റെ ചുമട് പങ്കിടുന്നതുപോലെ അല്ലേ?\nഇന്ന് ഒടുവിൽ, ഞാൻ പുസ്തകം വായിച്ചു മതിയാക്കുന്നു. അവസാനപേജിൽ എത്തി എന്നു പറയാൻ പറ്റില്ല. കുറച്ചുകൂടി താളുകൾ ഇനിയും ബാക്കിയുണ്ട്. പക്ഷേ, എന്നെസ്സംബന്ധിച്ച് അവസാനവിഷയത്തിൽ ഞാൻ എത്തിച്ചേർന്നു. വർഷങ്ങളായി ഞാൻ തുടർന്നുപോന്നിരുന്ന വലിയൊരു കർമം പൂർത്തിയായി എന്നൊരു തോന്നൽ. അതു കഴിഞ്ഞപ്പോഴുണ്ടായ മനസ്സിന്റെ ലാഘവം വിവരിക്കാവുന്ന ഒന്നല്ല. എന്തദ്ഭുതം! അപ്പോൾ എനിക്ക് പൊടുന്നനെ നിങ്ങളെ ഓർമവന്നു. അതാണ് ഈ കത്തെഴുതുന്നതിനുള്ള കാരണം.\nഅതിനേക്കാൾ പ്രധാനപ്പെട്ട ഒന്ന്, ഈ പുസ്തകത്തിൽ ഞാൻ അവസാനം വായിച്ച വിഷയമായിരുന്നു. അതു നിങ്ങളോടു വിശദമായി പറയണം എന്നെനിക്കുണ്ട്. തീർച്ചയായും നിങ്ങൾക്ക് ഒഴിവുള്ള സമയത്ത് ഞാനൊരു ഫോൺ ചെയ്യാമെന്നു വിചാരിക്കുന്നു. അതു മുഴുവൻ എഴുതി ഫലിപ്പിക്കുക വയ്യ. (ഞാൻ എഴുത്തുകാരനല്ലല്ലോ.) അതിന്റെ ചരിത്രം, ചിഹ്നം, അതുമായി ഗണിതശാസ്ത്രത്തിനും അഥവാ ജീവിതത്തിന് ആകെത്തന്നെയുമുള്ള ബന്ധം എല്ലാം അതിവിശദമായി അതിൽ പറഞ്ഞിരിക്കുന്നു. ഒരു ജീവിതകാലം മുഴുവൻ ഈ വിജ്ഞാനപരമ്പര വായിച്ചുകൊണ്ടിരുന്നതിനുശേഷം അതത്രയും അവസാനിപ്പിക്കാൻ അതിനേക്കാൾ വലിയൊരു വിഷയം കിട്ടാനില്ല എന്നതാണ് എന്റെ വിശ്വാസം. നിങ്ങൾക്കെന്തു തോന്നുന്നുവോ ആവോ! ഒഴിവുപോലെ നേരിട്ടു സംസാരിക്കുമ്പോൾ ഞാനക്കാര്യം കൂടുതൽ പറയാം.\nഇങ്ങനെ കുറേ എഴുതിപ്പോയിട്ടും ഞാൻ ആ വിഷയത്തെക്കുറിച്ചു നിങ്ങളോടു പറയാൻ മറന്നു. പ്രപഞ്ചം മുഴുവൻ മുഴങ്ങുന്ന അഗാധമായ ശൂന്യതയല്ലാതെ അതു മറ്റൊന്നുമല്ല. അതേ, നിങ്ങൾ ഒരുപക്ഷേ, ഊഹിച്ചു കാണും എന്നു ഞാൻ വിചാരിക്കുന്നു. ZERO എന്നായിരുന്നു ആ പദം.\nഞാൻ വായിച്ചവസാനിപ്പിച്ച പുസ്തകത്തിൽ ആ വിഷയത്തിനു മാത്രമായി പത്തോളം താളുകൾ നീക്കിവെച്ചിരിക്കുന്നു. എന്നാൽ അതിന്റെ നിരർത്ഥകമായ അർഥവ്യാപ്തിയാകട്ടെ, ഒരു മനുഷ്യായുസ്സോളം പരന്നുകിടക്കുകയും.\n2021, വില: 230 രൂപ\nഇടത് സർക്കാരിനെയും ഭരണത്തെയും ട്രോളി വീണ്ടും ജേക്കബ് തോമസ്\nസംഘപരിവാർ സംഘടനകളുടെ എതിർപ്പ്; അരുന്ധതി റോയിയുടെ പുസ്തകം പിൻവലിച്ചു\nചേകന്നൂർ മൗലവി എന്ന സാമൂഹിക പരിഷ്‌ക്കർത്താവിനോട് ഈ നാട് നീതി കാട്ടിയോ?\nകെവിഎസിന്റെ പുസ്തകം 'സ്വപക്ഷ വിചാരങ്ങൾ' ചർച്ചകളിലേക്ക്


ബൈബിള് കഥകള്: ദാവീദും ഗൊല്യാത്തും - യഹോവയുടെ സാക്ഷികളുടെ ഔദ്യോഗിക വെബ്സൈറ്റ്\nഫെലിസ്ത്യര് വീണ്ടും ഇസ്രായേലിനെതിരെ യുദ്ധത്തിനു വരുന്നു. ദാവീദിന്‍റെ മൂത്ത മൂന്നു സഹോദരന്മാര് ഇപ്പോള് ശൗലിന്‍റെ സൈന്യത്തിലുണ്ട്. അതുകൊണ്ട് ഒരു ദിവസം യിശ്ശായി ദാവീദിനോട് ഇങ്ങനെ പറയുന്നു: ‘നീ കുറെ ധാന്യവും അപ്പവും എടുത്ത് നിന്‍റെ സഹോദരന്മാര്‍ക്കു കൊണ്ടുപോയി കൊടുക്കുക. അവര്‍ക്കു സുഖംതന്നെയാണോ എന്നു പോയി അന്വേഷിക്കുക.’\nസൈനിക പാളയത്തില് എത്തുന്ന ദാവീദ് തന്‍റെ സഹോദരന്മാരെ അന്വേഷിച്ച് യുദ്ധനിരയിലേക്ക് ഓടുന്നു. ഫെലിസ്‌ത്യ മല്ലനായ ഗൊല്യാത്ത് ഇസ്രായേലിനെ പരിഹസിക്കാനായി വരുന്നു. അവന് 40 ദിവസമായി രാവിലെയും വൈകുന്നേരവും ഇതു തന്നെ ചെയ്‌തുവരികയാണ്. അവന് ഇങ്ങനെ വിളിച്ചുപറയുന്നു: ‘എന്നോട് പൊരുതാന് നിങ്ങളുടെ ആളുകളിലൊരുവനെ തിരഞ്ഞെടുത്തുകൊള്‍വിന്. അവന് ജയിച്ച് എന്നെ കൊന്നാല് ഞങ്ങള് നിങ്ങളുടെ അടിമകളാകാം. എന്നാല് ഞാന് ജയിച്ച് അവനെ കൊന്നാല് നിങ്ങള് ഞങ്ങളുടെ അടിമകളായിരിക്കണം. എന്നോട് പൊരുതാന് കെല്‍പ്പുള്ള ആരെയെങ്കിലും തിരഞ്ഞെടുക്കാന് ഞാന് നിങ്ങളെ വെല്ലുവിളിക്കുന്നു.’\nദാവീദ് പടയാളികളില് ചിലരോടു ചോദിക്കുന്നു: ‘ഈ ഫെലിസ്‌ത്യനെ കൊന്ന് ഇസ്രായേലിനെ ഈ നാണക്കേടില്‍നിന്നു രക്ഷിക്കുന്നവന് എന്തു ലഭിക്കും?’\n‘ശൗല് ആ മനുഷ്യന് വളരെയേറെ സമ്പത്ത് നല്‍കും’ എന്ന് ഒരു പടയാളി പറയുന്നു. ‘അവന് തന്‍റെ മകളെ അവനു ഭാര്യയായും കൊടുക്കും.’\nഎന്നാല് ഗൊല്യാത്തിന്‍റെ വലുപ്പം കാരണം ഇസ്രായേല്യര് ആരും അവന്‍റെ നേരെ ചെല്ലാന് ധൈര്യപ്പെടുന്നില്ല. അവന്9അടിയിലധികം (ഏകദേശം3മീറ്റര്) ഉയരമുണ്ട്; അവന്‍റെ പരിച ചുമക്കാനായി മറ്റൊരു പടയാളിയും കൂടെയുണ്ട്.\nദാവീദ് ഗൊല്യാത്തിനോടു പൊരുതാന് ആഗ്രഹിക്കുന്നെന്ന് ചില പടയാളികള് ശൗല്‍രാജാവിന്‍റെ അടുത്തു ചെന്നു പറയുന്നു. എന്നാല് ശൗല് ദാവീദിനോടു പറയുന്നു: ‘നിനക്ക് ഈ ഫെലിസ്‌ത്യനോടു പോരാടാന് കഴികയില്ല. നീ വെറുമൊരു ബാലനാണ്; അവനാണെങ്കില് തഴക്കംവന്ന ഒരു പടയാളിയാണ്.’ ദാവീദ് ഇങ്ങനെ ഉത്തരം പറയുന്നു: ‘അപ്പന്‍റെ ആടുകളെ പിടിച്ചുകൊണ്ടുപോയ ഒരു കരടിയെയും ഒരു സിംഹത്തെയും അടിയന് കൊന്നിട്ടുണ്ട്. ഈ ഫെലിസ്‌ത്യന് അവയില് ഒന്നിനെപ്പോലെ ആകും. യഹോവ എന്നെ സഹായിക്കും.’ അപ്പോള് ശൗല് പറയുന്നു: ‘പോകൂ; യഹോവ നിന്നോടുകൂടെ ഉണ്ടായിരിക്കട്ടെ.’\nദാവീദ് ഒരു തോട്ടിലേക്കു പോയി മിനുസമുള്ള അഞ്ചു കല്ലുകള് പെറുക്കിയെടുത്ത് തന്‍റെ സഞ്ചിയില് ഇടുന്നു. എന്നിട്ട് അവന് തന്‍റെ കവിണയുമെടുത്ത് ഈ മല്ലനെ നേരിടാന് പോകുന്നു. അവനെ കാണുമ്പോള് ഗൊല്യാത്തിനു വിശ്വസിക്കാന് കഴിയുന്നില്ല. ദാവീദിനെ കൊല്ലാന് വളരെ എളുപ്പമായിരിക്കുമെന്ന് അവന് വിചാരിക്കുന്നു.\n‘എന്‍റെ അടുക്കലേക്കു വാ; ഞാന് നിന്‍റെ ശരീരം പക്ഷികള്‍ക്കും മൃഗങ്ങള്‍ക്കും തിന്നാന് കൊടുക്കും’ എന്ന് ഗൊല്യാത്ത് പറയുന്നു. എന്നാല് ദാവീദ് ഇങ്ങനെ പറയുന്നു: ‘നീ വാളും കുന്തവും വേലുമായി എന്‍റെ നേരെ വരുന്നു; ഞാനോ യഹോവയുടെ നാമത്തില് നിന്‍റെ അടുക്കല് വരുന്നു. യഹോവ ഇന്നു നിന്നെ എന്‍റെ കയ്യില് ഏല്‍പ്പിക്കും; ഞാന് നിന്നെ കൊന്നുകളയും.’\nഇത്രയും പറഞ്ഞുകൊണ്ട് ദാവീദ് ഗൊല്യാത്തിന്‍റെ നേര്‍ക്ക് ഓടുന്നു. അവന് തന്‍റെ സഞ്ചിയില്‍നിന്ന് ഒരു കല്ലെടുത്ത് കവിണയില് വെച്ച് തന്‍റെ സകല ശക്തിയുമുപയോഗിച്ച് എറിയുന്നു. ആ കല്ല് പാഞ്ഞുചെന്ന് ഗൊല്യാത്തിന്‍റെ തലയില് തുളച്ചു കയറുന്നു; അവന് മരിച്ചുവീഴുന്നു! തങ്ങളുടെ വീരയോദ്ധാവ് മരിച്ചെന്നു കാണുമ്പോള് ഫെലിസ്‌ത്യര് എല്ലാവരും തിരിഞ്ഞ് ഓടുന്നു. ഇസ്രായേല്യര് അവരുടെ പിന്നാലെ ഓടി യുദ്ധത്തില് ജയിക്കുന്നു.\n1 ശമൂവേല് 17:1-54.\nഇസ്രായേല്യ സേനയോട് ഗൊല്യാത്ത് എന്തു വെല്ലുവിളിയാണു നടത്തിയത്?\nഗൊല്യാത്തിന് എന്തുമാത്രം വലുപ്പമുണ്ടായിരുന്നു, അവനെ കൊല്ലുന്നയാള്‍ക്ക് ശൗല് രാജാവ് എന്തു പ്രതിഫലമാണു വാഗ്‌ദാനം ചെയ്യുന്നത്?\nദാവീദ് വെറുമൊരു ബാലനായതിനാല് അവനു ഗൊല്യാത്തിനോടു പോരാടാന് കഴിയില്ലെന്ന് ശൗല് പറഞ്ഞപ്പോള് ദാവീദിന്‍റെ മറുപടി എന്തായിരുന്നു?\nഗൊല്യാത്തിനോടു മറുപടി പറയവേ, ദാവീദ് യഹോവയിലുള്ള ആശ്രയം പ്രകടമാക്കുന്നത് എങ്ങനെ?\nചിത്രത്തില് കാണാന് കഴിയുന്നതുപോലെ, ഗൊല്യാത്തിനെ കൊല്ലാന് ദാവീദ് എന്താണ് ഉപയോഗിക്കുന്നത്, അതിനുശേഷം ഫെലിസ്‌ത്യര്‍ക്ക് എന്തു സംഭവിക്കുന്നു?\n1 ശമൂവേല് 17:1-54 വായിക്കുക.\nദാവീദ് നിര്‍ഭയനായിരുന്നതിന്‍റെ രഹസ്യമെന്ത്, നമുക്ക് എങ്ങനെ അവന്‍റെ ധീരത അനുകരിക്കാന് കഴിയും? (1 ശമൂ. 17:37, 45; എഫെ. 6:10, 11)\nകളികളിലോ വിനോദങ്ങളിലോ ഏര്‍പ്പെടുമ്പോള് ക്രിസ്‌ത്യാനികള് ഗൊല്യാത്തിന്‍റേതിനു സമാനമായ മത്സരാത്മാവ് ഒഴിവാക്കേണ്ടത് എന്തുകൊണ്ട്? (1 ശമൂ. 17:8; ഗലാ. 5:26; 1 തിമൊ. 4:8)\nദാവീദിനു ദൈവത്തിന്‍റെ പിന്തുണയില് വിശ്വാസമുണ്ടായിരുന്നെന്ന് അവന്‍റെ വാക്കുകള് സൂചിപ്പിക്കുന്നത് എങ്ങനെ? (1 ശമൂ. 17:45-47;2ദിന. 20:15)\nകേവലം രണ്ടു ശത്രുസൈന്യങ്ങള് തമ്മിലുള്ള പോരാട്ടം എന്നതിലുപരി ഇത് യഥാര്‍ഥത്തില് സത്യദൈവമായ യഹോവയും വ്യാജദൈവങ്ങളും തമ്മിലുള്ള ഒരു യുദ്ധമായിരുന്നെന്ന് ബൈബിള് വിവരണം പ്രകടമാക്കുന്നത് എങ്ങനെ? (1 ശമൂ. 17:43, 46, 47)\nഅഭിഷിക്ത ശേഷിപ്പ്, യഹോവയില് ആശ്രയിക്കുന്നതു സംബന്ധിച്ച ദാവീദിന്‍റെ ദൃഷ്ടാന്തം അനുകരിക്കുന്നത് ഏതു വിധത്തില്? (1 ശമൂ. 17:37; യിരെ. 1:17-19; വെളി. 12:17)\nദാവീദിനെ ഇത്ര ധൈര്യശാലിയാക്കിയത് എന്താണെന്ന് അറിയാൻ രസകരമായ ഈ ബൈബിൾകഥ വായിക്കുക.


ഈ നക്ഷത്രക്കാര് ധനവാന്‍മാര് - Astrology Articles | Astrology News\nHome/നക്ഷത്രവിചാരം/ഈ നക്ഷത്രക്കാര് ധനവാന്‍മാര്\nനല്ല ബുദ്ധിമാന്മാരും വിജ്ഞാനകുതുകികളും ധനവാന്മാരും സാഹസികരും വിനയാന്വിതരുമായിരിക്കും മകം നക്ഷത്രക്കാര്. സന്ദര്‍ഭത്തിനൊത്ത് പ്രവര്‍ത്തിക്കാനും ഉയരങ്ങള്‍താണ്ടാനും വലിയ പദവികള് വഹിക്കാനും ഭാഗ്യമുണ്ടാകും. എല്ലാ കാര്യങ്ങളിലും അസാമാന്യമായ കഴിവും ഓര്‍മശക്തിയും പ്രകടിപ്പിക്കും. സാഹസികപ്രവര്‍ത്തികളില് ഏര്‍പ്പെടുമ്പോള് സ്വന്തം കാര്യംപോലും വിസ്മരിക്കാനും സാധ്യതയുണ്ട്.\nതനിക്കു ദ്രോഹം ചെയ്യുന്നവരോട് അവര് ഒരിക്കലും പൊറുക്കാനിടയില്ല. സഹോദരങ്ങളുടെ ഉന്നമനത്തിനായി എല്ലാവിധ സഹായങ്ങളും ചെയ്തു നല്കും. സ്വജനബഹുമാനം നേടുമെങ്കിലും നിരവധി ശത്രുക്കള് ഉണ്ടായേക്കാന് ഇടയുണ്ട്. ജന്മസ്ഥലം വിട്ട് മറ്റെവിടെയെങ്കിലും താമസിക്കാനുള്ള സാധ്യതയുമുണ്ടാകാം.\nസ്ത്രീകള്‍ക്ക് നല്ല വശ്യതയും സുഭഗതയുമുണ്ടാകും. ഇവര് ഭര്‍ത്താക്കന്മാര്‍ക്ക് വശംവദരായിരിക്കും. പുരോഗമനവാദികളെന്ന് തോന്നിപ്പിക്കുമെങ്കിലും തികഞ്ഞ ഈശ്വരവാദികളായിരിക്കും. ചിലര്‍ക്കെങ്കിലും വിവാഹം വൈകിയേക്കും.\nസര്‍ക്കാരുദ്യോഗം, പട്ടാളം, ഫാക്ടറി ജോലി, കരാറുജോലി എന്നിവയില് ശോഭിക്കും. ഹൃദ്രോഗം, വൃക്കരോഗം, പുറംവേദന എന്നിവ എളുപ്പത്തില് ബാധിച്ചേക്കാന് ഇടയുണ്ട്.\nഅഞ്ചുനക്ഷത്രങ്ങള് ചേര്‍ന്ന് നുകംപോലെ കാണപ്പെടുന്ന നക്ഷത്രമാണ് മകം. രാജധാനിയിലെ സിംഹാസനത്തോടു കൂടിയ ഒരു മണ്ഡലമാണ് അടയാളം. അധോമുഖ നക്ഷത്രമായതിനാല് ഗര്‍ത്തങ്ങള് കുഴിക്കുന്നതിനുമറ്റും ഉത്തമമാണ്. യുദ്ധം, ബന്ധനത്തിലാക്കല്, നശിപ്പിക്കല് എന്നിവ നടപ്പാക്കുന്നതിന് ഉത്തമം.\nREAD സമ്പൂര്‍ണ വിഷുഫലം 2019- പൂയം\nദേവത-പിതൃക്കള്, ഗണം-ആസുരം, യോനി-പുരുഷന്, ഭൂതം-ജലം, മൃഗം-എലി, പക്ഷി-ചെമ്പോത്ത്, വൃക്ഷം- പേരാല്.\nസമ്പൂര്‍ണവിഷുഫലം 2019- പൂരാടം


സ്വയംഭോഗികള്, മോഷ്ടാക്കള്, അത്യാഗ്രഹികള്, മദ്യപന്മാര്, പരദൂഷകര്, കവര്‍ച്ചക്കാര്- ഇങ്ങനെയുള്ളവരാരും ദൈവരാജ്യത്തിന് അവകാശികള് ആകുകയില്ല.\nമോഷ്‍ടിച്ചിരുന്നവര് ഇനി അപ്രകാരം ചെയ്യാതെ, ദരിദ്രരെ സഹായിക്കുവാന് വകയുണ്ടാകുന്നതിന് ഉത്തമമായ ജോലിയില് ഏര്‍പ്പെട്ട് സ്വന്തം കൈകൊണ്ട് അധ്വാനിക്കണം.\nഅയല്‍ക്കാരന് സൂക്ഷിക്കാന് ഏല്പിച്ച പണമോ സാധനമോ മോഷ്‍ടിക്കപ്പെടുകയും മോഷ്ടാവ് പിടിക്കപ്പെടുകയും ചെയ്താല് അയാള് ഇരട്ടി പകരം കൊടുക്കണം.\nജനം ആണയിടുന്നു, ഭോഷ്ക്കു സംസാരിക്കുന്നു; കൊലചെയ്യുന്നു; മോഷണം നടത്തുന്നു; വ്യഭിചരിക്കുന്നു; എല്ലാ അതിരുകളും ലംഘിക്കുന്നു. കൊലപാതകങ്ങള് ഒന്നിനൊന്നു വര്‍ധിക്കുന്നു;\n മോഷ്‍ടിക്കരുത്; വഞ്ചിക്കരുത്; അന്യോന്യം കള്ളം പറയുകയും അരുത്. നിങ്ങള് സത്യവിരുദ്ധമായി എന്‍റെ നാമത്തില് പ്രതിജ്ഞ ചെയ്ത് നിങ്ങളുടെ ദൈവത്തിന്‍റെ നാമം നിന്ദ്യമാക്കരുത്. ഞാന് സര്‍വേശ്വരനാകുന്നു. നിന്‍റെ അയല്‍ക്കാരനെ പീഡിപ്പിക്കുകയോ കവര്‍ച്ച ചെയ്യുകയോ അരുത്. കൂലിക്കാരന്‍റെ കൂലി കൊടുക്കാന് പിറ്റന്നാള് വരെ കാത്തിരിക്കരുത്.\nസഖായി എഴുന്നേറ്റു നിന്ന് കര്‍ത്താവിനോടു പറഞ്ഞു: “ഗുരോ, ഇതാ എന്‍റെ സമ്പാദ്യത്തില് പകുതി ഞാന് ദരിദ്രര്‍ക്കു കൊടുക്കുവാന് പോകുന്നു. ആരില്‍നിന്നെങ്കിലും എന്തെങ്കിലും ഞാന് വഞ്ചിച്ചെടുത്തിട്ടുണ്ടെങ്കില് നാലുമടങ്ങു തിരിച്ചുകൊടുക്കും.”\nവ്യഭിചാരം ചെയ്യരുത്, മോഷ്‍ടിക്കരുത്, കള്ളസ്സാക്ഷ്യം പറയരുത്, വഞ്ചിക്കരുത്, മാതാപിതാക്കളെ ബഹുമാനിക്കണം എന്നിങ്ങനെയുള്ള ധര്‍മശാസനങ്ങള് താങ്കള്‍ക്ക് അറിയാമല്ലോ” എന്നു പറഞ്ഞു.\n“ഏതു കല്പനകള്?” എന്ന് അയാള് ചോദിച്ചതിന്, “കൊലപാതകം ചെയ്യരുത്, വ്യഭിചരിക്കരുത്,\nദുഷ്ടതകൊണ്ടു നേടിയ ധനം പ്രയോജനപ്പെടുകയില്ല; നീതിയാകട്ടെ മരണത്തില്‍നിന്നു രക്ഷിക്കുന്നു.\nവ്യാജം പറയുന്നവരെ സര്‍വേശ്വരന് വെറുക്കുന്നു; സത്യം പ്രവര്‍ത്തിക്കുന്നവരില് അവിടുന്നു പ്രസാദിക്കുന്നു.\nവഞ്ചനകൊണ്ടു നേടിയ ആഹാരം മനുഷ്യനു രുചികരം, പിന്നീടാകട്ടെ, അയാളുടെ വായ്‍ക്ക് അതു ചരല്‍പോലെയാകുന്നു.\nഅക്രമത്തിലും ഭീഷണിയിലും ആശ്രയിക്കരുത്. കവര്‍ച്ചയില് ആശവയ്‍ക്കുന്നതു വ്യര്‍ഥമാണ്. സമ്പത്തു വര്‍ധിച്ചാല് നിങ്ങള് അതില് ആശ്രയിക്കരുത്.\nഅവര്‍ക്കു കൊടുക്കുവാനുള്ളതു നിങ്ങള് അവര്‍ക്കു കൊടുക്കണം; നികുതിയും ചുങ്കവും കൊടുക്കേണ്ടവര്‍ക്ക് അവ കൊടുക്കുക. അവരെ എല്ലാവരെയും ബഹുമാനിക്കുകയും ആദരിക്കുകയും വേണം.\n സൂക്ഷിക്കാന് ഏല്പിച്ചതോ പണയം വച്ചതോ ആയ മുതല് തിരിച്ചു നല്‌കാതിരിക്കുക, കവര്‍ച്ച നടത്തി ദ്രോഹിക്കുക, പീഡിപ്പിക്കുക, കാണാതെപോയ വസ്തു കിട്ടിയിട്ടും മിണ്ടാതെ കള്ളസ്സത്യം ചെയ്യുക എന്നിങ്ങനെയുള്ള പ്രവൃത്തികളാല് അയല്‍ക്കാരനെതിരെ കുറ്റം ചെയ്തു സര്‍വേശ്വരനോട് അവിശ്വസ്തത കാണിക്കുന്നവന് കുറ്റക്കാരനാണ്. ഇങ്ങനെയുള്ളവന് പ്രായശ്ചിത്തയാഗം ചെയ്യുന്ന അവസരത്തില്, കവര്‍ന്നോ ദ്രോഹിച്ചോ പണയമായോ വീണുകിട്ടിയോ അപഹരിച്ചോ കള്ളസ്സത്യം ചെയ്തോ\n “കാളയെയോ ആടിനെയോ മോഷ്‍ടിച്ചു കൊല്ലുകയോ വില്‍ക്കുകയോ ചെയ്യുന്നവന് ഒരു കാളയ്‍ക്കു പകരം അഞ്ചു കാളയെയും ഒരു ആടിനു പകരം നാല് ആടിനെയും കൊടുക്കണം. [2-4] അയാള് നഷ്ടപരിഹാരം ചെയ്തേ മതിയാകൂ. അതിനു വകയില്ലെങ്കില് സ്വയം വിറ്റ് മോഷ്‍ടിച്ച വസ്തുവിനു പകരം നല്‌കണം. മോഷ്‍ടിക്കപ്പെട്ട മൃഗം കാളയോ കഴുതയോ ആടോ ആകട്ടെ അതിനെ ജീവനോടെ അയാളുടെ കൈവശം കണ്ടുപിടിച്ചാല് അയാള് ഇരട്ടി പകരം കൊടുക്കണം. ഭവനഭേദനം നടത്തുന്നതിനിടയില് മോഷ്ടാവ് അടിയേറ്റു മരിച്ചാല് അടിച്ചവനെ കൊലപാതകി എന്ന് എണ്ണിക്കൂടാ. എന്നാല് പകല്‍നേരത്താണ് ഇങ്ങനെ സംഭവിക്കുന്നതെങ്കില് അയാള് കുറ്റക്കാരനായിരിക്കും. *** ***


പുനലൂര്-ചെങ്കോട്ട പാത തടസങ്ങള് നീക്കി\nTuesday, July 23, 2019 Last Updated 8 Min 29 Sec ago English Edition\nപുനലൂര്: കനത്ത മഴയെത്തുടര്‍ന്നു പുനലൂര്-ചെങ്കോട്ട പാതയില് മണ്ണിടിഞ്ഞും മറ്റുമുണ്ടായ തടസങ്ങള് നീക്കി. പരീക്ഷണാര്‍ഥം കഴിഞ്ഞദിവസം എഞ്ചിന് ഓടിച്ചു.\nസര്‍വീസ് പുന:രാരംഭിക്കുന്നതിന് മുന്നോടിയായി മധുര ഡിവിഷനില് നിന്നുള്ള ഉദ്യോഗസ്‌ഥരും ഇന്നലെ പാത പരിശോധിച്ചു. ചെങ്കോട്ടയില് നിന്നും തെന്മലവരെയായിരുന്നു പരീക്ഷണ ഓട്ടം.\nഎന്നാല് പരിശോധനയില് തൃപ്‌തിയില്ലാതെയാണു സംഘം മടങ്ങിയത്. പാതയിലേക്കു വീണ്ടും മണ്ണിടിയാനും മരങ്ങള് വീഴാനും സാധ്യതയുള്ളതായി പരിശോധന സംഘം സൂചന നല്‍കിയിട്ടുണ്ട്. ഇന്നുകൂടി പരിശോധന നടത്തും. കഴിഞ്ഞയാഴ്‌ചയുണ്ടായ കനത്ത മഴയിലാണ് പാളത്തില് പലയിടത്തും മണ്ണിടിഞ്ഞത്. ഇതില് തെന്മല എം.എസ്.എല്. ഭാഗത്താണ് ഏറ്റവുമധികം മണ്ണിടിച്ചിലുണ്ടായത്. ഗേജ്‌മാറ്റത്തിന്റെ ഭാഗമായി ഇവിടെ റെയില്‍വേ നിര്‍മിച്ച മതില് 30 മീറ്റര് നീളത്തില് പാളത്തിലേക്ക് ഇടിഞ്ഞുവീഴുകയായിരുന്നു.\nഇതോടെ പാതയില് സര്‍വീസുകള് നിലയ്‌ക്കുകയും ചെയ്‌തു.മറ്റിടങ്ങളില് വീണ മണ്ണ് വേഗത്തില് നീക്കിയെങ്കിലും എം.എസ്.എല് ഭാഗത്തെ മണ്ണ് നീക്കാന് ഏറെ പണിപ്പെടേണ്ടി വന്നു.\nഒരാഴ്‌ചകൊണ്ടാണ് മണ്ണ് നീക്കം ചെയ്‌തത്. പാളത്തിലേക്ക് വീണ കൂറ്റന് പാറകള് ജാക് ഹാമര് ഉപയോഗിച്ച് പൊട്ടിച്ചാണ് നീക്കിയത്. ചീഫ് എഞ്ചിനീയര് അടക്കമെത്തി സ്‌ഥിതിഗതികള് വിലയിരുത്തിയിരുന്നു. കൊല്ലത്തിനും ചെങ്കോട്ടക്കുമിടയില് ഏറെ അപകടസാധ്യതയുള്ള പ്രദേശമാണ് 40 കിലോമീറ്റര് നീളുന്ന പുനലൂര്-ചെങ്കോട്ട ഭാഗം.\nഇത് പശ്‌ചിമഘട്ട മേഖലയായതിനാല് മണിക്കൂറില് 25 കിലോമീറ്റര് വേഗത്തിലാണ് ഇത്രയും ദൂരം തീവണ്ടി ഓടുന്നത്.താംബരം, പാലരുവി എക്‌സ്പ്രസുകളും കൊല്ലത്തു നിന്നും ചെങ്കോട്ടയിലേക്കുള്ള രണ്ട് പാസഞ്ചര് ട്രെയിനുകളുമാണ് പാതയില് സര്‍വീസ് നടത്തുന്നത്.


ആദ്യം സംഘര്‍ഷം ഒഴിവാക്കൂ, പിന്നീട് അഭിനന്ദന്റെ മോചനം: വിലപേശലുമായി പാക്കിസ്ഥാന് - ഇ വാർത്ത | evartha\nആദ്യം സംഘര്‍ഷം ഒഴിവാക്കൂ, പിന്നീട് അഭിനന്ദന്റെ മോചനം: വിലപേശലുമായി പാക്കിസ്ഥാന്\nപാക്കിസ്ഥാന്റെ കസ്റ്റഡിയിലായ വ്യോമസേന വിംഗ് കമാന്‍ഡര് അഭിനന്ദന് വര്‍ധമാന്റെ മോചനത്തിനായി നയതന്ത്ര നീക്കങ്ങള് ശക്തമാക്കി ഇന്ത്യ. പൈലറ്റിനെ വിട്ടുനല്‍കണമെന്നും നയതന്ത്ര സഹായം ലഭ്യമാക്കണമെന്നും പാക് വിദേശകാര്യമന്ത്രാലയത്തോട് ഔദ്യോഗികമായി ആവശ്യപ്പെട്ടു. ജനീവ കരാര് പാലിച്ച് യുദ്ധത്തടവുകാരനായ പൈലറ്റിനെ ഉടന് വിട്ടു നല്‍കണമെന്ന് ഇന്ത്യ ഔദ്യോഗികമായി ആവശ്യമുന്നയിച്ചു.\nഎന്നാല് അഭിനന്ദന് വര്‍ധമാനെ മുന്‍നിര്‍ത്തി പാക്കിസ്ഥാന് വിലപേശലിന് നീങ്ങുകയാണെന്ന സൂചനകള് പുറത്തുവന്നു. ആദ്യം സംഘര്‍ഷസാഹചര്യത്തിന് അയവുണ്ടാകണമെന്നും പൈലറ്റിന്റെ മോചനം പിന്നീട് ചര്‍ച്ച ചെയ്യാമെന്നും പാക് വിദേശകാര്യമന്ത്രി ഷാ മെഹ്മൂദ് ഖുറേഷി പറഞ്ഞതായാണ് റിപ്പോര്‍ട്ടുകള്.\n1971 ല് ബംഗ്ലാദേശ് യുദ്ധ കാലത്ത് തടവിലായ പാക് സൈനികരെ വിട്ടയച്ച് ഇന്ത്യ മാതൃക കാട്ടി. കാര്‍ഗില് ഓപ്പറേഷനിടയില് കസ്റ്റഡിയിലെടുത്ത വൈമാനികന് കെ നാച്ചികേതയെ പാക്കിസ്ഥാന് എട്ടു ദിവത്തിനകം വിട്ടയച്ചു. 2008 ലെ ഇന്ത്യ പാക് കരാര് അനുസരിച്ചും അഭിനന്ദിനെതിരെ പാക്ക് സിവില് പട്ടാള കോടതികള്‍ക്ക് കേസ് നടത്താനോ ശിക്ഷിക്കാനോ കഴിയില്ല.\nഇന്നലെ രാവിലെയോടെ വ്യോമാതിര്‍ത്തി കടന്നു വന്ന പാക് പോര്‍വിമാനങ്ങളെ തുരത്തിയോടിക്കുന്നതിനിടയിലാണ് ഇന്ത്യന് വ്യോമസേനയുടെ മിഗ്21 വിമാനം അതിര്‍ത്തിയില് തകര്‍ന്നു വീണത്. അപകടത്തില് നിന്ന് പൈലറ്റ് അഭിനന്ദന് വര്‍ധന് രക്ഷപ്പെട്ടെങ്കിലും അദ്ദേഹവും വിമാനവും ചെന്നു പതിച്ചത് പാക് അധീന കശ്മീരിലാണ്. ഇദ്ദേഹത്തെ പ്രദേശവാസികളും പക് സൈനികരും പിടികൂടി പിന്നീട് സുരക്ഷാ ഏജന്‍സികള്‍ക്ക് കൈമാറി.\nകണ്ടെത്തിയ ഘട്ടത്തില് പ്രദേശവാസികളില് നിന്ന് ക്രൂരമായ മര്‍ദ്ദനമാണ് അഭിനന്ദിന് ഏല്‍ക്കേണ്ടി വന്നത്. അതേസമയം പാകിസ്ഥാന് കസ്റ്റഡിയില് രണ്ടാമതൊരു ഇന്ത്യന് പൈലറ്റുണ്ടെന്ന മുന്‍നിലപാട് പാകിസ്ഥാന് തള്ളി. ഒരാള് മാത്രമേ കസ്റ്റഡിയില് ഉള്ളൂ എന്നും. അന്താരാഷ്ട്ര ചട്ടങ്ങള് പാലിച്ചു കൊണ്ട് ഇയാള്‍ക്ക് വേണ്ട ചികിത്സയും സംരക്ഷണവും നല്‍കുമെന്നും പാകിസ്ഥാന് വ്യക്തമാക്കിയിരുന്നു.\nഅതിനിടെ പാകിസ്ഥാനിലെ മുഴുവന് വിമാന സര്‍വ്വീസുകളും താല്‍ക്കാലികമായി നിര്‍ത്തി. ഇന്ത്യയിലേക്കുള്ള വിമാന സര്‍വ്വീസ് എയര് കാനഡയും തത്കാലത്തേക്ക് നിര്‍ത്തിവച്ചു. പാക് പ്രകോപനത്തെ എത് രീതിയിലും തിരിച്ചടിക്കാനുള്ള സ്വാതന്ത്ര്യമാണ് കേന്ദ്രം സൈന്യത്തിന് നല്‍കിയിരിക്കുന്നത്. ശ്രീനഗറിലെ തീവ്രവാദ വിരുദ്ധ പോരാട്ടവും തുടരുകയാണ്.


മിഠായിത്തെരുവ് തീപിടുത്തം അട്ടിമറി; കെട്ടിടമുടമ തന്നെ തീ കത്തിക്കുകയായിരുന്നുവെന്ന് വ്യാപാരി വ്യവസായി ഏകോപന സമിതി പ്രസിഡന്റ് ടി. നസറുദ്ദീന്\nWednesday 1st March 2017 10:49am\nകോഴിക്കോട്: മിഠായിത്തെരുവ് തീപിടുത്തം അട്ടിമറിയാണെന്ന ആരോപണവുമായി വ്യാപാരി വ്യവസായി ഏകോപന സമിതി പ്രസിഡന്റ് ടി. നസറുദ്ദീന് .\nകെട്ടിട ഉടമ മനപൂര്‍വം തീ കത്തിച്ചതാണെന്നും പൊലീസ് അന്വേഷണത്തിലൂടെ അട്ടിമറി പുറത്തുവരേണ്ടതുണ്ടെന്നും അദ്ദേഹം പറഞ്ഞു. മിഠായിത്തെരുവിലെ തീപിടുത്തമുണ്ടായ കടയില് തീ വെച്ച് ഒരാള് ഓടിപ്പോകുന്നത് കണ്ടവരുണ്ട്. സംഭവത്തെ കുറിച്ച് പൊലീസ് അന്വേഷിക്കുകയാണെങ്കില് യഥാര്‍ത്ഥ വസ്തുത പുറത്തുവരും.\nമുന്‍പ് ഉണ്ടായ തീപിടുത്തങ്ങളും ഇത്തരത്തില് അട്ടിമറിയാകാം. എന്നാല് അന്വേഷണം പലപ്പോഴും ഒതുങ്ങിപ്പോകുകയാണെന്നും അദ്ദേഹം പറഞ്ഞു.\nഅതേസമയം ടി. നസുറുദ്ദീന്റെ ആരോപണം താന് വിശ്വസിക്കുന്നില്ലെന്ന് കോഴിക്കോട് കളക്ടര് യു.വി ജോസ് പറഞ്ഞു. സംഭവത്തില് അന്വേഷണം നടന്നുകൊണ്ടിരിക്കുയാണെന്നും അദ്ദേഹം പറഞ്ഞു.\nതീപിടുത്തതിന് ശേഷം നടന്ന യോഗങ്ങളില് നസറുദ്ദീന് ഇത്തരം ആരോപണങ്ങളൊന്നും ഉന്നയിച്ചിരുന്നില്ലെന്നും ഇപ്പോള് ഇത്തരത്തില് ആരപോണം ഉന്നയിക്കുന്നത് എന്തുകൊണ്ടാണെന്ന് അറിയില്ലെന്ന് കോഴിക്കോട് മേയര് തോട്ടത്തില് രവീന്ദ്രന് പറഞ്ഞു.\nഅട്ടിമറിയാണെന്ന ആരോപണം ഇതുവരെ ആരും ഉന്നയിച്ചിട്ടില്ല. ആരോപണം ഉന്നയിക്കുമ്പോള് അതിനുതക്ക തെളിവ് കയ്യില് വേണം. എന്തുതന്നെയായാലും പൊലീസ് അന്വേഷിക്കട്ടെയെന്നും അദ്ദേഹം പറഞ്ഞു.\nഅതേസമയം ടി. നസറുദ്ദീന്റെ ആരോപണം വാര്‍ത്ത സൃഷ്ടിക്കാന് വേണ്ടി മാത്രം പറഞ്ഞതാണെന്ന് വ്യാപാരി വ്യവസായി ഏകോപന സമിതി അംഗം സുനില്‍കുമാര് പറഞ്ഞു.\nവാട്‌സ് ആപ്പില് പ്രചരിക്കുന്ന ഒരു ദൃശ്യം അടിസ്ഥാനമാക്കിയാണ് അദ്ദേഹം ഇത് പറഞ്ഞത്. തീപിടുത്തമുണ്ടായ കടയില് നിന്നും വെള്ള ഷര്‍ട്ടും മുണ്ടും ഉടുത്ത ഒരാള് ഇറങ്ങിയോടുന്ന ദൃശ്യമാണ് ഇപ്പോള് വാട്‌സ് ആപ്പില് പ്രചരിക്കുന്നത്.\nഎന്നാല് അത് ആ കടയുടെ മാനേജര് തന്നെയായിരുന്നു. തീ കെടുത്താന് വേണ്ടി അദ്ദേഹം ശ്രമിക്കുമ്പോള് തീ പടര്‍ന്നതോടെ രക്ഷപ്പെടാന് ചുമട്ടുതൊഴിലാളികള് അദ്ദേഹത്തോട് പറയുന്നതോടെ അദ്ദേഹം കടയില് നിന്നും ഇറങ്ങിയോടുന്നതാണ് ദൃശ്യം.\nആരോ പകര്‍ത്തിയ ഈ ദൃശ്യമാണ് വാട്‌സ് ആപ്പില് പ്രചരിക്കുന്നത്. ഇനി അങ്ങനെ ഒരു ആരോപണമുണ്ടെങ്കില് അയാളെ വിളിച്ച് പൊലീസിന് ചോദ്യം ചെയ്താല് കാര്യങ്ങള് വ്യക്തമാകുമല്ലോയെന്നും സുനില് കുമാര് ചോദിക്കുന്നു


കൊറോണ: കറന്‍സി നോട്ട് രഹിത പണമിടപാടുകള് സ്വീകരിക്കാന് മുന്നറിയിപ്പ് നല്‍കി ലോകാരോഗ്യ സംഘടന – Byline News Kelakam | kerala Latest news | Kannur\nകൊറോണ: കറന്‍സി നോട്ട് രഹിത പണമിടപാടുകള് സ്വീകരിക്കാന് മുന്നറിയിപ്പ് നല്‍കി ലോകാരോഗ്യ സംഘടന\nകറന്‍സി നോട്ടുകളുടെ ഉപയോഗം കൊറോണ വൈറസ്(കൊവിഡ് 19) പടരാന് കാരണമാകുന്നുവെന്ന മുന്നറിയിപ്പുമായി ലോകാരോഗ്യ സംഘടന. രോഗബാധിതര് സ്പര്‍ശിക്കുന്ന കറന്‍സി നോട്ടുകളും വൈറസിന്‍റെ വാഹകരാവുമെന്നാണ് മുന്നറിയിപ്പ്. അതിനാല് ആളുകള് കഴിവതും കറന്‍സി നോട്ടുകളുടെ ബദല് സംവിധാനങ്ങളിലേക്ക് തിരിയാനും ലോകാരോഗ്യ സംഘടനയുടെ മുന്നറിയിപ്പ് നിര്‍ദേശിക്കുന്നു.\nദിവസങ്ങളോളം ബാങ്ക് നോട്ടുകളില് വൈറസിന്‍റെ സാന്നിധ്യമുണ്ടാവുമെന്നാണ് മുന്നറിയിപ്പ് വിശദമാക്കുന്നത്. കറന്‍സി നോട്ടുകള് ഉപയോഗിച്ച ശേഷം കൈകള് കഴുകണമെന്നും തിങ്കളാഴ്ച രാത്രിയില് പുറത്തിറക്കിയ നിര്‍ദേശം വിശദമാക്കുന്നു. കഴിഞ്ഞ ദിവസം ബാങ്ക് ഓഫ് ഇംഗ്ലണ്ടും കറന്‍സി നോട്ടുകളിലൂടെ കൊറോണ വൈറസ് പടരുന്നതിനേക്കുറിച്ച് മുന്നറിയിപ്പ് നല്‍കിയിരുന്നു. കൊറോണ വൈറസ് പൊട്ടിപ്പുറപ്പെട്ടതോടെ രോഗികള് ഉപയോഗിച്ച നോട്ടുകള് ശേഖരിച്ച് അണുവിമുക്തമാക്കാനുള്ള നടപടികള് ചൈനയും കൊറിയയും സ്വീകരിച്ചിരുന്നു. അള്‍ട്രാ വൈലറ്റ് പ്രകാശം, ഉയര്‍ന്ന താപം എന്നിവ ഉപയോഗിച്ചാണ് കറന്‍സി നോട്ടുകള് അണുവിമുക്തമാക്കാനുള്ള ശ്രമങ്ങള് പുരോഗമിക്കുന്നത്.\nമറ്റേത് പ്രതലങ്ങളിലുണ്ടാവുന്ന സ്പര്‍ശിക്കുന്നതിനേക്കാള് അപകടകരമാണ് കറന്‍സി നോട്ടുകളിലൂടെയുള്ള രോഗബാധയെന്നും ലോകാരോഗ്യ സംഘടന വിലയിരുത്തുന്നു. കരങ്ങളിലൂടെ രോഗാണുക്കള് വളരെ വേഗത്തില് പടരുമെന്നും മുന്നറിയിപ്പ് വ്യക്തമാക്കുന്നു. കറന്‍സി നോട്ടുകളുടെ ഉപയോഗ ശേഷം കഴിയുന്നത്ര വേഗത്തില് കൈകള് മുഖത്ത് സ്പര്‍ശിക്കാതെ വൃത്തിയായി കഴുകി അണുവിമുക്തമാക്കണമെന്നാണ് നിര്‍ദേശം വ്യക്തമാക്കുന്നത്. മനുഷ്യ ശരീരത്തിന് പുറത്ത് എത്ര മണിക്കൂര് കൊറോണ വൈറസിന് നിലനില്‍പുണ്ടെന്ന കാര്യത്തില് കൃത്യമായ ധാരണ ഇനിയുമില്ല. ഇത്തരം അണുബാധ തടയാന് കറന്‍സി രഹിത പണമിടപാടുകള് ആവും ഉചിതമെന്നും ലോകാരോഗ്യ സംഘടന വ്യക്തമാക്കുന്നു.\nറൂം ടെപറേച്ചറില്9ദിവസം വരെ വൈറസിന് പിടിച്ച് നില്‍ക്കാന് കഴിയുമെന്നാണ് ചില പഠനങ്ങള് വ്യക്തമാക്കുന്നത്. സാര്‍സ്, മെര്‍സ് പോലെയുള്ള വൈറസുക ള് പടര്‍ന്ന സമയത്ത് നടത്തിയ പഠനങ്ങളിലാണ് ഈ കണ്ടെത്തല്.\nഈ മാസം അവസാനത്തോടെ സംസ്ഥാനത്ത് ശക്തമായ വേനല്‍മഴ ഉണ്ടാകുമെന്ന് കാലാവസ്ഥ നിരീക്ഷണകേന്ദ്രം: ഒറ്റപ്പെട്ട മഴ തുടരും


ആസ്റ്റണ് മാര്‍ട്ടിന് ഡിബിഎക്‌സ് ഇന്ത്യയില് | Future Kerala\nആസ്റ്റണ് മാര്‍ട്ടിന് ഡിബിഎക്‌സ് ഇന്ത്യയില്\nഅഞ്ച് മീറ്ററിലധികം നീളം വരുന്ന ഫുള് സൈസ്5സീറ്റ് സൂപ്പര് പെര്‍ഫോമന്‍സ് എസ് യുവിയാണ് ഡിബിഎക്‌സ്. എക്‌സ് ഷോറൂം വില 3.83 കോടി രൂപ\nആസ്റ്റണ് മാര്‍ട്ടിന് ഡിബിഎക്‌സ് ഇന്ത്യന് വിപണിയില് അവതരിപ്പിച്ചു. 3.83 കോടി രൂപയാണ് സൂപ്പര് പെര്‍ഫോമന്‍സ് എസ് യുവിയുടെ എക്‌സ് ഷോറൂം വില. അഞ്ച് മീറ്ററിലധികം (5,039 എംഎം) നീളം വരുന്ന ഫുള് സൈസ്5സീറ്റ് എസ് യുവിയാണ് ആസ്റ്റണ് മാര്‍ട്ടിന് ഡിബിഎക്‌സ്.\nമെഴ്‌സേഡസ് എഎംജിയില് നിന്ന് വാങ്ങിയ 4.0 ലിറ്റര്, ഇരട്ട ടര്‍ബോ, വി8 എന്‍ജിനാണ് ആസ്റ്റണ് മാര്‍ട്ടിന് ഡിബിഎക്‌സ് എസ് യുവിയുടെ ഹൃദയം. ഈ മോട്ടോര് 542 ബിഎച്ച്പി കരുത്തും 700 എന്‍എം ടോര്‍ക്കും ഉല്‍പ്പാദിപ്പിക്കും.9സ്പീഡ് ടോര്‍ക്ക് കണ്‍വെര്‍ട്ടര് ഓട്ടോമാറ്റിക് ഗിയര്‍ബോക്‌സ് എന്‍ജിനുമായി ഘടിപ്പിച്ചു. 0100 കിമീ/ മണിക്കൂര് വേഗമാര്‍ജിക്കാന് 4.5 സെക്കന്‍ഡ് മാത്രം മതി. മണിക്കൂറില് 291 കിലോമീറ്ററാണ് ഏറ്റവും ഉയര്‍ന്ന വേഗത. ഓള് വീല് ഡ്രൈവ് സംവിധാനം നല്‍കി. 2,245 കിലോഗ്രാമാണ് എസ് യുവിയുടെ ഭാരം.\nബ്രിട്ടീഷ് കാര് നിര്‍മാതാക്കളുടെ ആദ്യ യഥാര്‍ത്ഥ എസ് യുവിയാണ് ഡിബിഎക്‌സ്. 22 ഇഞ്ച് അലോയ് വീലുകളിലാണ് ഡിബിഎക്‌സ് വരുന്നത്. ഔഡി ആര്‍എസ് ക്യു8, ലംബോര്‍ഗിനി ഉറുസ്, ബെന്റ്‌ലി ബെന്റയ്ഗ, റോള്‍സ് റോയ്‌സ് കള്ളിനന്, പോര്‍ഷ കയെന് എന്നിവയാണ് ഇന്ത്യയിലെ എതിരാളികള്.\nPrevious ഫ്യൂച്ചര് പ്ലാന് പ്രഖ്യാപിച്ച് കിയ\nNext ഹ്യുണ്ടായ് ഗ്രാന്‍ഡ് ഐ10 വിട പറഞ്ഞു


കോവിഡ്19: രോഗലക്ഷണങ്ങള് മറച്ചുവയ്ക്കുന്നവര്‍ക്കെതിരെ നടപടി\nകൊല്ലം: കോവിഡ്19 (കൊറോണ) ബാധിത പ്രദേശങ്ങളില് നിന്നെത്തുന്നവര് ഉടന് തന്നെ ആരോഗ്യ വകുപ്പിനെ വിവരം അറിയിക്കണമെന്ന് ജില്ലാ കലക്ടര് ബി അബ്ദുല് നാസര്. വിവരം മറച്ചുവയ്ക്കുന്നത് കുറ്റകരമായി കണക്കാക്കും. രോഗബാധ സംശയം ഉള്ളവരുടെ അയല്‍പക്കക്കാരും വിവരം അറിയിക്കാന് ശ്രദ്ധിക്കണം.\nവിദേശത്ത് നിന്ന് എത്തിയവരില് നിന്നും തദ്ദേശവാസികളായ രണ്ടുപേര്‍ക്ക് രോഗം പകര്‍ന്ന സാഹചര്യത്തില് അതീവ ശ്രദ്ധ പുലര്‍ത്തേണ്ട സഹചര്യമുണ്ട്. യഥാസമയം രോഗവിവരം അറിയിച്ചിരുന്നുവെങ്കില് രോഗം ബാധിച്ചവരുമായി ബന്ധപ്പെട്ടവര്‍ക്ക് അസുഖം ബാധിക്കുന്നത് ഒഴിവാക്കാമായിരുന്നു.\nസമൂഹമാകെ രോഗബാധ സംബന്ധിച്ചു ജാഗ്രത പുലര്‍ത്തേണ്ടതുണ്ട്. വിദേശത്തു നിന്ന് വന്നവര് നിര്‍ബന്ധമായും 28 ദിവസം ഗൃഹനിരീക്ഷണത്തില് കഴിയണം. ശക്തമായ നിരീക്ഷണമാണ് ആരോഗ്യ വകുപ്പ് നടത്തുന്നത്. രോഗം സ്ഥിരീകരിച്ചവരുമായി ഇടപെട്ടവരുടെ വിവരശേഖരണം പുരോഗമിക്കുന്നു.\nപനി, ചുമ എന്നീ ലക്ഷണങ്ങള് കണ്ടാലുടന് കണ്‍ട്രോള് റൂമുമായി ബന്ധപ്പെടണം. നിര്‍ദേശങ്ങള് അനുസരിക്കാത്തവരെ പൊതുജനാരോഗ്യ നിയമമനുസരിച്ച് നിയമ നടപടിക്ക് വിധേയമാക്കി ആവശ്യമെങ്കില് അറസ്റ്റ് ഉള്‍പ്പടെ നടത്തി ഐസൊലേഷന് വാര്‍ഡില് പ്രവേശിപ്പിക്കുമെന്ന് ജില്ലാ കലക്ടര് ബി അബ്ദുല് നാസര് മുന്നറിയിപ്പ് നല്‍കി.\nരോഗലക്ഷണങ്ങള് ഉള്ളവര് പൊതുസ്ഥലങ്ങളില് ഇറങ്ങി നടക്കുകയോ യാത്രക്ക് പൊതുവാഹനങ്ങള് ഉപയോഗിക്കുകയോ ചെയ്യരുത്. ഉത്സവത്തിനോ ഇതര ആഘോഷങ്ങളിലോ പൊതുപരിപാടികളിലോ പങ്കെടുക്കരുത്. ഹോം സ്റ്റേകളിലും ഹോട്ടലുകളിലും താമസിക്കുന്ന വിദേശികളും പൊതുചടങ്ങുകളില് പങ്കെടുക്കരുത്.\n16 ആരോഗ്യ ബ്ലോക്ക് മേഖലകളിലായി ഹെല്‍ത്ത് ടീം സജ്ജമാക്കിയിട്ടുണ്ട്. കൊട്ടാരക്കര താലൂക്കാശുപത്രി, കൊല്ലം ജില്ലാ കണ്‍ട്രോള് റൂം, ഐസൊലേഷന് സൗകര്യമുള്ള പാരിപ്പള്ളി മെഡിക്കല് കോളജ് ആശുപത്രി എന്നിവടങ്ങളില് മൂന്നു ആംബുലന്‍സുകളും സജ്ജമാക്കിയിട്ടുണ്ട്. റസിഡന്‍സ് അസോസിയേഷന് അംഗങ്ങള് അടക്കമുള്ള ടീമുകള് അതത് സ്ഥലങ്ങളില് പനിയോ ജലദോഷമോ ഉള്ളവരേയും രോഗബാധിത പ്രദേശങ്ങളില് നിന്നും മടങ്ങിയെത്തിയവരേയും കണ്ടെത്തണം.\nകൊല്ലം റെയില്‍വേ സ്റ്റേഷന്, ബസ് സ്റ്റാന്റുകള്, ഉത്സവാഘോഷങ്ങള് നടക്കുന്നയിടങ്ങള് തുടങ്ങിയ സ്ഥലങ്ങളില് ആരോഗ്യ സന്ദേശങ്ങള് പതിച്ച തൊപ്പികള്, വിശറികള് എന്നിവ നല്‍കും. പ്രാഥമികാരോഗ്യ സ്ഥാപനങ്ങള് വഴി ലഘു നോട്ടീസുകള് വിതരണം ചെയ്യും. കലാപരിപാടികളും എല് ഇ ഡി വാള് ഡിസ്‌പ്ലേ ഉപയോഗിച്ച് വാഹന പ്രചരണ ബോധവത്കരണവും നടത്തും. വിവാഹ ചടങ്ങുകള്, രോഗീ സന്ദര്‍ശനങ്ങള്, പൊതു ആരാധനകള് തുടങ്ങിയവയില് പങ്കെടുക്കുന്നതില് സ്വമേധയാ നിയന്ത്രണം പാലിക്കുന്നത് അഭികാമ്യമാണെന്നും കലക്ടര് വ്യക്തമാക്കി.\nസിവില് സ്റ്റേഷനില് 24 മണിക്കൂറും പ്രവര്‍ത്തനസജ്ജമായ എമര്‍ജന്‍സി ഓപ്പറേഷന്‍സ് സെന്ററില് കൊറോണ വൈറസ് ബാധയെക്കുറിച്ചുളള സംശയ ദൂരീകരണത്തിനും വിവരങ്ങള് കൈമാറുന്നതിനുമായി ഏര്‍പ്പെടുത്തിയിരിക്കുന്ന ഫോണ് നമ്പറുകള് 8589015556, 04742797609, 1077 എന്നിവയാണ്. ഇവ കൂടാതെ 7306750040 എന്ന ഒരുനമ്പര് ഫോണ് സന്ദേശങ്ങള് പൂര്‍ണ്ണമായും ഒഴിവാക്കി വാട്‌സ് ആപ്പ് സന്ദേശങ്ങള് മാത്രം സ്വീകരിക്കാനായി സജ്ജീകരിച്ചിട്ടുമുണ്ട്. ഇവക്ക് പുറമേയുള്ളതാണ് ആരോഗ്യ വകുപ്പിന്റെ സംസ്ഥാനതല ടോള് ഫ്രീ നമ്പരായ 1056.


വരണമാല്യമണിഞ്ഞ് മുസാഫര്‍നഗര് ബൈത്തുറഹ്മ ഗ്രാമം – Chandrika Daily\nBy chandrika Friday May 19, 2017 17:12 pm\nവരണമാല്യമണിഞ്ഞ് മുസാഫര്‍നഗര് ബൈത്തുറഹ്മ ഗ്രാമം\nമുസാഫര്‍നഗര്: മന്ത്‌വാഡയിലെ ആഘോഷങ്ങള് അവസാനിച്ചിട്ടില്ല. ബൈത്ത്‌റഹ്മ നാടിനു സമര്‍പ്പിച്ചിട്ട് നാളുകള് പിന്നിട്ടെങ്കിലും തലചായ്ക്കാനൊരിടമെന്ന തങ്ങളുടെ ചിരകാല സ്വപ്‌നങ്ങളിലൊന്ന് പൂര്‍ത്തിയായതിന്റെ ആഹഌദം ഗ്രാമീണരില് കാണാം. പ്രതിസന്ധികള് പെയ്തിറങ്ങിയ കലാപനാളുകളില്…\nമുസാഫര്‍നഗര്: മന്ത്‌വാഡയിലെ ആഘോഷങ്ങള് അവസാനിച്ചിട്ടില്ല. ബൈത്ത്‌റഹ്മ നാടിനു സമര്‍പ്പിച്ചിട്ട് നാളുകള് പിന്നിട്ടെങ്കിലും തലചായ്ക്കാനൊരിടമെന്ന തങ്ങളുടെ ചിരകാല സ്വപ്‌നങ്ങളിലൊന്ന് പൂര്‍ത്തിയായതിന്റെ ആഹഌദം ഗ്രാമീണരില് കാണാം. പ്രതിസന്ധികള് പെയ്തിറങ്ങിയ കലാപനാളുകളില് ബന്ധു വീടുകളിലേക്കും സര്‍ക്കാര് ക്യാമ്പുകളിലേക്കും അഭയാര്‍ത്ഥികളാക്കപെട്ടവരാണിവര്. വര്‍ഷങ്ങള്‍ക്കിപ്പുറവും ജീവിത താളം വീണ്ടെടുക്കാന് അവര് വിധിയോടു പൊരുതുന്നതിന്റെ നേര്‍ചിത്രമാണ് ശിഹാബ് തങ്ങള് വില്ലേജില് കാണാനാവുന്നത്്. സ്വസ്ഥ ജീവിതത്തിന്റെ നല്ല ഇന്നലകളെ തിരിച്ചുപിടിക്കാനുള്ള ജീവല്‍സമരത്തിലാണിവര്. ബാഗ്പത്ത് ജില്ലയിലേ ബിജ്‌റോളില് നിന്നു മുസാഫര് നഗറിലേ മന്ത്‌വാഡയിലേക്ക്്് രാക്കുരാമാനം പാലായനം ചെയ്യുമ്പോള് ഇനിയൊരു ജീവിതം സാധ്യമാണെന്ന് താന് നിനച്ചിരുന്നില്ലെന്ന് ബാര്‍ബറായ ജുള്‍ഫുക്കര് ഷെയ്ഖ് പറയുന്നു. അന്ന് ഏല്ലാം നഷ്ടപ്പെട്ട ജുള്‍ഫുക്കര് ഇന്ന് സീതിസാഹിബ് ബ്ലോക്കിലേ 25 ാം വീട്ടിലെ അന്തേവാസിയാണ്. സന്തോഷത്തിന്റെ നാളുകളുടെ വരവറിയിച്ച്് ജുള്‍ഫുക്കര് ഷെയ്ഖിന്റെയും ശഹനാസ് ബാനുവിന്റെയും വീട്ടില് കല്ല്യാണ വിശേഷം കൂടി വിരുന്നെത്തിയിരിക്കുന്നു. മകന് ഗുല്‍സാറിനെയും വധു ഷാഇസ്തയേയും കൂട്ടിയിണക്കി ശിഹാബ് തങ്ങള് ബൈത്തു റഹ്മ കല്യാണ വീടായത്തീര്‍ന്നിരിക്കുന്നു. ആര്‍ഭാടങ്ങളോ അമിതവ്യയങ്ങളോ ഇല്ലാതെ വധുവിന്റെ വീട്ടുകാര്‍ക്കും അയല്‍വാസികള്‍ക്കും പലഹാര സല്‍ക്കാരമൊരുക്കി മനേരഹമായൊരു കല്ല്യാണം. ഒരു വര്‍ഷം മുന്‍പ് നിക്കാഹ് കഴിഞ്ഞതാണങ്കിലും കേറിക്കിടക്കാനൊരു കൂരയില്ലാതെ എട്ടംഗ കുടുംബത്തില് നവവധുവിനെയെങ്ങനെ സ്വീകരിക്കുമെന്ന ആശങ്കക്ക് വിരാമമായാണ് മുസ്ലിം ലീഗ് ബൈത്തുറഹ്മ ഗുണഭോക്താക്കളില് ജുള്‍ഫുക്കാറിന്റെയും കുടുംബത്തിന്റെയും പേരു വന്നത്. ദിവസങ്ങളെണ്ണികാത്തിരുന്ന കുടുംബം സയ്യിദ് ഹൈദരലി തങ്ങള് വീടുകള് അതിന്റെ അവകാശികള്‍ക്ക് കൈമാറിയതിന്റെ തൊട്ടുപിന്നാലെ കല്ല്യാണം നടത്താന് തീരുമാനിക്കുകയായിരുന്നു. മുസാഫര്‍നഗറിലെ മന്ത്‌വാഡ തടാകക്കരയില് ശിഹാബ് തങ്ങള് ബൈത്തുറഹ്മ ഗ്രാമം വരണമാല്യമണിഞ്ഞ് സന്തോഷം വിതറി നില്‍ക്കുന്നു.


ആദ്യ മത്സരത്തിൽ തന്നെ സുവാരസ് പരിക്കേറ്റ് പുറത്ത് | Fanport | La Liga News Malayalam\nHome Football La Liga ആദ്യ മത്സരത്തിൽ തന്നെ സുവാരസ് പരിക്കേറ്റ് പുറത്ത്\nAugust 17, 2019 - 8:26 AM\nലാലിഗയിലെ വമ്പൻ ക്ലബുകൾക്ക് ലാലിഗയുടെ തുടക്കത്തിൽ തന്നെ തിരിച്ചടികൾ ലഭിക്കുകയാണ്. കഴിഞ്ഞ ദിവസം ഹസാർഡിന് പരിക്കേറ്റ് റയൽ മാഡ്രിഡ് പരുങ്ങലിൽ ആയതിന് പിന്നാലെ ബാഴ്സലോണയെയും ഒരു പരിക്ക് ബാധിച്ചിരിക്കുകയാണ്. ബാഴ്സലോണയുടെ സ്ട്രൈക്കർ സുവാരസ് ആണ് പരിക്കേറ്റ് പുറത്തായിരിക്കുന്നത്.\nലീഗിലെ ആദ്യ മത്സരത്തിൽ അത്ലറ്റിക്ക് ബിൽബാവോയ്ക്ക് എതിരെ കളിക്കുമ്പോൾ ആയിരുന്നു സുവാരസിന് പരിക്കേറ്റത്. കളി തുടങ്ങി 32 മിനുട്ട് ആകുമ്പോഴേക്ക് തന്നെ സുവാരസിന് കളം വിടേണ്ടി വന്നു. കാഫ് ഇഞ്ച്വറിയാണ്. കഴിഞ്ഞ സീസൺ അവസാനത്തിൽ മുട്ടിനേറ്റ പരിക്ക് കാരണം സുവാരസ് വലഞ്ഞിരുന്നു. മെസ്സിയും പരിക്കിന്റെ പിടിയിലാണ് എന്നത് ബാഴ്സലോണ ആരാധകർക്ക് ആശങ്ക നൽകുന്നു.\nPrevious articleമാർക്കോ സിൽവ പഴയ ക്ലബിനെതിരെ,വില്ലക്ക് സ്വന്തം മൈതാനത്ത് തിരിച്ച് വരവിലെ ആദ്യ പ്രീമിയർ ലീഗ് മത്സരം\nNext articleജയം മാത്രം ലക്ഷ്യമിട്ട് ലിവർപൂൾ സൗത്താംപ്ടനെതിരെ


റേഷന് കാര്‍ഡും ആധാറും ഉണ്ട്, പക്ഷേ താമസം റോഡരികിലും, വീടെന്ന സ്വപ്‌നം ഇവര്‍ക്ക് ഒരുപാടകലെ, ഇഴജന്തുക്കളെയും ഇപ്പോള് കാലാവസ്ഥയെയും ഭയന്ന് ഓരോ ദിനവും - BIGNEWSLIVE | Latest Malayalam News\nഎരുമേലി: റേഷന് കാര്‍ഡും ആധാറും ഉണ്ടായിട്ടു പോലും റോഡരികില് താമസിക്കേണ്ട ഗതികേടിലാണ് ഹൃദ്രോഗിയായ 65കാരന് അബ്ദുള്‍സലാമും ഭാര്യയും. കയറിക്കിടക്കാന് വീടോ ഒരു തുണ്ട് ഭൂമിയോ ഇല്ലാതെ ആയതോടെയാണ് കുടുംബം വഴിയോരത്ത് ഇഴജന്തുക്കളെയും മറ്റും ഭയന്ന് ജീവിതം തള്ളിനീക്കുകയാണ് ഇവര്. തുണയായി മക്കളും ഇവര്‍ക്കില്ല. എരുമേലി – കാഞ്ഞിരപ്പള്ളി പാതയില് കൊരട്ടി പാലത്തിനടുത്താണ് ഷീറ്റ് വലിച്ചുകെട്ടിയ കൂരയ്ക്കുള്ളിലാണ് അബ്ദുള്‍സലാമും ഭാര്യയും കഴിയുന്നത്.\nഇപ്പോള് കാലാവസ്ഥയും ഇവര്‍ക്ക് വില്ലനായി തീര്‍ന്നിരിക്കുകയാണ്. കനത്ത മഴയും കാറ്റും ഇവരുടെ ഷീറ്റിനുള്ളിലെ ജീവിതം കൂടുതല് ദുസ്സഹമാക്കുന്നു. വഴിയോരത്ത് നില്‍ക്കുന്ന മരം കടപുഴകി വീഴുമോ, ഷീറ്റ് പാറിപ്പോകുമോ എന്ന ആശങ്കയില് ഓരോ ദിനവും തള്ളിനീക്കുകയാണ് ഇവര്. അബ്ദുള് സലാം ഹോട്ടിലിലെ തൊഴിലാളിയായിരുന്നു. എന്നാല് രണ്ടുതവണ ഹൃദയാഘാതം വന്നതോടെ ഹോട്ടല് ജോലി എടുക്കാന് കഴിയാത്ത സ്ഥിതി വന്നു. മരുന്നു വാങ്ങാന് പോലും സുമനസുകളുടെ സഹായം തേടേണ്ട സ്ഥിതിയിലായി. കൊവിഡ് മഹാമാരി മൂലം, ലോക്ഡൗണ് ആയതോടെ ജീവിതം കൂടുതല് ദുരിതത്തിലാവുകയും ചെയ്തു. ഹോട്ടല് ജോലി ഉണ്ടായിരുന്നപ്പോള് വാടക വീടുകളിലായിരുന്നു താമസം.\nഅസുഖം പിടിപ്പെട്ടതോടെ, ജോലിക്ക് പോകാന് കഴിയാതെയായതാണ് കുടുംബത്തിന് തിരിച്ചടിയായത്. കഴിഞ്ഞ ആറുവര്‍ഷമായി ഈ ഷീറ്റ് മേഞ്ഞ കൂരയ്ക്കുള്ളിലാണ് അബ്ദുള്‍സലാമിന്റെ വാസം. മരുന്നിനു മാത്രം മാസം രണ്ടായിരത്തോളം രൂപ വരും. ലോക്ഡൗണ് വന്നപ്പോള് ആശുപത്രിയില് പോക്കും മുടങ്ങി. ഡോക്ടര് എഴുതികൊടുത്ത പഴയ മരുന്നു കുറിപ്പടി വെച്ച് മെഡിക്കല് സ്റ്റോറില് നിന്നും മരുന്ന് വാങ്ങി കഴിക്കും. എന്നാല് സഹായിച്ചിരുന്നവര്‍ക്ക് പോലും ഇപ്പോഴത്തെ സാഹചര്യത്തില് അതിനും കഴിയാത്ത അവസ്ഥയാണ്. റേഷന് മുടങ്ങാതെ കിട്ടുന്നതുകൊണ്ട് പട്ടിണിയില്ലാതെ കഴിഞ്ഞു പോകുന്നുവെന്ന് അബ്ദുള്‍സലാം പറയുന്നു. കാലാകാലങ്ങളായി അധികാരികള് വീട് വെച്ച് നല്‍കാമെന്ന് ഉറപ്പു നല്‍കിയിരുന്നുവെങ്കിലും അതെല്ലാം പാഴ് വാക്ക് ആവുകയാണെന്നും ഇവര് പറയുന്നു.\nവര്‍ഷങ്ങളോളം കയറിയിറങ്ങി ലൈഫ് മിഷനില് പേര് വന്നിട്ടുപോലും തങ്ങളുടെ കാര്യത്തില് യാതൊരു നീക്കവും പഞ്ചായത്ത് കൈകൊള്ളുന്നില്ലെന്ന് അബ്ദുള്‍സലാം ബിഗ് ന്യൂസിനോട് പറഞ്ഞു. സര്‍ക്കാരില് നിന്ന് ലഭിക്കുന്ന പെന്‍ഷന് തുകയും ഭക്ഷ്യകിറ്റിലുമാണ് ഇന്ന് തങ്ങള് കഴിഞ്ഞു പോവുന്നതെന്നും ജോലി ചെയ്യാന് ആരോഗ്യം സമ്മതിക്കുന്നില്ലെന്നും അന്നന്നത്തെ അന്നത്തിന് പോലും വകയില്ലാതെ ദുരിതമാണെന്ന് അബ്ദുള്‍സലാം ബിഗ് ന്യൂസിനോട് പ്രതികരിച്ചു. റോഡരികിലെ വളവിനോട് ചേര്‍ന്ന് നില്‍ക്കുന്ന കൂരയിലുള്ള താമസം അപകടത്തിന്റെ വക്കിലും കൂടിയാണ്. ഏതു നിമിഷവും വാഹനം പാഞ്ഞുവരുമെന്ന ഭയവും ഈ കുടുംബത്തെ അലട്ടുന്നുണ്ട്.\nTags: ABDUL SALAMAbdul Salam life storyAbdul Salam wife


യു.എ.ഇയിൽ വാക്‌സിനേഷൻ പുരോഗമിക്കുന്നു; 12 ലക്ഷം പേർ കുത്തിവെപ്പ് എടുത്തു | Malayalam News\nയു.എ.ഇയിൽ വാക്‌സിനേഷൻ പുരോഗമിക്കുന്നു; 12 ലക്ഷം പേർ കുത്തിവെപ്പ് എടുത്തു\nഅബുദാബി- രാജ്യത്ത് ഇതിനോടകം 12 ലക്ഷം പേർ കോവിഡ് വാക്‌സിൻ സ്വീകരിച്ചതായി യു.എ.ഇ ആരോഗ്യ-രോഗപ്രതിരോധ മന്ത്രാലയം വ്യക്തമാക്കി. കോവിഡ് പ്രതിരോധ കുത്തിവെപ്പ് രാജ്യത്ത് വിജയപ്രദമായി നടപ്പാക്കുന്ന ആരോഗ്യ പ്രവർത്തകരെ യു.എ.ഇ ഭരണാധികാരികൾ അഭിനന്ദിച്ചു. ആഗോളതലത്തിൽ അതിവേഗം വാക്‌സിൻ ലഭ്യമാക്കുന്ന രണ്ടാമത്തെ രാജ്യമാണ് യു.എ.ഇ. കോവിഡ് നിയന്ത്രിക്കുന്നതിൽ രാജ്യം ബഹുദൂരം മുന്നോട്ടു പോയതായി യു.എ.ഇ വൈസ് പ്രസിഡന്റും പ്രധാനമന്ത്രിയും ദുബായ് ഭരണാധികാരിയുമായ ശൈഖ് മുഹമ്മദ് ബിൻ റാഷിദ് അൽമക്തൂം പറഞ്ഞു. ആരോഗ്യ സംരക്ഷണം ഉറപ്പുവരുത്താനും അതിവേഗ രോഗമുക്തിക്കു വേണ്ടി മുഴുവൻ ആളുകളും വൈകാതെ തന്നെ വാക്‌സിൻ സ്വീകരിക്കണമെന്നും അദ്ദേഹം ആഭ്യർത്ഥിച്ചു. രാജ്യത്തിന്റെ സാമ്പത്തിക മേഖലയുടെ ഉണർവിന് കോവിഡിൽനിന്നുള്ള മുക്തി അനിവാര്യമാണെന്നും അദ്ദേഹം കൂട്ടിച്ചേർത്തു.\nയു.എ.ഇയിലെ സ്വദേശികൾക്കും വിദേശികൾക്കും ഇതിനകം തന്നെ 1,275,000 വാക്‌സിനേഷൻ നൽകാൻ മുന്നിൽനിന്ന് പ്രവർത്തിച്ചവരെ അബുദാബി കിരീടാവകാശിയും യു.എ.ഇ സായുധ സേന ഡെപ്യൂട്ടി സുപ്രീം കമാണ്ടറുമായ ശൈഖ് മുഹമ്മദ് ബിൻ സായിദ് അൽനഹ്‌യാൻ അഭിനന്ദിച്ചു. അധികം വൈകാതെ തന്നെ വാക്‌സിനേഷൻ നടപടികൾ പൂർത്തീകരിക്കാനും രാജ്യത്തെ കോവിഡ് മുക്തമാക്കാനും സാധിക്കുമെന്ന് അദ്ദേഹം പ്രത്യാശ പ്രകടിപ്പിച്ചു.\nരാജ്യത്ത് വാക്‌സിൻ വിതരണം ഊർജിതമാക്കുന്നതിന് പ്രവാസി സംഘടനകളും രംഗത്തുവന്നിട്ടുണ്ട്. യു.എ.ഇയിലെ ഇന്ത്യൻ അസോസിയേഷനുകളും കോവിഡ് വാക്‌സിൻ വിതരണത്തിൽ സജീവമാണ്. ദിനംപ്രതി അര ലക്ഷത്തിലേറെ പേരാണ് യു.എ.ഇയിൽ വാക്‌സിൻ സ്വീകരിച്ചു വരുന്നത്. എല്ലാ പ്രധാന പ്രവാസി കൂട്ടായ്മകളെയും വാക്‌സിൻ വിതരണത്തിൽ പങ്കുചേർക്കാനാണ് യു.എ.ഇ അധികൃതരുടെ തീരുമാനം. വാക്‌സിനെതിരായ പ്രചാരണങ്ങൾ ആരോഗ്യ മന്ത്രാലയം നേരത്തെ തള്ളിക്കളഞ്ഞിരുന്നു. സോഷ്യൽ മീഡിയയിൽ വാക്‌സിനെതിരെ വന്നുകൊണ്ടിരിക്കുന്ന പ്രചാരണങ്ങൾ വിശ്വസിക്കരുതെന്നും ഔദ്യോഗിക സ്രോതസ്സുകളിൽനിന്നുള്ള വാർത്തകളാണ് ഇത്തരം കാര്യങ്ങൾക്ക് ആധാരമാക്കേണ്ടതെന്നും അധികൃതർ ആവശ്യപ്പെട്ടു. വ്യാജ വാർത്തകൾ പ്രചരിപ്പിക്കുന്നവർക്കെതിരെ നിയമനടപടി സ്വീകരിക്കുമെന്നും മുന്നറിയിപ്പ് നൽകി.


ഫാത്തിമ ല‌ത്തീഫിന്റെ മരണം: ക്രൈംബ്രാഞ്ച് പിതാവിന്റെ മൊഴിയെടുത്തു- Fathima Latheef case crime branch take statement from her father abdul latheef\nFathima Latheef Crime Branch Take Statement From Her Father\nമകളുടെ മരണത്തിൽ നീതി കിട്ടുംവരെ നിയമ പോരാട്ടം തുടരുമെന്ന് മൊഴിയെടുപ്പിനുശേഷം പിതാവ് അബ്ദുൽ ലത്തീഫ് പ്രതികരിച്ചു\nNovember 16, 2019 12:44:34 pm\nചെന്നൈ: മദ്രാസ് ഐഐടിയിൽ മലയാളി വിദ്യാർഥിനി ഫാത്തിമ ല‌ത്തീഫിനെ മരിച്ച നിലയിൽ കണ്ടെത്തിയ സംഭവത്തിൽ പിതാവ് അബ്ദുൽ ലത്തീഫിന്റെ മൊഴിയെടുത്തു. അഡീഷണൽ കമ്മീഷണർ ഈശ്വരമൂർത്തിയുടെ നേതൃത്വത്തിലാണ് മൊഴിയെടുപ്പ് പൂർത്തിയായത്. ഫാത്തിമയുടെ ബന്ധുക്കളുടെയും മൊഴിയുമെടുക്കും. ഫാത്തിമയുടെ മരണത്തിൽ ആരോപണ വിധേയനായ ഐഐടി അധ്യാപകനെയും ചോദ്യം ചെയ്യുമെന്നാണ് റിപ്പോർട്ടുകൾ. ക്യാമ്പസ് വിട്ട് പുറത്തുപോകരുതെന്ന് ഇയാൾക്ക് ക്രൈംബ്രാഞ്ച് നിർദേശം നൽകിയതായും വിവരമുണ്ട്.\nമകളുടെ മരണത്തിൽ നീതി കിട്ടുംവരെ നിയമ പോരാട്ടം തുടരുമെന്ന് മൊഴിയെടുപ്പിനുശേഷം പിതാവ് അബ്ദുൽ ലത്തീഫ് പ്രതികരിച്ചു. കൃത്യമായ അന്വേഷണം നടത്തി കുറ്റവാളികൾ എത്ര ഉന്നതരായാലും അവരെ അറസ്റ്റ് ചെയ്യുമെന്ന് അന്വേഷണ ഉദ്യോഗസ്ഥർ ഉറപ്പു നൽകിയതായി അദ്ദേഹം മാധ്യമങ്ങളോട് പറഞ്ഞു.\nഫാത്തിമ ലത്തീഫിന്റെ മരണം ക്രൈംബ്രാഞ്ചാണ് അന്വേഷിക്കുന്നത്. എംഎ ഹ്യുമാനിറ്റീസ് ആന്‍ഡ് ഡെവലപ്മെന്റ് സ്റ്റഡീസില് ഒന്നാം വര്‍ഷ വിദ്യാര്‍ഥിനിയും കൊല്ലം സ്വദേശിനിയുമായ ഫാത്തിമ ലത്തീഫിനെ മദ്രാസ് ഐഐടിയിലെ ഹോസ്റ്റലില് തൂങ്ങിമരിച്ച നിലയിലാണ് കണ്ടെത്തിയത്.\nഅധ്യാപകരുടെ മാനസിക പീഡനം മൂലമാണു പെണ്‍കുട്ടി ജീവനൊടുക്കിയതെന്നാണു കുടുംബത്തിന്റെ ആരോപണം. ഫാത്തിമയുടെ മൊബൈല് ഫോണില് ഐഐടിയിലെ അധ്യാപകനെതിരെ പരാമര്‍ശമുണ്ടെന്നാണ് പിതാവ് അബദുള് ലത്തീഫ് പറയുന്നത്. ഫോണില് പരാമര്‍ശിച്ചിരിക്കുന്ന പ്രൊഫസറാണ് തന്റെ മകളുടെ മരണത്തിനു കാരണമെന്നും അവര്‍ക്കെതിരെ നടപടി സ്വീകരിക്കണമെന്നുമാണ് അദ്ദേഹത്തിന്റെ ആവശ്യം.


മന്ത്രി ജലീലിനെ വീണ്ടും ചോദ്യം ചെയ്യുന്നു – Janashakthi Online\nമന്ത്രി ജലീലിനെ വീണ്ടും ചോദ്യം ചെയ്യുന്നു\nകൊച്ചി: ഉന്നത വിദ്യാഭ്യാസ മന്ത്രി കെടി ജലീലിനെ കസ്റ്റംസ് വീണ്ടും ചോദ്യം ചെയ്യുന്നു. തിങ്കളാഴ്ച കൊച്ചിയിലെ കസ്റ്റംസ് ഓഫീസിൽ ഹാജരാകുമെന്ന് ജലീല് വ്യക്തമാക്കി. . നയതന്ത്ര ചാനൽ വഴി ഇറക്കുമതി ചെയ്യുന്ന സാധനങ്ങൾ പുറത്ത് വിതരണം ചെയ്തതിൽ നിയമലംഘനമുണ്ടെന്ന കേസിലാണ് ഈ നടപടി.\nമതഗ്രന്ഥങ്ങളെക്കൂടാതെ 17,000 കിലോ ഗ്രാം ഈന്തപ്പഴവും നയതന്ത്ര ചാനല് വഴി കേരളത്തിലെത്തിച്ച് വിതരണം ചെയ്തു.\nതിരുവനന്തപുരം: ഗവര്‍ണര് ആരിഫ് മുഹമ്മദ് ഖാന് കോവിഡ് സ്ഥിരീകരിച്ചു. കഴിഞ്ഞാഴ്ച ഡല്‍ഹിയില് താനുമായി സമ്പര്‍ക്കത്തില് ഏര്‍പ്പെട്ടവര് കോവിഡ് പരിശോധനയ്ക്ക് വിധേയരാകുകയോ നിരീക്ഷണത്തില് പോകുകയോ ചെയ്യണമെന്നും ഗവർണർ അഭ്യര്‍ഥിച്ചു.\nബൈഡൻ -കമലാഹാരിസ് സഖ്യം വിജയത്തിൽ; ഭൂരിപക്ഷം ഇനിയും വർധിക്കും


ഇടുക്കിയിൽ രണ്ടുപേർ വെള്ളച്ചാട്ടത്തിലെ പാറക്കെട്ടിൽ നിന്ന് വീണ് മരിച്ചു | two persons drowned to death in iducki- kerala | Madhyamam\ndate_range 26 April 2020 12:02 PM GMT\nഇടുക്കിയിൽ രണ്ടുപേർ വെള്ളച്ചാട്ടത്തിലെ പാറക്കെട്ടിൽ നിന്ന് വീണ് മരിച്ചു\nമൂലമറ്റം: വെള്ളച്ചാട്ടത്തിലെ പാറക്കെട്ടിൽ നിന്ന് വീണ് രണ്ട് യുവാക്കൾ മരിച്ചു. ഞായറാഴ്ച ഉച്ചകഴിഞ്ഞ് 3.30 നായിരു ന്നു അപകടം. കാഞ്ഞാറിന് സമീപമുള്ള മാരികുത്ത് വെള്ളച്ചാട്ടത്തിലെ പാറക്കെട്ടിൽ നിന്ന് വീണാണ് യുവാക്കൾക്ക് ദാരു ണാന്ത്യം സംഭവിച്ചത്. വെള്ളച്ചാട്ടത്തിന് സമീപം നാല് യുവാക്കൾ എത്തിയിരുന്നു. ഇതിൽ രണ്ട് പേരാണ് പാറയിൽ നിന്ന് തെ ന്നി വീണ് മരിച്ചത്. മൂലമറ്റം ചേനക്കുന്നേൽ ഷാജിയിടെ മകൻ ജയകൃഷ്ണൻ (23), കാഞ്ഞിരമറ്റം പഴമ്പിള്ളിൽ മനോജിൻ്റെ മകൻ ഗോകുൽ മനോജ് (23) എന്നിവരാണ് മരിച്ചത്.\nകാഞ്ഞാറിലെ സുഹൃത്തുക്കളുമൊത്ത് വെള്ളച്ചാട്ടത്തിലെത്തിയ ഇവർ കുത്തനെയുള്ള പാറക്കെട്ടിെൻറ ഏറ്റവും മുകൾ ഭാഗത്ത് നിന്നും നാനൂറോളം അടി താഴ്ചയിലേക്ക് വഴുതി വീഴുകയായിരുന്നു. രണ്ടുപേരും സംഭവ സ്ഥലത്ത് വച്ച് തന്നെ മരിച്ചു. മഴ പെയ്തപ്പോൾ പാറക്കെട്ടിൽ നിന്ന് ഇറങ്ങിയ ഇവർ വഴുതി വീണതാവാമെന്ന് കരുതുന്നു. കാഞ്ഞാർ പൊലീസും മുലമറ്റം, തൊടുപുഴ അഗ്നിശമനസേനയും സ്ഥലത്തെത്തിയിരുന്നു.\nകാഞ്ഞാർ-കൂവപ്പള്ളി റോഡിൽ നിന്ന് ഏകദേശം ഒരു കിലോമീറ്റർ മാറി, ജനവാസമേഖലയല്ലാത്ത സ്ഥലമായതിനാൽ സംഭവം പുറത്തറിയാൻ ഏറെ വൈകി. ഇവർ എന്തിനാണ് ഇവിടെ എത്തിയത് എന്ന് വ്യക്തമല്ല. തിങ്കളാഴ്ച പോസ്റ്റ്മോർട്ടത്തിന് ശേഷം മൃതദേഹം ബന്ധുക്കൾക്ക് വിട്ടുകൊടുക്കും. ജയകൃഷ്ണെൻറ മാതാവ്: ബിന്ദു. സഹോദരൻ: ഹരികൃഷ്ണൻ.\nബിന്ദുവിെൻറ സഹോദരി സിന്ധുവിെൻറ മകനാണ് ഗോകുൽ. സഹോദരി ഗോപിക. ഗോകുൽ പാലായിൽ സി.എ വിദ്യാർഥിയാണ്. ജയകൃഷ്ണൻ തൊടുപുഴയിൽ ഐ.ഇ.എൽ.ടി.എസിന് പഠിക്കുന്നു.\nTAGS:drowned to death iducki kerala news death obituary\nNews Summary - two persons drowned to death in iducki- kerala


പരിസ്ഥിതി സൗഹൃദം, പ്ലാസ്റ്റിക് മുക്തം കർണാടക ആർ.ടി.സി. |\nപ്രവർത്തനമികവുകൊണ്ട് ഒരുപാടുതവണ പുരസ്കാരങ്ങൾ നേടിയിട്ടുള്ളതാണ് കർണാടക ആർ.ടി.സി. രാജ്യത്തെതന്നെ ഏറ്റവുംമികച്ച സർക്കാർ ബസ് സർവീസുകളിലൊന്നാണ് കർണാടക ആർ.ടി.സി. കാലത്തിനനുസരിച്ചുള്ള മാറ്റങ്ങളുമായിട്ടാണ് കർണാടക ആർ.ടി.സി.യുടെ പ്രവർത്തനം. യാത്രക്കാർക്കാവശ്യമായ സൗകര്യം ഒട്ടും കുറയ്ക്കാൻ ഇവർ തയ്യാറല്ല. ഇപ്പോഴിതാ പരിസ്ഥിതി സൗഹൃദമാകുന്നതിന്റെ ഭാഗമായി പ്രീമിയം ബസുകളിൽ യാത്രക്കാർക്ക് നൽകിവന്ന പ്ലാസ്റ്റിക് കുപ്പിവെള്ളം നിർത്തലാക്കിയിരിക്കുകയാണ്. പകരം യാത്രക്കാർ വീട്ടിൽനിന്ന് സ്റ്റീൽ കുപ്പിയിൽ വെള്ളം കൊണ്ടുവരണമെന്നാണ് കോർപ്പറേഷൻ ആവശ്യപ്പെടുന്നത്.\nഇതിന്റെ ഭാഗമായി യാത്രക്കാർക്കുവേണ്ടി സെൽഫി മത്സരവും കർണാടക ആർ.ടി.സി. സംഘടിപ്പിക്കുന്നുണ്ട്. ബസിനുള്ളിൽ സ്റ്റീൽ കുപ്പിയിൽ വെള്ളവുമായി നിൽക്കുന്ന സെൽഫി എടുത്ത് അയക്കുന്നതാണ്. ‘ബ്രിങ് യുവറോൺ ബോട്ടിൽ’ കാമ്പയിന്റെ ഭാഗമായാണ് സെൽഫി മത്സരം സംഘടിപ്പിച്ചത്. കുട്ടികൾ, മധ്യവയസ്കർ, മുതിർന്നവർ എന്നീ വിഭാഗങ്ങളായി തിരിച്ചാണ് മത്സരം. മികച്ച പരിസ്ഥിതി സരംക്ഷണ സന്ദേശമുൾപ്പെടെ അയയ്ക്കുന്ന സെൽഫികളാണ് തിരഞ്ഞെടുക്കപ്പെടുക. ഓരോ വിഭാഗത്തിൽ നിന്നും മൂന്നുപേരെ വീതം തിരഞ്ഞെടുക്കുകയും ഇവർക്ക് പ്രീമിയം ബസുകളിൽ സൗജന്യയാത്രയൊരുക്കുകയും ചെയ്യും.\nകോർപ്പറേഷനെ പ്ലാസ്റ്റിക് വിമുക്തമാക്കുന്നതിന്റെ ഭാഗമായാണ് ഇത്തരമൊരു നീക്കം. ബെംഗളൂരുവിൽ പ്ലാസ്റ്റിക് നിരോധനം നേരത്തേ നടപ്പാക്കിയിരുന്നു. ഇതിന്റെ ചുവടുപിടിച്ചാണ് കർണാടക ആർ.ടി.സി.യും പ്ലാസ്റ്റിക് കുപ്പികളിലെ വെള്ളം നിരോധിച്ചത്. ദീർഘദൂര പ്രീമിയം ബസുകളിലായിരുന്നു യാത്രക്കാർക്ക് കുപ്പിവെള്ളം നൽകിയിരുന്നത്. 300 പ്രീമിയം ബസുകളിൽ വെള്ളം നൽകുന്നുണ്ടായിരുന്നു. അതിനാൽ ഒരുവർഷം 1.2 കോടി പ്ലാസ്റ്റിക് കുപ്പികളായിരുന്നു കർണാടക ആർ.ടി.സി.ക്ക് കളയേണ്ടിയിരുന്നത്.\nഅതിനിടെ, പ്രീമിയം ബസുകളിൽ മാലിന്യം നിക്ഷേപിക്കാൻ ട്രാഷ് ബാഗുകൾ സ്ഥാപിക്കാനും കർണാടക ആർ.ടി.സി. ഒരുങ്ങുന്നുണ്ട്. യാത്രക്കാർക്ക് ഭക്ഷണാവശിഷ്ടങ്ങളും മറ്റു പേപ്പർ മാലിന്യങ്ങളും ബസിൽ സ്ഥാപിച്ച ട്രാഷ് ബാഗുകളിൽ നിക്ഷേപിക്കാം. ആദ്യം കുറച്ച് ബസുകളിൽ സ്ഥാപിച്ച് യാത്രക്കാരുടെ പ്രതികരണം അറിഞ്ഞശേഷം കൂടുതൽ ബസുകളിലേക്ക് വ്യാപിപ്പിക്കും. പ്രധാന ബസ് സ്റ്റേഷനുകളിൽ മൂന്നു മാസം കൂടുമ്പോൾ പരിസ്ഥിതി ബോധവത്കരണ പരിപാടി സംഘടിപ്പിക്കുകയും ചെയ്യും.\nരാജ്യാന്തരതലത്തിലും ദേശീയതലത്തിലുമായി ഇരുന്നൂറിലധികം അവാർഡുകളാണ് കർണാടക ആർ.ടി.സി.ക്ക് ലഭിച്ചത്. കഴിഞ്ഞ എട്ടു വർഷത്തിനിടെയാണ് പുരസ്കാരനേട്ടങ്ങൾ ഏറെയും. ലിംകാ ബുക്ക് ഓഫ് റെക്കോഡ്‌സിലും കർണാടക ആർ.ടി.സി. ഇടംനേടിയിരുന്നു.\nരാജ്യത്ത് ആദ്യമായി സർക്കാർ ട്രാൻസ്‌പോർട്ട് കോർപ്പറേഷനുകളിൽ വോൾവോ എ.സി. ബസ് ഓടിച്ചത് കർണാടക ആർ.ടി.സി.യാണ്. ഇലക്ട്രോണിക് ടിക്കറ്റ് മെഷീൻ (ഇ.ടി.എം), ഓൺലൈൻ ടിക്കറ്റ് റിസർവേഷന് അവതാർ സോഫ്റ്റ്‌വെയർ, ആദ്യമായി ബസിൽ കെമിക്കൽ ടോയ്‌ലറ്റും പാൻട്രി കാറും സ്ഥാപിച്ച ഐരാവത് ബ്ലിസ്, ബയോ ഡീസൽ ബസ് തുടങ്ങിയ പരിഷ്കാരങ്ങളും കർണാടക ആർ.ടി.സി.യുടെ നേട്ടങ്ങളാണ്.


കേരളത്തില് ഉപതിരഞ്ഞെടുപ്പ് ഒക്ടോബര് 21ന്; മഹാരാഷ്ട്ര, ഹരിയാന തിരഞ്ഞെടുപ്പും പ്രഖ്യാപിച്ചു | Kerala News Today\nകേരളത്തിലെ അഞ്ച് മണ്ഡലങ്ങളില് നിയമസഭാ ഉപതിരഞ്ഞെടുപ്പ് പ്രഖ്യാപിച്ചു. മഹാരാഷ്ട്ര, ഹരിയാന നിയമസഭാ തിരഞ്ഞെടുപ്പുകള്‍ക്കൊപ്പം ഒക്ടോബര് 21നാണ് ഉപതിരഞ്ഞെടുപ്പ് നടക്കുക. കേരളത്തിലേതടക്കം രാജ്യത്തെ 64 നിയമസഭകളിലേക്കുള്ള ഉപതിരഞ്ഞെടുപ്പാണ് നടക്കുന്നത്. കോന്നി, വട്ടിയൂര്‍കാവ്, അരൂര്, എറണാകുളം, മഞ്ചേശ്വരം മണ്ഡലങ്ങളിലാണ് സംസ്ഥാനത്ത് ഉപതിരഞ്ഞെടുപ്പ്. പ്രതിനിധികള് ലോക്സഭാ തിരഞ്ഞെടുപ്പില് മത്സരിച്ച് വിജയിച്ചതിനാലാണ് നാലു മണ്ഡലങ്ങളില് ഉപതിരഞ്ഞെടുപ്പിന് കളമൊരുങ്ങിയത്. എംഎല്‍എയായിരുന്ന പി.ബി അബ്ദുള് റസാഖിന്റെ മരണത്തോടെയാണ് മഞ്ചേശ്വരം മണ്ഡലത്തില് ഉപതിരഞ്ഞെടുപ്പ് നടക്കുന്നത്.\nതിരഞ്ഞെടുപ്പ് കമ്മീഷന്റെ വാര്‍ത്താ സമ്മേളനത്തില് സുനില് അറോറയാണ് പ്രഖ്യാപനം നടത്തിയത്. മഹാരാഷ്ട്രയിലും ഹരിയാനയിലും ഒക്ടോബര് 21 ന് തന്നെയാണ് വോട്ടെടുപ്പ് നടക്കുക. വോട്ടെണ്ണെല് 24 നും നടക്കും. ഹരിയാനയിലെയും മഹാരാഷ്ട്രയിലെയും തിരഞ്ഞെടുപ്പുകള് ഒറ്റഘട്ടമായാണ് നടക്കുക. സെപ്റ്റംബര് 27ന് വിജ്ഞാപനം പുറത്തിറങ്ങും. നാമനിര്‍ദേശ പത്രിക സമര്‍പ്പിക്കാനുള്ള അവസാനതിയതി ഒക്ടോബര് നാല്. പത്രിക പിന്‍വലിക്കാനുള്ള അവസാന തിയതി ഒക്ടോബര് ഏഴാണ്. അഞ്ചിന് സൂക്ഷ്മ പരിശോധനയും നടക്കും. കേരളത്തില് നാമനിര്‍ദേശ പത്രിക നല്‍കേണ്ട അവസാന തിയതി സെപ്തംബര് 30 നാണ്. 23 മുതല് പത്രിക സമര്‍പ്പണം ആരംഭിക്കും.\nപ്രതിനിധി ഇല്ലാതായി ആറ് മാസത്തിനകം തിരഞ്ഞടുപ്പ് നടപടികള് പൂര്‍ത്തിയാക്കണമെന്നുള്ള തിരഞ്ഞെടുപ്പ് കമ്മീഷന്റെ ചട്ടമനുസരിച്ച് ഒന്നരമാസത്തെ കാലാവധി കൂടി ബാക്കിയുണ്ടെങ്കിലും തിയതി പ്രഖ്യാപിക്കുകയായിരുന്നു.\nമഹാരാഷ്ട്രയിലെ 288 നിയമസഭാ മണ്ഡലങ്ങളിലേക്കും ഹരിയാനയിലെ 90 സീറ്റിലേക്കുമുള്ള തിരഞ്ഞെടുപ്പാണ് പ്രഖ്യാപിച്ചത്. 8.94 കോടിയും ഹരിയാനയില് 1.28 കോടി വോട്ടര്‍മാരുമാണുള്ളത്.\nഹരിയാനയില് ഭരണത്തിലുള്ള ബിജെപിക്ക് 48 ഉം എസ് എ ഡി 1 ഉം സീറ്റാണ് ആണ് നിലവിലുള്ളത്. മഹാരാഷ്ട്രയില് ബി ജെ പിക്ക് 122 സീറ്റുണ്ട്.\nപാലാ തിരഞ്ഞെടുപ്പിന്റെ ചൂടില് നില്‍ക്കുന്ന രാഷ്ട്രീയ കേരളം വോട്ടെടുപ്പിന്റെ പുതിയ അങ്കതട്ടിലേക്ക് കടക്കുമ്പോള് സ്ഥാനാര്‍ഥി നിര്‍ണയത്തിന് ഇനി ഒമ്പത് ദിവസം മാത്രമാണ് ബാക്കിയുള്ളത്. ഇനിയുള്ള ദിവസങ്ങള് മുന്നണികള്‍ക്ക് തിരക്കിട്ട ദിനങ്ങളാകും. എറണാകുളം, കോന്നി, വട്ടിയൂര്‍ക്കാവ് എന്നിവ കോണ്‍ഗ്രസിന്റെയും അരൂര് സിപിഎമ്മിന്റെയും മഞ്ചേശ്വരം മുസ്ലിം ലീഗിന്റെയും സിറ്റിങ് സീറ്റുകളാണ്.


കുമ്പളങ്ങി നൈറ്റ്സ് ഫെബ്രുവരി 7ന് പ്രദര്‍ശനത്തിന് എത്തുന്നു... - Moviesmatinee\nകുമ്പളങ്ങി നൈറ്റ്സ് ഫെബ്രുവരി 7ന് പ്രദര്‍ശനത്തിന് എത്തുന്നു…\nനവാഗതനായ മധു. സി. നാരായണന് സംവിധാനം ചെയ്യുന്ന പുതിയ ചിത്രമാണ് കുമ്പളങ്ങി നൈറ്റ്സ് . ഷെയ്ന് നിഗം, സൗബിന് ഷാഹിര്, ശ്രീനാഥ് ഭാസി, മാത്യൂ തോമസ് എന്നിവര് പ്രധാന കഥാപാത്രങ്ങളായി എത്തുമ്പോള് ആകാംക്ഷയോടെ പ്രേക്ഷകര് കാത്തിരിക്കുന്ന ചിത്രത്തില് നെഗറ്റീവ് വേഷത്തില് ഫഹദ് ഫാസില് എത്തും. ചിത്രത്തിന്‍റെ റിലീസ് തീയതിയും പ്രഖ്യാപിച്ചു . ഫെബ്രുവരി7മുതല് ചിത്രം തീയറ്ററുകളില് എത്തും\nശ്യാം പുഷ്‌ക്കരനാണ് സിനിമയ്ക്കായി തിരക്കഥ രചിക്കുന്നത്. വര്‍ക്കിങ് ക്ളാസ് ഹീറോ, ഫഹദ് ഫാസില് ആന്‍ഡ് ഫ്രണ്ട്‌സ് എന്നിവയുടെ\nബാനറില് നസ്രിയ ഫഹദ്, ശ്യാം പുഷ്‌ക്കരന്, ദിലീഷ് പോത്തന് എന്നിവര് ചേര്‍ന്നാണ് നിര്‍മാണം. ഷൈജു ഖാലിദ് ഛായാഗ്രഹണം നിര്‍വ്വഹിക്കുന്നു. സൈജു ശ്രീധരനാണ് എഡിറ്റിംഗ്. സംഗീത സംവിധാനം സുഷിന് ശ്യാം. ചിത്രീകരണം പൂര്‍ത്തിയായ സിനിമ ഫെബ്രുവരി 7-ന് പുറത്തിറങ്ങും.\nചിരിയുടെ പൂരവും പൊസിറ്റിവ് എനർജിയും പരത്തി വിജയ് സൂപ്പറും പൗർണമിയും\n100% പോസിറ്റീവ് എനര്‍ജി തരുന്ന ചിത്രമാണ് വിജയ് സൂപ്പറും പൗർണമിയും


ഓച്ചിറ കേസ്: റോഷന്റെ അറസ്റ്റ് ഇന്ന് രേഖപ്പെടുത്തും - BIGNEWSLIVE | Latest Malayalam News\nഇന്ന് ഇവരെ നാട്ടിലെത്തിക്കും\nകൊല്ലം : ഓച്ചിറയില് നിന്ന് രാജസ്ഥാന് സ്വദേശികളുടെ മകളെ തട്ടിക്കൊണ്ടുപോയ കേസില് പ്രതിയായ റോഷന്റെ അറസ്റ്റ് ഇന്ന് രേഖപ്പെടുത്തും. ഇന്നലെ പുലര്‍ച്ചയോടെ മുംബൈയില് നിന്ന് ഇരുവരെയും കസ്റ്റഡിയിലെടുത്തിരുന്നു. ഇന്ന് ഇവരെ നാട്ടിലെത്തിക്കും.\nപതിമൂന്ന് വയസാണ് പെണ്‍കുട്ടിയുടെ പ്രായം എന്ന് മുമ്പ് റിപ്പോര്‍ട്ടുകള് ഉണ്ടായിരുന്നു. എന്നാല് പെണ്‍കുട്ടിക്ക് പതിനെട്ട് വയസായെന്നും അവളുമായി പ്രണയത്തിലായിരുന്നെന്നും, അവളുടെ സ്വന്തം ഇഷ്ടപ്രകാരമാണ് തന്റെ കൂടെ വന്നതെന്നും റോഷന് ഇന്നലെ പറഞ്ഞിരുന്നു.\nനാട്ടിലെത്തിയതിന് ശേഷം പെണ്‍കുട്ടിയെ പ്രായം വ്യക്തമാക്കുന്ന പരിശോധനയ്ക്കും വൈദ്യപരിശോധനയ്ക്കും വിധേയയാക്കും. വിശദമായ ചോദ്യം ചെയ്യലിന് ശേഷമായിരിക്കും റോഷന്റെ അറസ്റ്റ് രേഖപ്പെടുത്തുക. ഓച്ചിറ – വലിയകുളങ്ങര പ്രദേശത്ത് വഴിയോരക്കച്ചവടം നടത്തുകയാണ് പെണ്‍കുട്ടിയുടെ രക്ഷിതാക്കള്. മാര്‍ച്ച് 19 മുതലാണ് കുട്ടിയെ കാണാതായത്.


ഓസ്‌ട്രേലിയൻ ഓപ്പൺ വൊസ്‌നിയാക്കി, നദാൽ മുന്നോട്ട് | Sports | Deshabhimani | Saturday Jan 20, 2018\nഓസ്‌ട്രേലിയൻ ഓപ്പൺ വൊസ്‌നിയാക്കി, നദാൽ മുന്നോട്ട്\nമെൽബൺ > ഓസ്‌ട്രേലിയൻ ഓപ്പണിൽ പുരുഷ സിംഗിൾസ് നിലവിലെ രണ്ടാമൻ റാഫേൽ നദാൽ പ്രീക്വാർട്ടറിൽ. ബോസ്‌നിയ ഹെർസഗോവിനക്കാരൻ ഡമിർ സുംഹറിനെ നദാൽ നേരിട്ടുള്ള സെറ്റുകൾക്ക് തോൽപ്പിച്ചു (61, 63, 61). മൂന്നാം സീഡ് ഗ്രിഗോർ ദിമിത്രോവ്, ആറാം സീഡ് മാരിൻ സിലിച്ച്, 17ാം സീഡ് നിക് കിർഗിയോസ് എന്നിവരും അവസാന പതിനാറിൽ കടന്നു.\nവനിതകളിൽ രണ്ടാം സീഡ് കരോളിൻ വൊസ്‌നിയാക്കിയും നാലാം സീഡ് യെലെന സ്വിറ്റോലിനയും നാലാം റൗണ്ടിലേക്ക് കടന്നു. അതേസമയം ഏഴാം സീഡ് യെലെന ഒസ്റ്റാപെങ്കോ എസ്‌തോണിയയുടെ ഇരുപത്തിരണ്ടുകാരി അനെറ്റ് കോണ്ടാവെയ്റ്റിനോട് തോറ്റു പുറത്തായി (63, 16, 63).\nബോസ്‌നിയക്കാരൻ സുംഹറിനോട് ആധികാരികമായിരുന്നു നദാലിന്റെ ജയം. ടൂർണമെന്റിനെ വലയ്ക്കുന്ന ചൂടിനെ കണക്കാക്കാതെ നദാൽ കുതിച്ചു. രണ്ടാം സെറ്റിന്റെ തുടക്കത്തിൽ ഒരു സർവീസ് നഷ്ടപ്പെടുത്തിയതു മാത്രമാണ് പിഴവുണ്ടായത്. ഒരുമണിക്കൂർ 50 മിനിറ്റിൽ കളി അവസാനിച്ചു. ഇത് 11ാം തവണയാണ് നദാൽ പ്രീക്വാർട്ടറിൽ കടക്കുന്നത്.\nറഷ്യയുടെ ആന്ദ്രെയ് റുബ്‌ലെവിനെയാണ് ദിമിത്രോവ് മൂന്നാംറൗണ്ടിൽ മടക്കിയത് (63, 46, 64, 64). തന്റെ ആരാധനാപാത്രമായ ജോ വിൽഫ്രഡ് സോംഗയെ നാലുസെറ്റ് പോരാട്ടത്തിൽ തോൽപ്പിച്ച് കിർഗിയോസും പ്രീക്വാർട്ടറിൽ കടന്നു (76, 46, 76, 76).\nവനിതകളുടെ നാലാം സീഡുകാരിയായ സ്വിറ്റോലിനയ്ക്ക് എളുപ്പമായിരുന്നു മൂന്നാം റൗണ്ട് പോരാട്ടം. സ്വന്തം നാട്ടുകാരിയായ മാർത്ത കൊസ്ത്യൂക്കയെ 59 മിനിറ്റിൽ സ്വിറ്റോലിന തോൽപ്പിച്ചു (62, 62). നെതർലൻഡ്‌സിന്റെ കികി ബെർടെൻസിനെ നേരിട്ടുള്ള സെറ്റുകൾക്ക് തോൽപ്പിച്ചാണ് വൊസ്‌നിയാക്കിയുടെ പ്രീക്വാർട്ടർ പ്രവേശം (64, 63).\nസലാ തൊടുത്തു, ലിവർപൂൾ മുന്നോട്ട‌്\nസൈന സെമിയിൽ പുറത്ത‌്\nസെവിയ്യയെ വീഴ‌്ത്തി റയൽ മൂന്നാമത‌്\nരഞ്ജി ട്രോഫി : വിദർഭയ‌്ക്ക‌് ഇന്നിങ‌്സ‌് ജയം


നിവാര് ചുഴലിക്കാറ്റ് തീരം തൊട്ടു; മണിക്കൂറില് 130 മുതല് 155 കിലോമീറ്റര് വരെ വേഗം - Keralabhooshanam Daily നിവാര് ചുഴലിക്കാറ്റ് തീരം തൊട്ടു; മണിക്കൂറില് 130 മുതല് 155 കിലോമീറ്റര് വരെ വേഗം\nHome/NEWS/BREAKING NEWS/നിവാര് ചുഴലിക്കാറ്റ് തീരം തൊട്ടു; മണിക്കൂറില് 130 മുതല് 155 കിലോമീറ്റര് വരെ വേഗം\nചെന്നൈ: നിവാര് ചുഴലിക്കാറ്റ് തീരം തൊട്ടു. പുതുച്ചേരിക്കും മാരക്കാനത്തിനും ഇടയ്ക്കുള്ള തീരത്താണ് ചുഴലിക്കാറ്റ് പ്രവേശിച്ചത്. ചുഴലിക്കാറ്റിന്റെ കേന്ദ്രഭാഗം പുതുച്ചേരിയില് നിന്നും 50 കിലോമീറ്റര് അകലെയാണ്. അടുത്ത മണിക്കൂറുകളില് കാറ്റ് പൂര്‍ണമായും കരയിലേക്ക് പ്രവേശിക്കും.ചെന്നൈയില് 80 മുതല് 100 കിലോമീറ്റര് വരെ വേഗത്തിലാകും കാറ്റ് വീശുക. മണിക്കൂറില് 130 മുതല് 155 കിലോമീറ്റര് വരെ വേഗത്തില് ആഞ്ഞടിക്കാമെന്നാണു മുന്നറിയിപ്പ്.\nതമിഴ്‌നാടിന്റെ വിവിധ ഭാഗങ്ങളില് പേമാരിയും കനത്ത കാറ്റും വീശുന്നുണ്ട്. ലക്ഷക്കണക്കിന് ആളുകളെയാണ് തീരദേശത്തുനിന്നും മാറ്റിപ്പാര്‍പ്പിച്ചത്. ചെന്നൈയില് പ്രധാന റോഡുകള് അടച്ചു. ചെമ്പരപ്പാക്കം തടാകത്തില് നിന്ന് പുറത്തേക്കൊഴുക്കുന്ന വെള്ളത്തിന്റെ അളവ് കൂട്ടിയതോടെ നഗരം പ്രളയഭീതിലാണ്. താഴ്ന്ന പ്രദേശങ്ങള് വെള്ളത്തിനടിയിലായി.\nചെന്നൈയില് 80 മുതല് 100 കിലോമീറ്റര് വരെ വേഗത്തിലാകും കാറ്റ് വീശുക. മണിക്കൂറില് 130 മുതല് 155 കിലോമീറ്റര് വരെ വേഗത്തില് ആഞ്ഞടിക്കാമെന്നാണു മുന്നറിയിപ്പ്. തമിഴ്‌നാട്ടിലെ 13 ജില്ലകളില് വ്യാഴാഴ്ചയും അവധി പ്രഖ്യാപിച്ചു. ചെന്നൈയില്‍നിന്നുള്ള 27 ട്രെയിനുകളും റദ്ദാക്കി. എറണാകുളം – കാരയ്ക്കല് ട്രെയിന് തിരുച്ചിറപ്പള്ളിവരെ മാത്രമായിരിക്കും സര്‍വീസ് നടത്തുക.\nമഹാബലിപുരത്തിനും കാരയ്ക്കലിനുമിടയില് പുതുച്ചേരി തീരത്തു മണിക്കൂറില് 120145 കിലോമീറ്റര് വേഗത്തില് കാറ്റ് വീശുമെന്നാണു കാലാവസ്ഥാ വകുപ്പിന്റെ വിലയിരുത്തല്. മുന്‍കരുതല് നടപടികളുടെ ഭാഗമായി പുതുച്ചേരിയില് നിരോധനാജ്ഞ പ്രഖ്യാപിച്ചു. രക്ഷാപ്രവര്‍ത്തനങ്ങള്‍ക്കു ദേശീയ ദുരന്ത നിവാരണ സേനയും തീരദേശ സേനയും രംഗത്തുണ്ട്.\nനിവാര് നാശം വിതയ്ക്കുമെന്ന് ആശങ്കയുള്ള കടലൂര്, തഞ്ചാവൂര്, ചെങ്കല്‍പേട്ട്, നാഗപട്ടണം, പുതുക്കോട്ട, തിരുവാരൂര്, വിഴുപുറം, പുതുച്ചേരി, കാരയ്ക്കല് എന്നിവിടങ്ങളിലെ താഴ്ന്ന പ്രദേശങ്ങളില്‍നിന്നു ജനങ്ങളെ മാറ്റിപ്പാര്‍പ്പിച്ചു. ചെന്നൈയില്‍നിന്നു തെക്കന് തമിഴ്‌നാട്ടിലേക്കുള്ള മുഴുവന് ട്രെയിനുകളും റദ്ദാക്കി.\nതെക്കന് തമിഴ്‌നാട് വഴിയുള്ള2കേരള ട്രെയിനുകളും ഇതിലുള്‍പ്പെടും.7ജില്ലകളിലേക്കു സര്‍ക്കാര്, സ്വകാര്യ ബസ് സര്‍വീസുകള് ഇനിയൊരറിയിപ്പ് ഉണ്ടാകുന്നതുവരെ നിര്‍ത്തിവച്ചു. കല്‍പ്പാക്കം ആണവനിലയം മുന്‍കരുതല് നടപടികള് സ്വീകരിച്ചു. ബംഗാള് ഉള്‍ക്കടലില് 21നു രൂപപ്പെട്ട ന്യൂനമര്‍ദമാണു നിവാര് ചുഴലിക്കാറ്റായി മാറിയത്.\nnivar cyclon tamilnadu\nരാജ്യത്ത് പടര്‍ന്നുപിടിക്കുന്നത് കൊറോണ വൈറസിന്റെ ഇന്ത്യന് വകഭേദമെന്ന് ഗവേഷകര്; ഉറവിടം മഹാരാഷ്ട്രയാണെന്ന് നിഗമനം\nഡല്‍ഹി സംഘര്‍ഷം; ചോദ്യം ചെയ്യലിന് ഹാജരാകാന് മലയാളി വിദ്യാര്‍ത്ഥികള്‍ക്ക് നോട്ടീസ്\nഛത്തീസ്ഗഢ് മുൻ മുഖ്യമന്ത്രി അജിത് ജോഗി അന്തരിച്ചു\nകോവിഡ് മാനദണ്ഡങ്ങള് പാലിച്ച് ജെല്ലിക്കെട്ട് നടത്താന് തമിഴ്‌നാട് സര്‍ക്കാര് അനുമതി\n‘നിവാര്’ കരതൊട്ടു;2മരണം: പുതുച്ചേരി മുഖ്യമന്ത്രിയുടെ വീട്ടില് വെള്ളം കയറി


LOCAL NEWS: ഗള്ഫില് സുന്നി യുവജന സംഘം ഐ.സി.എഫിന്റെ ഭാഗമാകുന്നു\nഗള്ഫില് സുന്നി യുവജന സംഘം ഐ.സി.എഫിന്റെ ഭാഗമാകുന്നു\nദുബായ്: പ്രവാസി ഇന്ത്യക്കാര്‍ക്കിടയിലെ സാമൂഹിക, സാംസ്‌കാരിക, ധാര്‍മിക പ്രവര്‍ത്തനങ്ങളെ ഏകോപിപ്പിക്കുന്നതിനും പൊതുവേദിയില് കൊണ്ടുവരുന്നതിനുമായി രൂപം കൊടുത്ത ഇന്ത്യന് കള്‍ച്ചറല് ഫൗണേ്ടഷന് (ഐ.സി.എഫ്) പ്രഖ്യാപനവും യു.എ.ഇ.തല പ്രവര്‍ത്തനോദ്ഘാടനവും ദുബായ് മര്‍കസ് ഓഡിറ്റോറിയത്തില് അഖിലേന്ത്യാ സുന്നി ജംഇയ്യത്തുല് ഉലമ ജനറല് സെക്രട്ടറി കാന്തപുരം എ.പി.അബൂബക്കര് മുസ്‌ലിയാര് നിര്‍വ്വഹിച്ചു. ചിത്താരി കെ.പി.ഹംസ മുസ്‌ലിയാര് യോഗം ഉദ്ഘാടനം ചെയ്തു.\nഎസ്.വൈ.എസ്.പ്രവര്‍ത്തനങ്ങള് അഖിലേന്ത്യാ തലത്തില് വ്യാപിച്ച ഘട്ടത്തിലാണ് വിവിധ സംസ്ഥാനക്കാര് ഒരുമിച്ചു ജോലി ചെയ്യുകയും സാമൂഹിക, സാംസ്‌കാരിക, ധാര്‍മിക പ്രവര്‍ത്തനങ്ങള് നടത്തുകയും ചെയ്യുന്ന ഗള്‍ഫ് നാടുകളില് ഐ.സി.എഫ്.എന്ന പൊതുനാമത്തില് പ്രവര്‍ത്തനം തുടങ്ങുന്നത്. വിവിധ പ്രവാസി ക്ഷേമ പ്രവര്‍ത്തനങ്ങളും ധാര്‍മിക, സാംസ്‌കാരിക പ്രചാരണങ്ങളും ഐ.സി.എഫ്. ആഭിമുഖ്യത്തില് സംഘടിപ്പിക്കുമെന്ന് കാന്തപുരം എ.പി.അബൂബക്കര് മുസ്‌ലിയാര് പറഞ്ഞു.\nപ്രസിടന്റ്റ് മുസ്തഫ ദാരിമി ആദ്യക്ഷം വഹിച്ചു.\n(ഐസിഎഫിന്റെ) ആഭിമുഖ്യത്തില് കാന്തപുരത്തെ ചടങ്ങില് ആദരിച്ചു. എസ്.വൈ.എസ്.സംസ്ഥാന കമ്മിറ്റിയുടെ കീഴിലാണ് വിദേശ രാജ്യങ്ങളില് ഐ.സി.എഫ്.പ്രവര്‍ത്തിക്കുക. എസ്.വൈ.എസ്. എന്ന പേരില് യു.എ.ഇ. യില് പ്രവര്‍ത്തിച്ചു വരുന്ന ഘടകങ്ങള് ഇനി മുതല് ഐ.സി.എഫിന്റെ ഭാഗമായി മാറും.\nഎ.പി.അബ്ദുല്‍ഹകീം അസ്ഹരി, അബ്ദുസ്സമദ് അമാനി, നൌഷാദ് ആഹ്സനി, തുടങ്ങിയവര് പ്രസംഗിച്ചു, ശരീഫ് കാരശ്ശേരി നന്ദി പറഞ്ഞു.\nലേബലുകള്: kanthapuramap aboobackar musliyar


Harippad MEMU train derailed | ഹരിപ്പാട്ട് മെമു ട്രെയിന് പാളം തെറ്റി - Malayalivartha.com Widgets Magazine\nഹരിപ്പാട്ട് മെമു ട്രെയിന് പാളം തെറ്റി\n11 NOVEMBER 2017 01:17 PM IST\nകൊല്ലം എറണാകുളം മെമു ട്രെയിന് പാളം തെറ്റി. ഹരിപ്പാട് റെയില്‍വേ സ്‌റ്റേഷനു സമീപമാണ് സംഭവം. അറ്റകുറ്റപ്പണി നടക്കുന്ന പാളത്തിലൂടെ പോകവെയാണ് ട്രെയിന് പാളം തെറ്റിയതെന്നാണ് വിവരം. ആര്‍ക്കും പരിക്കേറ്റതായി റിപ്പോര്‍ട്ടില്ല.\nമരണം നൂറേ നൂറിൽ... പൂട്ടിൽ വീണോ വില്ലൻ? ടിപിആറില് ആശ്വാസം... ഇനി വരും ദിവസങ്ങളിൽ... (2 minutes ago)


1934-ലെ ഭരണഘടന പ്രകാരം യാക്കോബായ –ഓർത്ത‍ഡോക്സ് സഭകൾ ഒരു സഭയായി പോകണമെന്ന നിർദ്ദേശം അംഗീകരിക്കില്ല ജോസഫ് മാർ ഗ്രിഗോറിയോസ് - India Vision Media\n1934-ലെ ഭരണഘടന പ്രകാരം യാക്കോബായ –ഓർത്ത‍ഡോക്സ് സഭകൾ ഒരു സഭയായി പോകണമെന്ന നിർദ്ദേശം അംഗീകരിക്കില്ല ജോസഫ് മാർ ഗ്രിഗോറിയോസ്\nയാക്കോബായ വിഭാഗം പ്രത്യക സഭയായി നിലനിൽക്കുമെന്നും മാനേജിംഗ് കമ്മിറ്റി യോഗത്തിന് ശേഷം ജോസഫ് മാർ ഗ്രിഗോറിയോസ് മെത്രാപ്പൊലിത്തൻ ട്രസ്റ്റി അറിയിച്ചു\nകൊച്ചി:സുപ്രിം കോടതി വിധി പ്രകാരം 1934-ലെ ഭരണഘടന (1934 Church constitution) അംഗീകരിച്ച് യാക്കോബായ –ഓർത്ത‍ഡോക്സ് സഭകൾ ഒരു സഭയായി പോകണമെന്ന നിർദ്ദേശം അംഗീകരിക്കില്ലെന്ന് യാക്കോബായ സഭ . യാക്കോബായ വിഭാഗം പ്രത്യക സഭയായി നിലനിൽക്കുമെന്നും മാനേജിംഗ് കമ്മിറ്റി യോഗത്തിന് ശേഷം ജോസഫ് മാർ ഗ്രിഗോറിയോസ് മെത്രാപ്പൊലിത്തൻ ട്രസ്റ്റി അറിയിച്ചു. യാക്കോബായ സഭ ഒരിക്കലും കോടതി വിധികൾക്ക് എതിരല്ലെന്ന് വ്യക്തമാക്കിയ അദ്ദേഹം, ക്രൈസ്തവ സാക്ഷ്യങ്ങൾക്ക് വിരുദ്ധമാകാതെ ഒരുമിച്ചുള്ള ചർച്ചയ്ക്ക് ഓർത്തഡോക്സ് സഭ ഇതുവരെ തയാറായിട്ടില്ലെന്നും അറിയിച്ചു.\n‘യാക്കോബായ സഭയുടെ ചരിത്രം കേരള സമൂഹത്തെ പഠിപ്പിക്കേണ്ടതില്ല, എന്നാൽ ചില കാര്യങ്ങൾ കോടതിയുടെ നിരീക്ഷണത്തിൽപ്പെടുന്നില്ല. സുനഹദോസിന് ശേഷം ഹൈക്കോടതിയിൽ ജസ്റ്റിസ് ദേവൻ രാമചന്ദ്രന്റെ ബെഞ്ചിൽ കാര്യങ്ങൾ ബോധിപ്പിക്കും. സർക്കാരുമായോ ഏത് ഏജൻസികളുമായോ ചർച്ചയ്ക്ക് തയാറാണ്”. നൂറ് വർഷം പഴക്കമുള്ള കേസാണെന്നും യാഥാർഥ്യങ്ങളിലേക്ക് ജുഡീഷ്യറിയും ഓർത്തഡോക്സ് സഭയും കണ്ണുതുറക്കണമെന്നും യാക്കോബായ സഭ അറിയിച്ചു.\nയാക്കോബായ –ഓർത്ത‍ഡോക്സ് പളളിത്ത‍ർക്കത്തിൽ കഴിഞ്ഞ ദിവസം ഹൈക്കോടതി സുപ്രധാന നിരീക്ഷണം നടത്തിയിരുന്നു. സുപ്രീം കോടതി അന്തിമ ഉത്തരവിന്‍റെ അടിസ്ഥാനത്തിൽ ഇനി രണ്ടു വിഭാഗമില്ലെന്നും ഒരൊറ്റ സഭയേ ഉളളുവെന്നും 1934 ലെ സഭാ ഭരണഘടന അനുസരിച്ചാണ് പളളികൾ ഭരിക്കപ്പെടേണ്ടതെന്നും കോടതി നിരീക്ഷിച്ചു. ഇത് പിന്തുടരുന്ന ആ‍ർക്കും പളളിയിൽ പോകാം. അതിനെ തടയാനാകില്ലെന്നും കോടതി നിലപാടെടുത്തു. വിഷയത്തിൽ യാക്കോബായ സഭയുടെ നിലപാട് അറിയിക്കാനും ആവശ്യപ്പെട്ടിട്ടുണ്ട്. കോടതിയിൽ നിലപാട് വ്യക്തമാക്കുന്നതിന് മുമ്പ് തന്നെ 1934-ലെ ഭരണഘടന അംഗീകരിക്കില്ലെന്ന് യാക്കോബായ സഭ വ്യക്തമാക്കി കഴിഞ്ഞു.\nസ്വർണക്കടത്ത് സന്ദീപ് നായർ ജയിൽ മോചിതനായി.


ടൊവിനോ തോമസ് നായകനായ തീവണ്ടി തിയേറ്ററുകളില് കുതിക്കുകയാണ്. ചിത്രം വമ്പൻ ഹിറ്റിലേക്ക് നീങ്ങുന്നു.\nതൊഴില്‍രഹിതനായ ബിനീഷ് എന്ന കഥാപാത്രത്തെയാണ് ടൊവിനോ തീവണ്ടിയിൽ അവതരിപ്പിക്കുന്നത്. ബിനീഷ് എന്ന കഥാപാത്രത്തെ ടൊവിനോ ഭംഗിയായി കൈകാര്യം ചെയ്തു. ടൊവിനോയ്ക്കു പുറമെ സുരാജ് വെഞ്ഞാറമൂടും ചിത്രത്തില് ഒരു പ്രധാന കഥാപാത്രത്തെ അവതരിപ്പിക്കുന്നുണ്ട്.\nസൈജു കുറുപ്പ്, സുരഭി ലക്ഷ്മി, സുധീഷ് തുടങ്ങിയവരാണ് ചിത്രത്തില് മറ്റു പ്രധാന കഥാപാത്രങ്ങളെ അവതരിപ്പിക്കുന്നത്.ചിത്രത്തിലെ വിജനതീരമേ എന്ന ഗാനം കാണാം\nPrevious Articleനിറവയറുമായി കാവ്യാ മാധവൻ ; ദിലീപിനും കാവ്യയ്ക്കും ഇത് സന്തോഷനിമിഷങ്ങൾ\nNext Article തീവണ്ടിയിലെ ലിപ്പ് ലോക്ക് രംഗത്തിൽ അഭിനയിക്കാൻ ഒരു ചമ്മലും തോന്നിയില്ല; മനസ്സ് തുറന്ന് സംയുക്ത മേനോൻ


Nayanthara arrives atashocking decision - Malayalam Filmibeat\nഞാന് സിനിമ ചെയ്തത് ചിമ്പുവിന് വേണ്ടിയല്ല, കിട്ടാനുള്ള 50 ലക്ഷവും വേണ്ട; പൊട്ടിത്തെറിച്ച് നയന്\n| Updated: Tuesday, September 8, 2015, 10:57 [IST]\nനയന്‍താരയും ചിമ്പുവും താരജോഡികളായെത്തുന്ന ഇത് നമ്മ ആള് എന്ന ചിത്രം കൂടുതല് പ്രതിസന്ധിയില്. ചിത്രീകരണം പൂര്‍ത്തിയായ സിനിമയ്ക്കായി നിര്‍മാതാക്കളുടെ ആവശ്യപ്രകാരം രണ്ടു ഗാനങ്ങള് വേണമെന്ന് സംവിധായകനോട് ആവശ്യപ്പെട്ടിരുന്നു. ഇതുമായി നയന്‍താര സഹകരിക്കുന്നില്ലെന്ന് പറഞ്ഞ് നിര്‍മാതാക്കളായ ചിമ്പുവും അച്ഛന് ടി ആറും നടികര് സംഘത്തിലും പ്രൊഡ്യുസേഴ്‌സ് കൗണ്‍സിലിലും പരാതി നല്‍കിയിരുന്നു.\nനയന്‍താരയ്ക്ക് കൊടുക്കാനുള്ള മുഴുവന് പ്രതിഫലവും കൊടുക്കാത്ത സാഹചര്യത്തിലാണ് പുതിയ പാട്ട് വേണം എന്ന ആവശ്യവുമായി നിര്‍മാതാക്കള് രംഗത്തെത്തിയത്. ഏകദേശം 50 ലക്ഷത്തോളം രൂപ നയന്‍സിന് കൊടുക്കാനുണ്ട്. എന്നാല് തനിക്കിനി ആ പണം വേണ്ടെന്ന് നയന്‍താര പറയുന്നു.\nസിനിമയുടെ മാര്‍ക്കറ്റിങിനായി ചിത്രത്തിന് രണ്ട് കുത്തു പാട്ടുകള് കൂടെ വേണമെന്നാണ് നിര്‍മാതാക്കളുടെ ആവശ്യം. എന്നാല് പാട്ട് ഒരുക്കാതെ തന്നെ ഇതിനായി നടിയുടെ ഡേറ്റ് വാങ്ങുകയും, പലതവണ ഡേറ്റ് നല്‍കിയിട്ടും ഗാന രംഗം ചിത്രീകരിക്കുന്നത് പാട്ട് പൂര്‍ത്തിയാകാതെ ഡിലെ ആകുകയുമായിരുന്നു. എന്നിട്ടും നയന്‍താര സഹകരിക്കുന്നില്ലെന്ന് പറഞ്ഞാണ് നിര്‍മാതാക്കള് പരാതി നല്‍കിയത്.\nഇങ്ങനെ ഒരു പാട്ട് ചിത്രീകരിക്കുന്നതിനോട് സംവിധായകന് പാണ്ഡിരാജിനും താത്പര്യമുണ്ടായിരുന്നില്ല. എന്നാല് മാര്‍ക്കറ്റിങിന് സഹായിക്കും എന്നത് കൊണ്ട് സംവിധായകന് സമ്മതിക്കുകയായിരുന്നു. നയന്‍താര കൂടുതല് പ്രതിഫലം ആവശ്യപ്പെട്ടു, ചിത്രവുമായി സഹകരിക്കുന്നില്ല തുടങ്ങിയ വാര്‍ത്തകള് അദ്ദേഹം നിഷേധിച്ചു.\nനയന്‍താര ചിത്രത്തില് അഭിനയിക്കാന് കൂടുതല് പ്രതിഫലം ചോദിച്ചു എന്നാണ് നിര്‍മാതാക്കളും ഒരു ആരോപണം. എന്നാല് ഉടമ്പടികള് പ്രകാരം കൊടുക്കാമെന്നേറ്റ പ്രതിഫലത്തില് ഏകദേശം 50 ലക്ഷം രൂപ ഇനിയും നായികയ്ക്ക് നല്‍കിയിട്ടില്ല. ഡേറ്റ് നല്‍കുന്നില്ലെന്നാണ് രണ്ടാമത്തെ പരാതി. എട്ട് തവണ നയന് ഡേറ്റ് നല്‍കിയെന്ന് സംവിധായകന് പറയുന്നു. ഇനി നല്‍കില്ലെന്ന് നയനും.\nഎന്റെ സംവിധായകന് പോലും ആ ഗാനങ്ങള് ചിത്രീകരിക്കാന് താല്‍പര്യമില്ല. പിന്നെ ഞാനെന്തിന് സഹകരിക്കണം. ഈ സിനിമയില് ഞാന് കരാര് ഒപ്പിട്ടത് പാണ്ഡിരാജ് എന്ന സംവിധായകന് വേണ്ടിയാണ് അല്ലാതെ ചിമ്പുവിന് വേണ്ടിയല്ല. ഇനി കിട്ടാനുള്ള പൈസയും എനിക്ക് വേണ്ട..നയന്‍താര തുറന്നടിച്ചു\nRead more about: nayanthara tamil film news idhu namma aalu chimbu simbu നയന്‍താര തമിഴ് സിനിമ ഇത് നമ്മ ആള് ചിമ്പു\nAtatime when heroes and heroines stall the release of films when their remuneration is not fulfilled, here is Nayanthara, who has takenavery bold decision to forego her salary (Estimated at Rs. 50 lakhs) for Simbu’s Idhu Namma Aalu directed by Pandiraj.


Janmabhumi| തന്റെ കുഞ്ഞിനെ കടത്താന് ഡിവൈഎഫ്‌ഐ നേതാവ് ഷിജുഖാന് കൂട്ടുനിന്നു; പോലീസ് അന്വേഷണം അട്ടിമറിക്കുന്നു; കോടതിയെ സമീപിക്കുമെന്നും അനുപമ\nതന്റെ കുഞ്ഞിനെ കടത്താന് ഡിവൈഎഫ്‌ഐ നേതാവ് ഷിജുഖാന് കൂട്ടുനിന്നു; പോലീസ് അന്വേഷണം അട്ടിമറിക്കുന്നു; കോടതിയെ സമീപിക്കുമെന്നും അനുപമ\nOctober 21, 2021, 08:41 p.m.\nസംഭവത്തില് പോലീസ് അന്വേഷണം അട്ടിമറിക്കുകയാണ്. അന്വേഷണ മേല്‍നോട്ടമാവശ്യപ്പെട്ട് കോടതിയെ സമീപിക്കുമെന്നും അനുപമ പറഞ്ഞു.\nതിരുവനന്തപുരം: കുഞ്ഞിനെ കടത്താന് തന്റെ മാതാപിതാക്കള്‍ക്കൊപ്പം നിന്നത് ശിശുക്ഷേമസമിതി സെക്രട്ടറിയായ ഡിവൈഎഫ്‌ഐ നേതാവ് ഷിജുഖാനെന്ന് അനുപമ. പാര്‍ട്ടി നേതാക്കളായ തന്റെ മാതാപിതാക്കളെ നിയമവിരുദ്ധമായി ഷിജു ഖാന് സഹായിച്ചു. കുഞ്ഞിനെ തട്ടിക്കൊണ്ടു പോയെന്ന് ഏപ്രിലില് ചൈല്‍ഡ് വെല്‍ഫയര് കമ്മിറ്റിക്ക് പരാതി നല്‍കിയിട്ടും നടപടിയെടുത്തില്ലെന്നും അനുപമ ആരോപിച്ചു.\nമതാപിതാക്കളെ സഹായിക്കാന് നിലവിലെ നിയമങ്ങളെല്ലാം അട്ടിമറിച്ചുകൊണ്ടാണ് സംസ്ഥാന ശിശുക്ഷേമ സമിതി കുഞ്ഞിനെ സ്വീകരിച്ചത്. പിതാവും സിപിഎം ലോക്കല് കമ്മിറ്റിയംഗവുമായ ജയചന്ദ്രന്, ബ്രാഞ്ച് കമ്മിറ്റിയംഗമായ മാതാവ് സ്മിത ജെയിംസ് എന്നിവര് ഷിജുഖാനുമായി ചേര്‍ന്നു കുഞ്ഞിനെ കടത്തുകയായിരുന്നുവെന്നും അനുപമ പറഞ്ഞു.\nകഴിഞ്ഞ ഒക്ടോബര് 19 നാണ് അനുപമ കുഞ്ഞിന് ജന്മം നല്‍കിയത്. ആശുപത്രിയില് നിന്നും ഡിസ്ചാര്‍ജ് ചെയ്ത് വീട്ടിലേക്ക് വരുന്ന വഴിയിലാണ് കുട്ടിയെ ജയന്ദ്രന് ബലമായി പിടിച്ചുവാങ്ങിയത്. പിന്നീട് കുഞ്ഞിനെക്കുറിച്ച് യാതൊരു വിവരവും ഇല്ലാതെ വന്നതോടെ ഏപ്രില് 19ന് പോലീസില് പരാതി നല്‍കുകയായിരുന്നു. എന്നാല് ഗൗരവമുള്ള പരാതി ലഭിച്ചിട്ടും പോലീസ് കേസ് എടുക്കുകയോ അന്വേഷണം നടത്തുകയോ ചെയ്തിരുന്നില്ല. ഡിജിപിയുള്‍പ്പെടെയുള്ളവരെ ജയചന്ദ്രന് നിയമപരമായാണ് കുഞ്ഞിനെ ഏറ്റെടുത്തതെന്ന് വിശ്വസിപ്പിച്ചിരുന്നു. കുഞ്ഞിനെ ചോദിക്കുമ്പോള് ഉടന് തരാമെന്ന് മാതാപിതാക്കള് അനുപമയെ പറഞ്ഞു പറ്റിച്ചിരുന്നു.\nആറ് മാസം മുന്‍പാണ് അനുപമ തന്റെ ആണ് കുഞ്ഞിനെ കാണാനില്ലെന്ന് പോലീസില് പരാതി നല്‍കിയത്. സഹോദരിയുടെ വിവാഹ ശേഷം തിരിച്ചു നല്‍കാമെന്ന് പറഞ്ഞ് അച്ഛന് ബലമായി എടുത്തുകൊണ്ടു പോയ കുട്ടിയെ തിരികെ വേണമെന്നാണ് അനുപമയുടെ ആവശ്യം. എന്നാല് അനുപമയുടെ സമ്മതപ്രകാരം കുട്ടിയെ നിയമപരമായി കൈമാറിയെന്നാണ് ജയചന്ദ്രന് പറയുന്നത്.\nതന്റെ കുഞ്ഞിനെ അച്ഛന് തട്ടിക്കൊണ്ടുപോയെന്ന് അടുത്തിടെ നടന്നൊരു ചാനല് ചര്‍ച്ചയില് അനുപമ പരസ്യമായി ആരോപിച്ചിരുന്നു. ഇതോടെ സംഭവം വലിയ ചര്‍ച്ചയായി. ഇതേ തുടര്‍ന്നാണ് പോലീസ് കേസ് എടുത്തത്. ചാനല് ചര്‍ച്ചയ്ക്കിടെ അനുപമയുടെ പരാതി വനിതാ കമ്മീഷന് അദ്ധ്യക്ഷ സതീ ദേവി ശരിവെച്ചിരുന്നു. സംഭവത്തില് അടുത്ത ദിവസം കോടതിയെ സമീപിക്കാനാണ് അനുപമയുടെ തീരുമാനം.\nകണ്ണന് താമരക്കുളത്തിന്റെ 'ഉടുമ്പ്'നാളെ പുറത്തിറങ്ങും; ഡിസംബര് അവസാനത്തോടെ ബോളിവുഡില് ചിത്രീകരണം ആരംഭിക്കും\nനിര്‍മ്മിച്ചത് രണ്ടു വര്‍ഷം എടുത്ത്; ഗുരുവായൂരപ്പന് മയില്‍പ്പീലി വയലിനുമായി പ്രിയന്\nഒരു വര്‍ഷം നീണ്ട കര്‍ഷകസമരം അവസാനിച്ചു; കര്‍ഷകര് ഡിസംബര് 11ന് ദല്‍ഹി അതിര്‍ത്തികള് വിട്ട് നാട്ടിലേക്ക് മടങ്ങും\nകുട്ടനാട്ടില് വീണ്ടും പക്ഷി പനി; താറാവുകളെ കൂട്ടമായി തീയിട്ട് കൊന്നൊടുക്കും; ആശങ്കയോടെ കര്‍ഷകര്\nShri Krishna Janmabhoomi land dispute BJP MP Harnath Singh Yadav Places of worship act Srikrishna birthplace fasion sara tendulkar Prof.S.Sivadas Parag Big Little Book Prize Pele wakhaf vegetable vegitable CDS Chief of Defence Staff Cremation Navi Mumbai BMW car\nമധ്യപ്രദേശില് വിദ്യാര്‍ത്ഥികളെ വിളിച്ചുവരുത്തി നിര്‍ബന്ധിത മതപരിവര്‍ത്തനം നടത്തി; ക്രിസ്ത്യന് മിഷനറി സ്‌കൂളിനെതിരെ പ്രതിഷേധവുമായി ഹൈന്ദവ സംഘടനകള്\nഅമ്മയോട് പിണങ്ങി വീട് വിട്ടിറങ്ങിയ പതിനാലുകാരിയെ ബെംഗളുരുവിൽ കണ്ടെത്തി, രക്ഷകനായത് മലയാളി കച്ചവടക്കാരൻ, ദുരൂഹതയില്ലെന്ന് പോലീസ്\nവീട്ടില് പ്രസവിച്ച യുവതിക്ക് രക്ഷകരായി ആംബുലന്‍സ് ജീവനക്കാര്\nബിജെപിയുമായി ബന്ധമില്ല; സന്ദീപിനെ ആക്രമിച്ചത് വ്യക്തിവിരോധം മൂലം; സിപിഎം ലോക്കല് സെക്രട്ടറിയുടെത് രാഷ്ട്രീയ കൊലപാതകമല്ലെന്ന് പ്രതികള്\nതീര്‍ത്ഥാടനത്തിനെത്തി ഇന്ത്യ-പാക് അതിര്‍ത്തിയില് കുടുങ്ങി; ജനിച്ച കുട്ടികള്‍ക്ക് ബോര്‍ഡര് എന്നും ഭാരത് എന്നും പേരുകള് നല്‍കി മാതാപിതാക്കള്


::. എന്റെ ലോകം, നിങ്ങളുടെതും.::: November 2010\n2010, നവംബർ 3, ബുധനാഴ്‌ച\nഎല്ലാവരും കള്ളന്മാരായിരുന്ന ഒരു നാടുണ്ടായിരുന്നു.\nരാത്രിയാകുമ്പോള് സകലരും കള്ളത്താക്കോലും മറച്ച റാന്തലുമായി വീടു വിട്ടിറങ്ങി അയല്‍ക്കാരന്റെ വീടു കുത്തിത്തുറക്കാന് പോവും. കവര്‍ച്ചമുതലുമായി പുലര്‍ച്ചയ്ക്കു മടങ്ങി വരുമ്പോള് സ്വന്തം വീടുകള് കുത്തിത്തുറന്നതായി അവര് കാണുകയും ചെയ്യും.\nഅങ്ങനെ എല്ലാവരും സന്തോഷത്തോടെ ജീവിച്ചുപോന്നു; കാരണം ഒരാള് മറ്റൊരാളില് നിന്നു മോഷ്ടിക്കുമ്പോള്, ഈ മറ്റൊരാള് ഇനിയുമൊരാളുടെ മുതലു മോഷ്ടിക്കുകയും, അങ്ങനെ പോയിപ്പോയി ഒടുവിലത്തെയാളിന്റെയടുത്തെത്തുമ്പോള് അയാള് ആദ്യത്തെയാളിന്റെ വീട്ടില് കക്കാന് കയറുകയുമാണ്. ആ നാട്ടിലെ കച്ചവടം എന്നാല് വാങ്ങുന്നവനും വില്‍ക്കുന്നവനും തമ്മിലുള്ള ഒരു കള്ളക്കളിയായിരുന്നു. സര്‍ക്കാരെന്നു പറയുന്നത്, സ്വന്തം ജനങ്ങളെ കൊള്ളയടിക്കാനുള്ള ഒരു ക്രിമിനല് സംവിധാനമായിരുന്നു; തിരിച്ച് ജനങ്ങളാവട്ടെ, സര്‍ക്കാരിനെ പറ്റിയ്ക്കുകയും ചെയ്തുപോന്നു. അങ്ങനെ അക്ലിഷ്ടസുന്ദരമായി മുന്നോട്ടു പോവുകയായിരുന്നു ജീവിതം; ആരും പണക്കാരായിരുന്നില്ല, പാവങ്ങളെന്നു പറയാനും ആരുമില്ല.\nഒരു ദിവസം, ഇതെങ്ങനെ സംഭവിച്ചുവെന്ന് നമുക്കറിയില്ല, സത്യസന്ധനായ ഒരാള് ആ നാട്ടില് താമസമാക്കി. രാത്രിയില് മറ്റുള്ളവരെപ്പോലെ ചാക്കും റാന്തലുമെടുത്ത് പുറത്തു പോകുന്നതിനു പകരം ഇദ്ദേഹം പുകവലിയും നോവല്‍വായനയുമായി വീട്ടില് കുത്തിയിരിക്കുകയാണു ചെയ്തത്.\nകള്ളന്മാര് വന്നപ്പോള് വീട്ടിനുള്ളില് വെളിച്ചം കണ്ട് കയറാതെ മടങ്ങിപ്പോയി.\nഇങ്ങനെ കുറേ നാളായപ്പോള് അവര് അയാള്‍ക്കു കാര്യങ്ങള് വിശദീകരിച്ചുകൊടുത്തു: ഒന്നും ചെയ്യാതെ ജീവിക്കാനാണ് അയാള്‍ക്കാഗ്രഹമെങ്കില് അങ്ങനെയായിക്കോ, പക്ഷേ മറ്റുള്ളവര് എന്തെങ്കിലും ചെയ്യുന്നതിന് അതൊരു തടസ്സമാകുന്നതില് യുക്തി പോരാ. അയാള് വീട്ടിലുണ്ടാവുന്ന ഓരോ ദിവസവും കൊണ്ടര്‍ത്ഥമാകുന്നത് അടുത്ത നാള് ഒരു കുടുംബം പട്ടിണിയായിരിക്കുമെന്നു തന്നെയാണ്.\nആ യുക്തിവിചാരത്തിനു മുന്നില് നമ്മുടെ സത്യസന്ധനു മറുപടിയൊന്നും പറയാനുണ്ടായില്ല. അങ്ങനെ അയാള് എന്നും വൈകിട്ട് സ്വന്തം വീട്ടില് നിന്നിറങ്ങിപ്പോകുന്നതൊരു ശീലമാക്കി; പിറ്റേന്നു കാലത്ത് മറ്റുള്ളവരെപ്പോലെ അയാള് മടങ്ങിവരും; പക്ഷേ അയാള് മോഷ്ടിക്കാന് പോയില്ല. അയാള് ഒരു നേരുകാരന് മനുഷ്യനാണ്; അതങ്ങനെയല്ലാതാക്കാന് നിങ്ങള് വിചാരിച്ചാല് പറ്റില്ല. അയാള് പാലം വരെ ചെന്നിട്ട് താഴെ പുഴയൊഴുകുന്നതും നോക്കിനില്‍ക്കും. തന്റെ സാധനങ്ങള് മോഷണം പോയതായി വീട്ടിലെത്തുമ്പോള് അയാള് കാണുകയും ചെയ്യും.\nഒരാഴ്ച കഴിയേണ്ട താമസം, സത്യസന്ധന്റെ കൈയില് നയാപ്പൈസ ഇല്ലാതായി; ആഹാരത്തിനു വകയില്ല, വീടു ശൂന്യവുമായി. പക്ഷേ അതൊരു പ്രശ്‌നമാണെന്നു പറയാനില്ല; കാരണം, അയാളുടെ പിശകു കൊണ്ടു വന്നതാണങ്ങനെ; അതല്ല, അയാളുടെ ഈ പെരുമാറ്റം കൊണ്ട് മറ്റു സകലതും തകിടം മറിഞ്ഞു എന്നതാണ് യഥാര്‍ത്ഥത്തില് പ്രശ്‌നമായത്. മറ്റുള്ളവര്‍ക്കു തന്റെ വീടു മോഷണത്തിനു വിട്ടുകൊടുക്കുന്ന ഈയാള് തിരിച്ചു മോഷ്ടിക്കാന് പോകുന്നില്ലല്ലോ; അതുകാരണം കാലത്തു വീട്ടിലെത്തുന്ന ആരെങ്കിലും ഒരാള് കാണുന്നത് തന്റെ വീട്ടില് കള്ളന് കയറിയിട്ടില്ലെന്നാണ്: ഇദ്ദേഹം കക്കാന് പോകേണ്ട വീടാണത്. എന്തായാലുമിങ്ങനെ കുറേക്കാലം കഴിഞ്ഞപ്പോള് കള്ളന് കയറാത്ത വീട്ടുകാര് ചിലര് തങ്ങള് മറ്റുള്ളവരെക്കാള് പണക്കാരാണെന്നു കണ്ടു; ഇനി കക്കാന് പോകാന് അവര്‍ക്കു താത്പര്യവുമില്ലാതായി. അതും പോകട്ടെ, സത്യസന്ധന്റെ വീട്ടില് മോഷ്ടിക്കാന് കയറുന്നവര്‍ക്ക് ഒന്നുമില്ലാത്ത ആ വീട്ടില് നിന്ന് എന്തു കിട്ടാന്? അങ്ങനെ അവര് പാവങ്ങളായി.\nഇതിനിടയില് പണക്കാരായവര് സത്യസന്ധന്റെ മാതൃക പിന്തുടര്‍ന്ന് രാത്രിയില് പാലത്തിനടുത്തു ചെന്ന് താഴെ പുഴയൊഴുകുന്നതും നോക്കി നില്‍ക്കുക ശീലവുമാക്കി. അതോടെ ആകെ ആശയക്കുഴപ്പമായി; കൂടുതല് പേര് പണക്കാരാവുകയും കൂടുതല് പേര് പാവങ്ങളാവുകയും ചെയ്യുകയാണല്ലോ ഇതുകൊണ്ടു വരിക.\nഎന്നും രാത്രിയില് പാലം കാണാന് പോവുകയാണെങ്കില് അധികം വൈകാതെ തങ്ങള് പാവങ്ങളാവുമെന്ന് പണക്കാര് മനസ്സിലാക്കി. അവര് ആലോചിച്ചു: 'നമുക്കു വേണ്ടി കക്കാന് പോകാന് ചില പാവങ്ങളെ ഏര്‍പ്പാടാക്കിയേക്കാം.' അങ്ങനെ അവര് കരാറുകളുണ്ടാക്കി, ശമ്പളവും വിഹിതവും നിശ്ചയിച്ചു. അപ്പോഴും അവര് കള്ളന്മാരായിരുന്നുവെന്നതു ശരി തന്നെ; അന്യോന്യം കബളിപ്പിക്കാന് അവര് ശ്രമിച്ചും പോന്നു. എന്തായാലും പണക്കാര് കൂടുതല് പണക്കാരായി, പാവങ്ങള് കൂടുതല് പാവങ്ങളുമായി.\nഈ പണക്കാരില് ചിലര് അത്രയ്ക്കു പണക്കാരായി; എന്നു പറഞ്ഞാല് അവര്‍ക്കു പിന്നെ കക്കാന് പോകേണ്ട ആവശ്യവുമില്ല, തങ്ങള്‍ക്കു വേണ്ടി കക്കാന് പോകാന് ആരെയെങ്കിലും ഏര്‍പ്പെടുത്തേണ്ട ആവശ്യവുമില്ല. പക്ഷേ മോഷണം നിര്‍ത്തിയാല് അവര് പാവങ്ങളാവും, കാരണം പാവങ്ങള് അവരുടെ മുതല് മോഷ്ടിക്കുന്നുണ്ടല്ലോ. അങ്ങനെ പാവങ്ങളില് നിന്നു സ്വന്തം സ്വത്തു കാത്തുസൂക്ഷിക്കാനായി അവര് ഏറ്റവും പാവപ്പെട്ടവരെ ശമ്പളം കൊടുത്തു നിയമിച്ചു; അതിനര്‍ത്ഥം പോലീസും ജയിലും ഉണ്ടായി എന്നുതന്നെ.\nഅങ്ങനെയാണ് നമ്മുടെ സത്യസന്ധന് ആവിര്‍ഭവിച്ച് അധികവര്‍ഷങ്ങള് കഴിയുന്നതിനു മുമ്പ് ആളുകള് മോഷ്ടിക്കാന് പോകുന്നവരെയും മോഷണത്തിനിരയാവുന്നവരെയും കുറിച്ചു പറയുന്നതു നിര്‍ത്തി പണക്കാരെയും പാവങ്ങളെയും കുറിച്ചു പറയാന് തുടങ്ങുന്നത്; രണ്ടുകൂട്ടരും പക്ഷേ അപ്പോഴും കള്ളന്മാരുമായിരുന്നു.\nഒരേയൊരു സത്യസന്ധന് തുടക്കത്തില് നാം കണ്ടയാളു മാത്രമായിരുന്നു; അയാള് വൈകാതെ വിശന്നുചാവുകയും ചെയ്തു.\nkadappad - mathrubhumi\nപോസ്റ്റ് ചെയ്തത് Binu Kayamkulam ല് 11:48 PM അഭിപ്രായങ്ങളൊന്നുമില്ല: ഈ പോസ്റ്റിലേക്കുള്ള ലിങ്കുകള്\n:. ഇവിടം സന്ദര്‍ശിച്ചവര് .:\nകായംകുളം, കേരളം, India\nCopyright © 2011 www.binukylm.blogspot.com. ചിത്ര വിന്‍ഡോ തീം. Blogger പിന്തുണയോടെ.


സ്മിത കേവലം ഐറ്റം നമ്പറുകാരിയായിരുന്നില്ല – The Critic\nസില്‍ക്ക്_സ്മിത മണ്‍മറഞ്ഞിട്ട് സെപ്തംബര് 23ന് ഇരുപത്തിയൊന്നു വര്‍ഷം തികഞ്ഞിരിക്കുന്നു. എന്നാല് സമൂഹത്തില് സ്മിത എന്ന നടി എന്തിനെയാണ് പ്രതിനിധാനം ചെയ്തത് എന്നത് സാംസ്‌കാരികമായ തലത്തില് നിര്‍വചിക്കേണ്ട ഒരു ചോദ്യമാണ്. അതേസമയം സ്‌ക്രീനിലെ സ്മിത പ്രേക്ഷകസമൂഹത്തിന്റെ കാമപൂരണങ്ങളുടെ ആസക്തി കലര്‍ന്ന രൂപകമായിരുന്നു എന്ന കാര്യത്തില് തര്‍ക്കമില്ല. പുതിയ കാലം അല്ലെങ്കില് സിനിമയുടെ നവ-വാണിജ്യഭാഷ ഇത്തരം പ്രതിനിധാനങ്ങളെ ഐറ്റം നമ്പര് താരമായി മാത്രം അടയാളപ്പെടുത്തുകയും പരിമിതപ്പെടുത്തുകയും ചെയ്യുന്ന ഈ കാലത്ത് സില്‍ക്ക് സ്മിത കേവലം ഐറ്റം നമ്പറുകാരി മാത്രമായിരുന്നോ എന്നത് ചര്‍ച്ച ചെയ്യപ്പെടേണ്ടതുണ്ട്. വെളുപ്പ് / കറുപ്പ് / നായിക / എക്‌സ്ട്രാനടി സ്വത്വബോധങ്ങളിലും മാനദണ്ഡങ്ങളിലും നിഴലിക്കുന്ന സിനിമാസാമ്രാജ്യത്തിന്റെ അകംരാഷ്ട്രീയത്തില് സ്മിത പ്രതിനിധീകരിച്ചത് ആസക്തിയുടെ നിറവുകളെ മാത്രമായിരുന്നില്ല. മറിച്ച് സിനിമ കാലാകാലങ്ങളില് പുറംതള്ളിയ ആവശ്യം കഴിഞ്ഞ, അസ്പൃശ്യരുടെ ശേഷിപ്പും കൂടിയാണ്. ആന്ധ്രയിലെ എളൂരു എന്ന ഗ്രാമത്തില് നിന്ന്, തികച്ചും ദരിദ്രമായ കുടുംബപശ്ചാത്തലത്തില് നിന്നെത്തിയ വിജയലക്ഷ്മി എന്ന സെല്ലുലോയ്ഡിലെ സില്‍ക്ക് സ്മിത കൊത്തിവലിക്കുന്ന നോട്ടങ്ങളും എത്തിനോക്കാന് പ്രേരിപ്പിക്കുന്ന ചലനങ്ങളും കൊണ്ട് പ്രേക്ഷകനെ മോഹിപ്പിച്ച് കീഴടക്കുന്ന തലത്തിലേക്ക് വളര്‍ന്നത് കേവലമായ വളര്‍ച്ചയുടെ സിനിമാപരിണാമമായി മാത്രം കാണാനാവില്ല.\nനടി/ശരീരം/കഥാപാത്രം ഇത്തരത്തിലുള്ള പരികല്‍പ്പനകളെ വാണിജ്യസിനിമയുടെ കെട്ടുകാഴ്ച്ചകളുടെ പശ്ചാത്തലത്തില് നിര്‍വചിക്കുമ്പോള് അതിന് ഭിന്നാര്‍ത്ഥങ്ങളുണ്ട്. ക്യാമറയുടെ കണ്ണുകള് കഥാപാത്രത്തില് നടിയുടെ ശരീരത്തിലേക്ക് സഞ്ചരിക്കുമ്പോള് സിനിമ വാണിജ്യാര്‍ത്ഥത്തില് പൂര്‍ണ്ണതയിലെത്തുകയും അതേസമയം ആ ശരീരത്തെ സമൂഹം സദാചാരപരമായി വേറിട്ട് നിര്‍ത്തുകയുമാണ് ചെയ്യുന്നത്. അതായത് സിനിമയും ജീവിതവും തമ്മിലുള്ള വൈരുദ്ധ്യത്തിന്റെ സാക്ഷ്യമാണ് സ്മിത അടക്കമുള്ള നിരവധി ബിംബങ്ങള് തങ്ങളുടെ അനുഭവം കൊണ്ട് പറഞ്ഞിട്ടുപോയത്.\nഒരുകാലത്ത് തെന്നിന്ത്യന് സിനിമാലോകത്തെ കീഴടക്കിയ സില്‍ക്ക് ഇന്നൊരു ദുരന്തസമാനമായ ഓര്‍മ്മയാണ്. എത്രയോ പേരെ പോലെ സിനിമയുടെ വെള്ളിവെളിച്ചത്തില് എരിഞ്ഞടങ്ങിപ്പോയവരില് ഒരാള്. സ്‌ക്രീനില് ആളിക്കത്തിച്ച ആസക്തിയുടെ കൊള്ളിയാന് മിന്നലുകള് അവസാനിച്ചുവീണപ്പോള് ആരും അത്ഭുതപ്പെട്ടില്ല. കാരണം സിനിമയുടെ വ്യാകരണങ്ങളില് ഇത്തരം ദുരൂഹമായ പിന്‍വാങ്ങലുകളുടെ കണ്ണീര് പുരണ്ട ചരിത്രവുമുണ്ട്. അല്ലെങ്കില് പെട്ടെന്ന് കൈവരുന്ന സമ്പത്തും പ്രശസ്തിയും കീഴടക്കുന്ന പുതിയ ആകാശങ്ങള്..ഇവ പുതിയ താരോദയങ്ങള്‍ക്ക് മാത്രമല്ല പുതിയ ഈയാംപാറ്റകളെയും സൃഷ്ടിച്ചിട്ടുണ്ട്.\nദുരൂഹമരണങ്ങളുടേയും ആത്മഹത്യയുടേയും നീണ്ട കഥകള് ഇന്ത്യന് സിനിമയ്ക്ക് പുതിയ കാര്യമൊന്നുമല്ല. ദിവ്യഭാരതിയും ശോഭയും തുടങ്ങി സില്‍ക്കിലും മയൂരിയിലും അത്ര പ്രശസ്തരല്ലാത്ത എത്രയോ പേരില് ആ കഥകള് നീണ്ടുനില്‍ക്കുന്നു. 200 ഓളം ചിത്രങ്ങളില് സ്മിത അഭിനയിച്ചിട്ടുണ്ട്. കാമം പുരണ്ട കണ്ണുകളും വശ്യത നിറച്ച വാചികാഭിനയവും യൗവനത്തിന്റെ നിറവും കൊണ്ട് എത്രയോ ആരാധകവൃന്ദങ്ങളെ അവര് തീപിടിപ്പിച്ചു. കാലം അവരെ സെറ്റുകളില് നിന്ന് സെറ്റുകളിലേക്ക് നിര്‍ത്താതെ സഞ്ചരിച്ചുകൊണ്ടിരുന്ന തിരക്കുള്ള ഒരു നടിയാക്കി മാറ്റി. ചാനലുകള് ഇല്ലാത്ത കാലത്തെ പ്രശസ്തിയായിരുന്നു അവരുടേത് എന്നോര്‍ക്കണം. എന്നിട്ടും മരണം എത്തുന്ന കാലത്ത് അവശേഷിപ്പിച്ചത് സമ്പാദ്യമടക്കമുള്ള നഷ്ടത്തിന്റെ കണക്കുകളായിരുന്നു സ്മിതയുടെ ജീവിതപുസ്തകം. സാമ്പത്തികമായ സ്ഥിരത മറ്റ് തിരിച്ചടികള്‍ക്കിടയിലും പലരേയും പിടിച്ചുനില്‍ക്കാന് പ്രേരിപ്പിക്കുമെന്ന് ചിലരുടെ അനുഭവങ്ങള് സാക്ഷ്യപ്പെടുത്തുന്നുണ്ട്. എണ്‍പതുകളിലൂടെയാണ് സ്മിതയുടെ സിനിമാകാലം സജീവമാകുന്നത്. വണ്ടിചക്രവും മൂന്നാംപിറയും സിലുക്ക് സിലുക്ക് എന്ന ചിത്രവും തുടങ്ങി അവര് തമിഴിലും തെലുങ്കിലും സജീവമായി. ഹിന്ദിയിലടക്കം വിവിധ ഭാഷകളില് അഭിനയിച്ച് നിറഞ്ഞുനിന്നു. പ്രത്യേകിച്ച് മുന്നാംപിറയിലെ കഥാപാത്രം ഏറെ ശ്രദ്ധേയമായി. പിന്നീട് എത്രയോ സിനിമകളിലൂടെ അവര് പ്രേക്ഷകരില് കാമവും ഹൃദയമിടിപ്പും സൃഷ്ടിച്ചു.\nഇണയെത്തേടി എന്ന ചിത്രത്തിലൂടെ മലയാളത്തിലേക്കും മലയാളീ പ്രേക്ഷകന്റെ നെഞ്ചിലേക്കും സ്മിത വശ്യമായ ചിരിയോടെ കാലുകള് ഉയര്‍ത്തിവെച്ചു. തുമ്പോളി കടപ്പുറം, അഥര്‍വം, സ്ഫടികം, നാടോടി, തുടങ്ങിയ ജനപ്രിയചിത്രങ്ങളില് അവര് ചെറിയതും ശ്രദ്ധേയവുമായി വേഷങ്ങള് ചെയ്തു. ലയനം പോലുള്ള ലൈംഗികാതിപ്രസരമുള്ള ചിത്രങ്ങളിലും അവര് പ്രധാനകഥാപാത്രത്തെ അവതരിപ്പിച്ചു. അഭിനയത്തില് ടൈപ്പ് ചെയ്യപ്പെട്ട, ആ അര്‍ത്ഥത്തില് ഒരു പ്രത്യേക ചുറ്റുവട്ടത്തിലേക്ക് അവര് ഒതുങ്ങിപ്പോകുകയും ചെയ്തു.\nഒരുകാലത്ത് സില്‍ക്ക് സ്മിത ഒരു ലഹരി തന്നെയായിരുന്നു തെന്നിന്ത്യയിലെ കൗമാരത്തിനും യൗവനത്തിനും. ലഹരികള്‍ക്ക് വീര്യം കൂടുമെങ്കിലും അവ പെട്ടെന്ന് തന്നെ തിരിച്ചിറങ്ങുമെന്നത് ഈ വിയോഗങ്ങളുടെ മറ്റൊരു അനുഭവപാഠം. ലൈംഗികാസക്തിയുടെ കേവലാനന്ദത്തിന്റെ രൂപകമായി സ്മിതയെ കൂടുതല് പേരും വിലയിരുത്തിയേക്കാം. പക്ഷേ സാമൂഹികമായ അര്‍ത്ഥത്തില് ഓരോ തൊഴില് സാഹചര്യങ്ങളും അതിന്റെ വാണിജ്യവിപണന സാധ്യതകളും മനുഷ്യനെ എന്തൊക്കെയാക്കിമാറ്റാം എന്ന് സ്മിത തെളിയിച്ചു. പ്രത്യേകിച്ച്് പുരുഷാധിഷ്ഠിത-മൂലധന വ്യവഹാരങ്ങളുടെ ഈ കമ്പോളലോകത്ത് സില്‍ക്ക് പുരുഷകേന്ദ്രീകൃത ഛോദനകളെ കുറച്ചുകാലത്തേക്കെങ്കിലും പ്രലോഭനത്തിന്റെ മുള്‍മുനയില് നിര്‍ത്തി സംതൃപ്തരാക്കിയിട്ടുണ്ട്. ആ അര്‍ത്ഥത്തില് വലിയ പരാജ നാട്ടുകാരോ കാണുമോ എന്ന ടിപ്പിക്കല് സദാചാര-ശങ്കകള്‍ക്കിടയിലും സ്മിതയടക്കമുള്ള മാദകറാണിമാര് സൃഷ്ടിച്ച ആസക്തിയുടെ ആരോഹണാവരോഹണങ്ങള് മലയാളിക്ക് എന്തായാലും മറക്കാനിവില്ലെന്നുറപ്പാണ്. മാധ്യമങ്ങളുടെ കണ്ണില് അവര് കേവല മാദക-ഐറ്റം-സെക്‌സ് നടി നിര്‍വചനങ്ങളില് സ്റ്റിക്കര് ചെയ്യപ്പെട്ടവരാണ്. കൊച്ചുപുസ്തകങ്ങളിലും ടാക്കീസുകളിലെ ഉച്ചപ്പടങ്ങളിലും മാത്രമായി ജീവിക്കാന് വേണ്ടി പരിമിതപ്പെട്ട എത്രയോ നടിമാരുണ്ട് സിനിമയില്. ഒരര്‍ത്ഥത്തില് വ്യവസ്ഥിതിയാണ് അവരെയെല്ലാം ഇത്തരം കണ്ണികളിലും ക്ലിക്കുകളിലും കൊളുത്തിവരിഞ്ഞ് അടയാളപ്പെടുത്തിവെച്ചത് എന്നതാണ് സത്യം.\nജീവിതം സിനിമയിലെ പോലെ സുന്ദരമല്ലെന്ന് സുന്ദരമായ സ്വന്തം സിനിമകളെ അപനിര്‍മ്മിച്ച / പ്രതിനിര്‍വചിച്ച അവരുടെയെല്ലാം ജീവിതങ്ങള് തെളിയിക്കുന്നു. കെ ജി ജോര്‍ജിന്റെ ഭാഷയില് പറഞ്ഞാല് സിനിമാസമൂഹത്തിന്റെ ‘ഇരകള്’. സിനിമയുടെ വാണിജ്യാതിര്‍ത്തികള് മോഹിപ്പിക്കുന്ന പുതിയ വ്യാഖ്യാനങ്ങള് സൃഷ്ടിക്കുന്ന ഈ കാലത്ത് ഇത്തരം കഥാപാത്രങ്ങള് / സാന്നിദ്ധ്യങ്ങള് സൃഷ്ടിച്ച സാംസ്‌കാരികമായ കീഴാളപ്രതിനിധാനമാണ് സ്മിതയടക്കമുള്ളവരുടെ പ്രസക്തി. ഇനിയും മരിക്കാത്ത ആ വശ്യമായ ചിരിയും നെഞ്ചിടിപ്പിക്കുന്ന ഉടലിനുമൊപ്പം അത് എത്രപേര് ഓര്‍ക്കും… ആരൊക്കെയോ ജീവിതം മുതലെടുത്തിട്ടും ആരുടെയും പേരുകള് പറയാതെ ആരോടും പരിഭവമില്ലാതെ അവള് തിരിഞ്ഞു നടന്നു മരണത്തിന്റെ വെള്ളിവെളിച്ചത്തിലേക്ക് …


ക്ഷമ സ്ത്രീയ്ക്ക് മാത്രം പതിച്ചുനല്കിയതോ ? - Boolokam\nHome Entertainment ക്ഷമ സ്ത്രീയ്ക്ക് മാത്രം പതിച്ചുനല്കിയതോ ?\nഥപ്പഡ് സിനിമയെ കുറിച്ചുള്ള മറ്റൊരു നിരീക്ഷമാണ്. ഈ പോസ്റ്റിൽ പറയുന്ന കാര്യങ്ങൾ ശരിവയ്ക്കാം. പക്ഷെ തിരിച്ചു അമ്മുവിനും അടിക്കാനുള്ള സ്വാതന്ത്ര്യം ഉണ്ടോ ? അല്ലെങ്കിൽ വികാരക്ഷോഭം വരുമ്പോൾ അമ്മുവിനും അടിക്കാനുള്ള സ്വാതന്ത്യം ഉണ്ടോ ? പുരുഷൻ അങ്ങനെ അടി മേടിക്കുമ്പോൾ പുരുഷന്റെ ശക്തിയും അഹന്തയും കൊണ്ട് തിരിച്ചടിച്ചു അവളെ പഞ്ചറാക്കാതെ ക്ഷമിക്കാൻ പുരുഷന് കഴിയുമോ ? എന്റെ അഭിപ്രായത്തിൽ സ്നേഹനിമിഷങ്ങളിൽ അല്ലാതെ വഴക്കിനിടയിൽ സ്ത്രീ തല്ലിയാൽ പുരുഷൻ അവളെ തിരിച്ചു രണ്ടടി കൂടുതൽ അടിക്കുമെങ്കിലേ ഉള്ളൂ. അപ്പോൾ പുരുഷനില്ലാത്ത ക്ഷമ സ്ത്രീയ്ക്കെന്തിനാണ് ? എങ്കിലും ഈ പോസ്റ്റും വായിച്ചിരിക്കേണ്ടതുതന്നെ . Sudheesh KN എഴുതുന്നു\nവികാരവിക്ഷോഭത്താലുള്ള ആ അടിയുടെ പേരിലാണ് ‘അമ്മു ‘ വിവാഹബന്ധം വേർപെടുത്താൻ തീരുമാനിച്ചതെങ്കിൽ, അതു തികഞ്ഞ വിഡ്ഢിത്തമാണെന്നേ ഞാൻ പറയൂ! നിങ്ങളെന്തുവേണെങ്കിൽ എന്നെ വിളിച്ചോളൂ… എൻറെ നിർണ്ണയത്തിൽ മാറ്റമില്ല. അപ്പോൾ, നിങ്ങളവളെ തല്ലിയതിനെ ന്യായീകരിക്കയാണോ? ഒരിക്കലുമല്ല. പക്ഷേ, അതൊരിയ്ക്കലും ബോധപൂർവ്വമായിരുന്നില്ല, അവളോടുള്ള ഇഷ്ടക്കേടുകൊണ്ടോ, ദേഷ്യകൊണ്ടോ പോലുമായിരുന്നില്ല! ആകസ്മികമായി സംഭവിച്ചു പോയതാണ്. അതിനു മുമ്പോ ശേഷമുള്ള യാതൊന്നും തന്നെ അതൊരു abusive relationship ആണെന്ന് കാണിക്കുന്നില്ല. തന്നെയുയല്ല, അവരെത്രയും സ്നേഹത്തോടെയാണ് കഴിഞ്ഞതെന്ന് ആ ശരീരഭാഷ വിളിച്ചു പറയുന്നുമുണ്ട്.\nദൈവമേ എന്തെല്ലാം വ്യാഖ്യാനങ്ങളാണ് ഇതേ പ്രതി ഞാനീ ഫേസ്ബുക്കിൻറെ ചുമരിൽ കണ്ടത്! ഞാൻ ചോദിക്കട്ടെ, നിങ്ങളാരും ഇതുവരെ സ്വന്തം കുട്ടികളെ തല്ലിയിട്ടില്ലേ? ചെറുപ്പത്തിൽ ഒരിക്കൽപോലും അച്ഛനമ്മമാരിൽ നിന്നും അടികിട്ടിയിട്ടില്ലേ? ചീത്ത കേൾക്കേണ്ടി വന്നിട്ടില്ലേ? അതേക്കാളേറെ സ്നേഹത്തോടെ പിന്നീടവർ ചേർത്തു പിടിക്കാറില്ലേ ? അതോ, ഇറങ്ങിപ്പോക്കായിരുന്നോ എല്ലാറ്റിനും പ്രതിവിധി? ഒരിയ്ക്കലെങ്കിലും പങ്കാളിയോടുള്ള ദേഷ്യം നിങ്ങളിൽ ഇരമ്പി കയറിയിട്ടില്ലേ? മുഖമടച്ചൊന്നു കൊടുക്കാൻ തോന്നിയിട്ടില്ലേ?\nനിങ്ങളൊരാളെ എത്രയാഴത്തിൽ സ്നേഹിക്കുന്നുവോ, അത്രയുമാഴത്തിൽ വെറുത്തു പോകുന്ന സന്ദർഭങ്ങളുമുണ്ട്. എന്തൊക്കെയോ കാരണങ്ങളാൽ ഒരാളോട് തോന്നിപ്പോയ വെറുപ്പ് ക്രമേണ അലിഞ്ഞില്ലാതായിതീരുന്ന നിമിഷങ്ങളും അവിടെയുണ്ട്. ഒരൽപ്പം കാത്തിരിയ്ക്കാമെങ്കിൽ, ഉള്ളിലെ കലക്കങ്ങൾ താനേ തെളിഞ്ഞു വരുന്നതായി കാണാം. നേരത്തെ തോന്നിയ ദേഷ്യം ഇപ്പോഴവിടെയില്ല. പക്ഷേ നമ്മളിപ്പോഴും കഴിഞ്ഞു പോയ നിമിഷങ്ങളിൽ തന്നെ കടിച്ചു തൂങ്ങിയിരിപ്പാണ്! വീണ്ടും വീണ്ടും അതങ്ങനെ ആകേണ്ടിയിരുന്നില്ലെന്ന് സ്വയം ബോദ്ധ്യപ്പെടുത്താൻ വൃഥാ ശ്രമിയ്ക്കുകയാണ്. ഒരുപക്ഷേ കുട്ടികളും നമ്മളും തമ്മിലുള്ള വ്യത്യാസം അവിടെയാണ്. അവരീ നിമിഷം ആർത്തലച്ചു കരഞ്ഞേയ്ക്കാം, തൊട്ടടുത്ത നിമിഷം എല്ലാം മറന്നു കൊണ്ടു പൊട്ടിച്ചിരിയ്ക്കാനുമാകും.\nഞാനാ തീരുമാനത്തെ പൂർണ്ണമായും ശരിവെച്ചേനേ അവരുടെ ബന്ധം പരസ്പരമുള്ള ഇഷ്ടക്കേടിനാൽ, വെറുപ്പിനാൽ, നിറംകെട്ടതായിരുന്നൂവെങ്കിൽ! ശാരീരികമായി വേദനിപ്പിയ്ക്കുന്നതിൽ സന്തോഷം കണ്ടെത്തുന്ന ഒരാളായിരുന്നു അയാളെങ്കിൽ , ഒരു നിമിഷം പോലും അവിടെ തുടരുവാൻ പാടില്ല! എന്നാൽ, ഇതെങ്ങനെയല്ല, അയാളുടെ പോലും നിയന്ത്രണത്തിൽ നിൽക്കാത്ത ഒരു നിമിഷം. കോപാവേശത്താൽ പരിസരബോധം നഷ്ടമായപ്പോൾ സംഭവിച്ചുപോയത്! അതു മാപ്പർഹിയ്ക്കുന്നില്ലേ? സംഭവിച്ചുപോയതിൽ അയാൾക്ക് മനഃസ്ഥാപമുണ്ട്. അവളിലേയ്ക് ചേർന്നു നിൽക്കാൻ അയാൾ വിഫലമായി ശ്രമിയ്ക്കുന്നുണ്ട്. പക്ഷേ അവളിലേറ്റ മുറിവ് അത്രയും ആഴത്തിൽ ഉള്ളതായിരുന്നു. നിരുപാധികം തൻറെ തെറ്റ് ഏറ്റുപറഞ്ഞുകൊണ്ട് അവളിലേക്ക് ചായുവാൻ അയാൾക്ക് ആകേണ്ടിയിരുന്നു. കണ്ണീരിൽ കുതിർന്നൊരാലിംഗനത്താൽ ആ മുറിവുണങ്ങേണ്ടതായിരുന്നു! എന്നാൽ അതല്ല ഉണ്ടായത് .\nNegativity provokes more negativity – വിക്രം അവളെ കൂട്ടിക്കൊണ്ടു പോകാനെത്തുമ്പോൾ, സംസാരം പരസ്പരമുള്ള കുറ്റപ്പെടുത്തലുകളിലേയ്ക്ക് വഴുതി വീഴുന്നു. “നീ വേണമെങ്കിൽ എന്നെയും അതുപോലെ തിരിച്ചടിയ്ക്കൂ എന്നു പറയുമ്പോൾ, എൻറെ വീട്ടുകാർ അങ്ങനെയല്ല പഠിപ്പിച്ചത് ” എന്നാണവളുടെ മറുപടി. ഇതാകട്ടെ, സ്വന്തം വീട്ടുകാരെ അധിക്ഷേപിച്ചതായേ അവന് ഫീൽ ചെയ്യുന്നുള്ളൂ. മുറിവുണക്കുന്നതിന് പകരം വീണ്ടും വീണ്ടും ആഴത്തിൽ മുറിവേൽപ്പിയ്ക്കാനേ അത് ഉതകൂ. ഓർക്കുക , “സ്നേഹത്തിൽ എല്ലായ്പ്പോഴും, നിങ്ങളാണ് തെറ്റുകാർ.” In love, it is always you’re wrong. അന്യോന്യമുള്ള കുറ്റപ്പെടുത്തലുകളല്ല, അങ്ങോട്ടുമിങ്ങോട്ടുമുള്ള മനസ്സിലാക്കലുകളാണാവശ്യം (Understanding). ഞാനാണ് ശരിയെന്നു സ്ഥാപിച്ചെടുക്കാനുള്ള വെമ്പലല്ല, എന്റെ ഭാഗത്താണ് തെറ്റെന്നു സമ്മതിയ്ക്കാനുള്ള വിനയമാണ്.\nനമ്മൾ ജീവിയ്ക്കുന്ന ലോകം പുരുഷാധിപത്യപരമാണെന്നു പറഞ്ഞാൽ ഞാനതംഗീകരിയ്ക്കാം. അതങ്ങനെയാകേണ്ടതുണ്ടോ, അതിൽ മാറ്റം വരേണ്ടതില്ലേ? എന്നു ചോദിച്ചാൽ, നിശ്ചയമായും വേണം എന്നു തന്നെയാകും മറുപടി. എന്നാൽ നമ്മളാരും പൊടുന്നനെ ഈ ലോകത്തിൽ പൊട്ടിമുളച്ചുണ്ടായവരല്ല! നമ്മൾ ജീവിയ്ക്കുന്ന സമൂഹത്തിൻറെ കീഴ്വഴക്കങ്ങളുടെ നിർമ്മിതിയാണ് നമ്മളോരോരുത്തരും. അതിൻറെ സ്വാധീനം പലേ പ്രകാരത്തിൽ എന്നിലും നിങ്ങളിലുമൊക്കെയുണ്ടാകും. അതൊക്കെയും പരിഹരിച്ചേ ജീവിയ്ക്കൂ എന്നാണെങ്കിൽ, ആ ജീവിതം സ്വപ്നങ്ങളിലേ സാദ്ധ്യമാകൂ!\nഎൻറെ ഓർമ്മയിൽ അച്ഛനൊരിയ്ക്കലും അടുക്കളയിൽ സഹായിച്ചതായി ഞാൻ കണ്ടിട്ടില്ല. കുടുബം പൂർണ്ണമായും അദ്ദേഹത്തിൻറെ ഇഷ്ടത്തിനൊത്താണ് ചലിച്ചതും. തൊള്ളായിരത്തി നാല്പത് / അമ്പതുകളിൽ ഒരു കൂട്ടുകുടുംബ വ്യവസ്ഥിതിയ്ക്കുള്ളിൽ വളർന്നുവന്ന ആ തലമുറയിലെ ഏതൊരാളെയും പോലെത്തന്നെയാണ് അദ്ദേഹവും. അമ്മയ്ക്ക് അതിലൊന്നും പരാതികൾ ഉണ്ടായിക്കാണില്ലേ? ആ തലമുറയിൽപ്പെട്ട സ്ത്രീകൾ കുടിച്ച കണ്ണീരിന്റെ കയ്പു നീരൊക്കെ അവരും അനുഭവിച്ചിട്ടുണ്ട്. ഇന്നത്തെ സ്ത്രീകളും അതുപോലെ എല്ലാം സഹിച്ചും, ക്ഷമിച്ചും ജീവിക്കണോ എന്നു ചോദിച്ചാൽ, പാടില്ല. പക്ഷേ മാറ്റങ്ങൾക്കു വേണ്ടി നിലകൊള്ളുമ്പോൾ തന്നെ, എന്നിലും നിങ്ങളിലുമൊക്കെ കാലം അവശേഷിപ്പിയ്ക്കുന്ന പാടുകളുണ്ട്. ജനിച്ചു വളർന്ന ജീവിത സാഹചര്യങ്ങളുടെ അടിമകളാണ് നമ്മളൊക്കെയും. എൻറെയും, നിങ്ങളുടെയും വ്യക്തി ജീവിതത്തിൽ, യുക്തിഭദ്രമല്ലാത്ത, തീർത്തും യാഥാസ്ഥിതികമെന്നു മുദ്രകുത്താവുന്ന ഒരു നൂറു കീഴ്വഴക്കങ്ങളെനിയ്ക്കു ചൂണ്ടി കാണിയ്ക്കാനാകും. അതിന്റെ പേരിൽ വലിച്ചറിയാനുള്ളതല്ല ജീവിതം .\nമാറ്റങ്ങളുണ്ടാകേണ്ടതുണ്ട്, അതുപക്ഷേ വെട്ടൊന്ന് മുറി രണ്ട് എന്ന മട്ടിലായിക്കൂടാ! നമ്മളാരും കുറ്റം തീർന്ന പ്രോഡക്റ്റുകളായി ഫാക്ടറിയിൽ നിന്നും ഇറങ്ങി വന്നവരല്ല. വക്കീൽ ഓഫീസിൽ വെച്ച് ആത്മഗതം പോലെ അമ്മു പറഞ്ഞ വാക്കുകൾ, “അങ്ങനൊരു സാഹചര്യം അയാളുടെ മാത്രം തലയിൽ കെട്ടിവെയ്ക്കാനാകില്ല, എല്ലാവർക്കും അതിൽ പങ്കാളിത്തമുണ്ട്, അവരെ വളർത്തിയവരുടെ കൂടെ കുഴപ്പമാണത്.” തലമുറകളായി കൈമാറിപ്പോരുന്ന കുടുംബ മൂല്യങ്ങൾ അതാണെല്ലാർക്കും തടവറ തീർക്കുന്നത്. ഞാൻ നോക്കിയിട്ട്, അയാൾക്കില്ലാതെ പോയത്, അമൃതയുടെ അച്ഛനെപ്പോലെ wise ആയൊരാളുടെ സാമീപ്യമാണ്. ചെയ്തതു തെറ്റായിപ്പോയെന്ന് ഓർമ്മപ്പെടുത്താൻ, എല്ലാ ഈഗോയും മാറ്റിവെച്ച് അവളോട് മാപ്പപേക്ഷിയ്ക്കാൻ, ആ കാൽക്കൽ തലകുമ്പിടാൻ, male ego യ്ക്ക് അങ്ങേയറ്റം വിഷമമാകും. ഒടുക്കം അയാളത് തിരിച്ചറിയുന്നുണ്ട്.. അപ്പോഴേയ്ക്കും പക്ഷേ വൈകിപ്പോയി!\nസ്നേഹബന്ധങ്ങൾക്ക് ഏറ്റവും വിഘാതമാകുന്നത് ‘ഞാൻ’ ആണ്! നിലവിലെ സാഹചര്യങ്ങളിൽ ആണും പെണ്ണുമെല്ലാം ഉന്നത ബിരുദങ്ങൾ നേടി, ഉയർന്ന ജോലികളിലെത്തുമ്പോൾ, ആളുകൾ വളരെയധികം indivituated ആയി തീരുമെന്നതാണ് പരിണിതഫലം. ‘ഞാൻ’ ബോധം വളരെയധികം ശക്തമായി തീരുന്ന അവസ്ഥ. സ്നേഹമെന്നത്, വിട്ടുകൊടുക്കലിൻറെ , അലിഞ്ഞു തീരലിൻറെ , ഒന്നുമല്ലാതായി തീരലിൻറെ കലയാണ്. ‘ഞാൻ’എന്തോ ഒക്കെ ആണെന്നു തോന്നി തുടങ്ങുന്ന നിമിഷം സ്നേഹത്തിൻറെ സഹജമായ ഒഴുക്ക് നിലച്ചു പോകുന്നു. താഴ്ന്ന നിലങ്ങളിലേയ്ക്കേ സ്നേഹമൊഴുകൂ!\nതാൻ സ്നേഹിയ്ക്കുന്ന വ്യക്തിയുടെ സന്തോഷത്തിനായി സ്വയം സമർപ്പിയ്ക്കുക എന്നത് സ്നേഹത്തിൻറെ സ്വഭാവമല്ലേ ? പലരും എഴുതിയപോലെ അമ്മുവിൻറെ ആദ്യഘട്ട ജീവിതമാകെ വിവരക്കേടല്ല. അടികിട്ടിയപ്പോഴാണത്രേ ബോധോദയമുണ്ടായത്! അങ്ങനെയല്ല. ഞാൻ ചോദിയ്ക്കട്ടെ സ്വന്തം മക്കൾക്ക് വേണ്ടിയല്ലേ നിങ്ങൾ കഷ്ടപ്പെടുന്നതും, മുണ്ട് മുറുക്കിയുടുക്കുന്നതുമൊക്കെ ? പ്രിയപ്പെട്ടവരുടെ പുഞ്ചിരി കാണുവാനല്ലേ ജനിച്ച നാടും, വീടും വിട്ട് പ്രവാസികളായത് ? അവരൊക്കെ കാണിയ്ക്കുന്നത് ബുദ്ധിമോശമാകുമോ? സ്വന്തം സുഖം നോക്കി ജീവിച്ചാൽ മതിയായിരുന്നില്ലേ ? എന്നാൽ, വിട്ടുവീഴ്ച്ചയും സമർപ്പണവുമൊക്കെ എന്നും ഒരുഭാഗത്തേയ്ക്ക് മാത്രമാണെങ്കിൽ, അവിടെ അപാകതകളുണ്ട്.\nപരസ്പരം സ്നേഹിയ്ക്കുന്നവരാകുമ്പോൾ, വല്ലപ്പോഴുമൊക്കെ കലഹിച്ചൂവെന്നു വരാം… മിണ്ടാതിരിയ്ക്കുകയോ, അല്പനാൾ അകന്നു നിന്നുവെന്നോ വരാം. അതല്ല എന്നെ അസ്വസ്ഥമാക്കുന്നത്, ഉള്ളിലെ സ്നേഹത്തിൻറെ നീർച്ചാലുകൾ എന്നേ വറ്റിവരണ്ടുപോയിട്ടും, ജനബോദ്ധ്യത്തിനായി മാത്രം തുടരുന്ന ഉത്തമ ദാമ്പത്യങ്ങളില്ലേ? മടുപ്പും, വെറുപ്പും ബാധിച്ച് കളി, ചിരി, തമാശകളും ലൈംഗികസുഖപ്രാപ്തിയും കൈവിട്ട് വീട്ടുതടങ്കലിൽ വിതുമ്പി നിൽക്കുന്ന ജന്മങ്ങൾ. അവരാണ് ഇനിയും തങ്ങളുടെ വഴി കണ്ടെത്തേണ്ടത്!\nഅതുകൊണ്ടെനിയ്ക്ക് പറയാനുള്ളത് ഇത്രമാത്രം, ആ അടി അത്രയൊന്നും കാര്യമാക്കേണ്ടതില്ല, അതേക്കുറിച്ച് തുറന്നു സംസാരിയ്ക്കുകയും, ശേഷം സ്നേഹത്തിൻറെ കുത്തൊഴുക്കിലൂടെ ഉള്ളിലെ മുറിവുണങ്ങുകയും ചെയ്യട്ടെ. പരസ്പരം സ്നേഹിയ്ക്കുന്നതിനായാണ് നിങ്ങൾ ഒന്നിച്ചിരിയ്ക്കുന്നത്. നിങ്ങൾ തലകുനിയ്ക്കുന്നത് മറ്റേയാളിന് മുന്നിലല്ല, സ്നേഹത്തിനു മുന്നിലാണ്. ജീവിതത്തിൽ ആരോടെങ്കിലും എപ്പോഴെങ്കിലും അത്രമേൽ സ്നേഹം ഉള്ളിലുണ്ടെങ്കിൽ, മറ്റു നിസ്സാരമായ കാര്യങ്ങളെയൊക്കെ വിട്ടുകളയുക. സ്നേഹിയ്ക്കുന്നതിൽ നിന്നും ലഭിയ്ക്കുന്നതേക്കാൾ വലിയ സംതൃപ്തിയില്ല. Leave everything for your love, but never leave your love for anything സ്നേഹത്തിനു വേണ്ടി മറ്റെല്ലാം ഉപേക്ഷിയ്ക്കുക, പക്ഷേ മറ്റൊന്നിനു വേണ്ടിയും സ്നേഹത്തെ ബലി കൊടുക്കരുത്!\nസ്നേഹം നിമഗ്നമാകലാണ്, മറ്റൊരാളുമായി ആഴമേറിയ സ്വരലയത്തിൽ വർത്തിയ്ക്കുന്നതിന്റെ കലയാണത്. വല്ലപ്പോഴും സംഭവിച്ചു പോയേക്കാവുന്ന അപശ്രുതികളെ ഓർത്തുവെയ്ക്കേണ്ടതില്ല. പങ്കാളിയുടെ വീഴ്ച്ചകളെ അനുഭാവപൂർവ്വം പരിഗണിയ്ക്കാൻ, നിങ്ങൾക്കല്ലെങ്കിൽ മറ്റാർക്കാണാവുക? പെട്ടന്നുള്ള വികാരവിക്ഷോഭങ്ങളുടെ വേലിയേറ്റത്തിൽ അയാളെ ശത്രുവാക്കലല്ല, ആവശ്യം. നിങ്ങളുടേതു മാത്രമായ സ്വാകാര്യതകളിൽ, ഉള്ളിലേറ്റ ക്ഷതങ്ങളുടെ ആഴം അയാളെയും ബോദ്ധ്യപ്പെടുത്തുകയാണ്. നിങ്ങളെ തമ്മിലിണക്കുന്ന സ്നേഹത്തിന്റെ തന്ത്രികൾ വലിച്ചു പൊട്ടിക്കുകയല്ല, അതിൽ നിന്നും വീണ്ടും സാന്ത്വന ഗാനം പുറപ്പെടുവിയ്ക്കുകയാണാവശ്യം.\nഓരോ പുരുഷനിലും സ്ത്രൈണാംശവും(feminine qualities) ഓരോ സ്ത്രീയിലും പുരുഷാംശവും(masculine qualities) ഉണ്ടെന്ന കാൾ യുങിന്റെ നിരീക്ഷണത്തെ മുഖവിലയ്ക്കെടുത്താൽ, തന്നിലെ സ്ത്രീത്വത്തെ പുരുഷനും, പുരുഷത്വത്തെ സ്ത്രീയ്ക്കും വേണ്ട അനുപാതത്തിൽ വളർത്തടിയെടുക്കാൻ കഴിയേണ്ടതുണ്ട്. തന്നിലെ സ്ത്രൈണാംശത്തെ അവഗണിയ്ക്കുന്ന ഒരാളുടെ വ്യക്തിത്വത്തിൽ ലാഘവത്വമോ, മൃദുത്വമോ, അലിവോ കാണില്ല. തികഞ്ഞ കാടത്തവും, പാരുഷ്യവുമാകും മുന്നിട്ടു നിൽക്കുക. അമ്മുവിനെ ചേർത്തു പിടിയ്ക്കുന്ന അയൽ വീട്ടുകാരിയും, അവളുടെ അച്ഛനുമൊക്കെ അതെത്രയും സ്വാഭാവികമായി സാദ്ധ്യമാകുന്നത് ഈ സ്ത്രൈണാംശം അവരിൽ ഉള്ളതു കൊണ്ട് കൂടിയാണ്. മറുവശത്ത് അയാളുടെ സഹോദരനും, വക്കീലിനുമൊന്നും ഇല്ലാതെ പോയതും ഈ ആർദ്രതയാണ് .അവസാനമായി ഞാനുൾപ്പെടെയുള്ള ഫെമിനിസ്റ്റുകളോടായി എനിയ്ക്ക് പറയാനുള്ളത്, സ്ത്രീപുരുഷ സമ്മിളിതമാണ് മനുഷ്യാസ്തിത്വം. അതുകൊണ്ടു തന്നെ സ്ത്രീവിമോചനം എന്നത് പുരുഷവിമോചനം കൂടിയാണ്.\nPrevious articleഎഡിത്ത് വിൽസൻ- അമേരിക്കയുടെ ആദ്യ വനിത ‘പ്രസിഡന്റ്’\nNext articleഒരു പ്രവാസിയുടെ രോഷം, “ഞങ്ങളെ രക്ഷിക്കുന്നു എന്ന ആ വാക്കിനി മിണ്ടരുത്…”


നൂറ്റാണ്ടുകൾ കൂടുമ്പോൾ പ്രളയമുണ്ടാകും; കുറേപേർ മരിക്കും, കുറേപേർ ജീവിക്കും: മന്ത്രി എംഎം മണി\nWeb Desk Sep 7, 2018, 06:22 pm IST\nതിരുവനന്തപുരം: പ്രളയം പ്രകൃതി സൃഷ്ടിയാണ് കുറെ പേർ മരിക്കും കുറെ പേർ ജീവിക്കുമെന്ന് വൈദ്യുതി മന്ത്രി എം എം മണി. നൂറ്റാണ്ട് കൂടുമ്പോൾ പ്രളയം ഉണ്ടാകും. കയ്യേറ്റമാണോ ദുരന്തത്തിന് കാരണമെന്ന ചോദ്യത്തിന് ഗ്രഹണ സമയത്തു ഞാഞ്ഞൂലുകളും തല പൊക്കും. കാനം രാജേന്ദ്രൻ ഇതിൽ പെടുമോ എന്ന ചോദ്യത്തിന് അയാളോട് ചോദിക്കണമെന്നും എം എം മണി പറഞ്ഞു.\nകനത്ത മഴയെത്തുടര്‍ന്ന് സംസ്ഥാനത്തെ അണക്കെട്ടുകള് തുറന്നതില് സര്‍ക്കാരിന് വീഴ്ച പറ്റിയിട്ടില്ലെന്ന് ജലവിഭവ മന്ത്രി മാത്യൂ ടി തോമസ് പറഞ്ഞു. ഏകോപിതമായ പ്രവര്‍ത്തനം ഉണ്ടായതു കൊണ്ട് വെള്ളപ്പൊക്ക ദുരിതം കുറയ്ക്കാനും രക്ഷാ ദൗത്യം ഫലപ്രദമാക്കാനും ദുരിതാശ്വാസ പ്രവര്‍ത്തനങ്ങള് കുറ്റമറ്റതാക്കാനും കഴിഞ്ഞുവെന്നും മാത്യു ടി തോമസ് പറഞ്ഞു.